
ПРЕДГОВОР

         Предметот Вовед во правото како наставно – научна дисциплина представува задолжителен предмет на правниот факултет, застапено со четири часа предавања и еден час вежби седмично.

Материјата во ракописот “Вовед во правото” е структуирана во дванаесет тематски подрачја и тоа почнувајќи со поимот на општествените норми во најопшта смисла на зборот, за нивната незаменлива улога и значење во настанувањето и развојот на опшествената заедница на луѓето во целина.

Втотото тематско подрачје е посветено на елаборирање на категоријата “право” детерминантите кои го определуваат правото како истриско, објективна и општествената категорија, со посебен акцент на неговата улога во остварувањето на општите опшествени интереси.

Третото тематско подрачје “видови на системи на правото” се обработени главните белези и карактеристики на Европскиот континентален систем, Англо-санксонскиот систем и системот на исламското право.

Четвртото тематско подрачје ги обработува сите сегменти на поимот на правни акти, содржината и елементите на правните акти, видовите на правните акти и нивната поделба на општи и поединечни.

Петтото тематско подрачје ги опфаќа прашањата поврзани со изворите на правото и нивното појмовно и содржинско диференцирае на материјални и формални извори на правото како и останатите видови на извори кои имаат соодветно значење во примената на правото. 

Шестото тематско подрачје е псветено на категоријата правни односи и нивната специфичност во однос на останатите опшествени односи, елементите на правните односи како и нивната содржина.

Седмото тематско подрачје “правна ситуација” со пооделни обработки на правни факти, нивното значење при примената на правото.

Осмото тематско подрачје “застареност и одржувачка” главно се обработуваат прашањата од гледна точка на нивното општо значење што тие го имаат во доменот и примената на правото.

Деветото тематско подрачје “примена на правото” обработува прашања од  аспект какво значење има нивната примена во практиката, посебно позитивното право односно правото кое се применува по време и простор.

Десетото тематско подрачје означено како “законитост” обработува прашања поврзани со правната сила на правните акти, правните средства, санкции поради незаконитост на актите, правосилност и извршност на правните акти.

Еднинаесетото тематско подрачје “толкување на правото” содржи елаборирани прашања од аспект на неговото значење, видови и органи кои го вршат тоа толкување.

Дванаесетото тематско подрачје обработува прашања од аспект на воспоставените односи помеѓу државата и правото.

         Заедничко обележје на сите наведени подрачја, според мислењето на авторот е тоа што истите заокружуваат една материја од организационо-нормативната свера на оваа гранка на правото. Се разбира можни се и одредени недоречености, пропусти па и слабости.

ГЛАВА I (ПРВА)

1. ВОВЕД ВО ПРАВОТО КАКО ОПШТЕСВЕНА НАУЧНА ДИСЦИПЛИНА

         Вовед во правото општа дисциплина која најопшто ги проучува државта и правото. Таа е општа дисциплина бидејќи не проучува една конкретна држава или конкретно право во одреден конкретен период, туку го проучува она што е општо и заедничко за сите држави и права во сите временски периоди, односно од нивното настанување па се до денешни времиња. Воведот во правото е теоретска и општо-воведна наука која не навлегува потемелно во изучувањето на државата и правото и разработубање на прашања од секојдневниот интерес на луѓето, туку поставува општи поими и законитости за нивната појава и постоење.

          Првото, а можеби и основно прашање кое треба да се постави е: Зошто е потребно општо-воведно  и теоретско знаење за државата и правото, односно постоењето на Вовед во правото како општествена научна дисциплина. Одговорот е во тоа што постои потреба од општи и воведни теоретски знаења кои би биле појдовна точка во конкретни и емпириски истражувања.

         За таа цел, Вовед во правото го користи знаењето, основните поми и категории од другите правни дисциплини и има задача на истите да им даде основни, општи и воведни правни знаења на појавие: држава и право. 

2. ПОДЕЛБА НА ПРАВНИТЕ НАУКИ

         Постојат повеќе поделби на павните науки, меѓутоа како основна и најзначајна е поделбата според начинот на изучување на државата и правото.

       Според истата правните науки се делат на следните групи:
1. Историско-правни науки;
2. Позитивно-правни науки;
3. Конкретно-правни науки;
4. Општествено-воведни, односно теоретски правни науки.
        1. Историско-правни науки се оние кои ги изучуваат државата и правото низ историскиот развиток. Тој развиток може да се изучува општо за сите држави и права, или само за конкретна (како на пример: Македонската држава и право во робовладетелската ера, во средновековната ера-самоиловото царство, за време на СФРЈ или после осамостојубањето од 1991 година.)

          2. Позитивно-правни науки ги изучуваат денешните современи, односно постоечките држави и права. На пример: како денешно важечко право е Уставот на Република Македонија од 1991 година, а неговите норми се позитивни. Од друга страна како неважечки се јавува Уставот на Социјалистичка Република Македонија од 1974 година кои норми не се позитивни, односно се невжечки. Научни дисциплини кои изучуваат важечко право и постојни држави се:  Уставно право, управно право, казнено право, трговско право, граѓанско право и други.
          3. Конкретно-правни науки изучуваат определена конкретна држава и право, или одредени нејзини одделни области-делови. Тоа претставува конкретно проучување на една материја-област без истата поопшто да се проучува, односно да не се бара што е заедничко за таа област во различни држави или права. На пример: проучувањето на Уставното право на Република Македонија без тоа да биде споредувано со други Уставни права од други држави. Значи станува збор за правни гранки во секој поединечен правен систем во современите- денешни држави. Воедно, тоа ја претставува разликата од позитивно-правните науки, така што во конкретно-правните науки не се прави компаративна анализа на соодветни области помеѓу повеќе постојни држави, туку само на одделна држава и право. 

          4. Општествено-воведни, односно теоретски правни науки се науки кои апстрактно и поимно ги изучуваат државата и правото, односно она што е заедничко и основно за сите држави и права. Овие науки не проучуваат конкретна држава или пак држави и права во различни временски периоди. Како такви се јавуваат: Вовед во правото, Филозофија на правото и Теорија на државата и правото.

ГЛАВА II (ВТОРА)

1. ПРЕДМЕТ НА ВОВЕДОТ ВО ПРАВОТО

           Предмет на Воведот во правото е утврдувањето, изучувањето, систематизирањето и значењето на општите поими и законитостите за настанокот, развитокот и функционирањето на сите држави и права. 

          Значи не изучува конкретна држава и право, или држава и право во различни периоди, туку го изучува она што е заедничо за сите без разлика кога постоеле. Со тоа Воведот во правото влегува во групата на Општествено-воведни, односно теортски правни науки, слично како и Филозофија на правото и Теорија на државата и правото, меѓутоа се разликува од нив во тоа што не навлегува во судирот на различните теории и не врши длабока критична анализа, туку само општите поими и основните законитости за кои што повеќето од истражувачите се согласиле, односно постои поширок консензум. На еден начин, Воведот во правото ја поставува основата од која понатаму ќе се судираат ралични теории и критики кои подетално ќе ги обработуваат Филозофија на правото и Теорија на државата и правото. 

          Доколку ја разгледаме уште еднаш дефиницијата за предметот на правото можеме да воочиме дека самиот предмет е составен од два дела, и тоа поими и законитости.

          Под поим се подразбира сознание и идентификација на една појава. На пример: човек, куче, планета земја, држава, куќа, право, клетка, молекул и др.

          Додека под законитост се подразбира заемнто дејство или врска помеѓу појавите. На пример:

         А. Природни закони: Закон на гравитација според која појавата планета Земја и појавата човек меѓусебно се привлекуваат поради магнетните полиња кои произлегуваат од планетата Земја (планета Земја-привлекување-човек);
         Б. Општествени закони: Закон за даноци според кој еден човек има обврска да плаќа даноци на државата во која истиот е државјанин (човек-обврска за плаќање данок-држава).

         Според тоа, поимите се статични и ни ја даваат сликата на појавите, односно какви што се во мигот на согледување, додека законитоста ни ги дава појавите во нивните меѓусебни односи и движења, односно нивно согледување во динамичка димензија.

         Понатаму во дефиницијата ги среќаваме двете основни категории држава и право.

         Според она што е заедничко за сите држави е тоа што државата претставува организација на физичка присила, односно организација која има монопол за примена на физичка сила.

         Како надоврзување на држвата, се јавува правото кое претставува збир на правила со кои се утврдува какво поведение треба да имаат луѓето (што треба да прават, а што не треба да прават), зад чие почитување стои државата, односно за примена на тие правила постои организирање физичка присила. 

2. МЕТОД НА ВОВЕДОТ ВО ПРАВОТО

         Методот е пат, начин, постапка или збир на постапки и средства со чија помош се добива сознание за предметот на проучување. За разлика од предметот на Вовед во правото преку кој се добива сознание што изучува оваа дисциплина, а тоа се државата и правото, методот дава одговор на прашањето како треба да се изучуваат државата и правото.

         Оттука, методологијата на воведот во правото претставува збир на определени теоретски начела, логични методи, посебни средства и постапки во истражувањето на основните општи законитости за настанокот и развитокот на државно-правните појави. 

Извршена е поделба на методите и тоа на општи и посебни методи. 

         Општите методи се оние кои се применуваат во изучувањето на сите науки. Тука спаѓаат системскиот, структурално-функционалниот, идеалистичкиот, кибернетскиот, схоластичкиот, историско-материјалистичкиот, дијалектичкиот-материјалистичкиот, метафизичкиот, а тука се надоврзуваат и бројни логички методи, како на пример анализа, индукација, дедукција,синтеза итн.

Од друга страна, се јавуваат посебните методи кои се специфични за одредена наука. Односно, секоја наука покрај општиот научен метод, нужно развива и свои посебни методи. Притоа од посебна важност е да се истакне дека секој од овие методи, нужно се потпира врз еден општо-теоретски и генерален метод.

2.1. ВИДОВИ НА ПОСЕБНИ МЕТОДИ
         Во правните науки се јавуваат следните посебни методи: 

· Правен метод;
· Социолошки метод;
· Историски метод;
· Компаративен метод.

         Правен метод: 
         Како основен метод во изучувањето на правните науки се јавува правниот метод. Тој е единствен чисто правен метод со кој се служи и воведот во правото. Со помош на овој метод, воведот во правото ги изучува државата и правото преку анализа на правните норми во државата. А како настануваат правните норми? Тие настануваат така што се што е многу значајно за опшеството се регулира, се пропишува и станува правна норма, односно точно регулирано правно поведение-заповед. Од сите општествени правила (морал, обичаи и др.)  се одвојува еден дел (бидејќи се тие многу значајни) и се регулираат на посебен начин, а тоа е закана и присила на нивно почитување. Позади таа закана стои државата, како државна организација која санкционира во случај на неисполнување на важните правила во општеството.
         Тоа би значело дека правниот метод ги изучува државата и правото исклучиво преку регулираните правните норми. Со овој метод само се опишуваат важечките правни правила такви какви што се без да се објаснува зошто се тие донесени, и дали се тие добри или лоши (што е предмет на филозофија на правото). Освен самите правила, методот ја објаснува и нивната меѓусебна поврзаност на одделни, како и поврзаноста на сите заедно што претставува систем на правни норми.

         Социолошки метод:  
         За разлика од правниот метод, социолошкиот метод не е толку ограничен. Социолошкиот метод ги истражува опшествените фактори кои дејствувале во утврдувањето на тоа кои се битни правила за да бидат регулирани од страна на државата, односно кои довеле до создавање на правните норми, правото и државата. Значи ги истражува државата и правото како дел од целокупниот општествен систем. Преку овој метод ќе се истражва зошто во една држава постои, или пак што довело да согласно нејзиното право постои само моногамија, а во друга држава согласно друго право постои моногамија, но и бигамија. Додека правниот метод само утврдува дали постои и непостои бигамијата како правно правило,социолошкиот метод пробува да објасни зошто таа постои и како за првпат се појавила, од кои социјални причини.
         Историски метод: 
         Основна карактеристика на овој метод се состои во тоа што општественте појави и феномени ги опсервира во постојано движење т.е според овој метод општествените појави се подложени во нивното настанување, нивниот развој и нивното исчезнување. Иако овој метод повеќе е карактеристичен како основен метод во историските науки, тој наоѓа соодветна примена и во правните науки бидејќи и правните појави се во постојана динамика и менување. Државата и правото како правни феномени се подложени на развојна законитост. Најчесто тие под влијание на определени општествени фактори настануваат во определен период, се развиваат во определен облик доживуваат внатрешни против речности и на крај како резултат ограничените човекови противречности и можности настанува радикална преобразба на државата и правото во општествена организација со воспоставување на правила за поведение на луѓето чие обележје нема да биде физичката принуда на луѓето кон определен вид поведение. Заради тоа, воведот во правото има потреба од примена на овој метод бидејќи за да се дојде до основните поими и законитости за државата и правото, потребно е да се  познава и нивниот историски развиток со што може да се утврди што е заедничко за сите држави и права кои постоеле и постојат. 
         Компаративен метод: 
        Основно обележје на овој метод е што самото проучување на определени општествени појави се врши преку нивно определување со слични или спротивни појави. Со употреба на овој метод во Воведот на правото се овозможува компарирање на слични или различни правни норми во рамките на еден правен институт е правна гранка или правна област, или се врши компарирање со правните системи на една или повеќе држави. За да дојде до обединување на државите, како што е случајот со Европската унија, покрај другите услови потребно е да се отстрануваат и разликите меѓу одделните правни системи, а единствено може да се направи со употреба на компаративен метод.
ГЛАВА III (ТРЕТА)

ОПШТЕСТВЕНИ НОРМИ
1. ПОИМ И ЕЛМЕНТИ НА ОПШТЕСТВЕНИТЕ НОРМИ

         Зборот норма има латинско потекло, што во основа значи правила. Под поимот норма потребно е да се подразбере правило на однесување на луѓето при остварувањето на нивните меѓусебни и секојдневни односи.

        Општествените норми се правила на однесување на луѓето во едно одредено и конкретно општество. Општеството како збир на луѓе и како човечка творба, не потпаѓа целосно под дејство на природата и нејзините природни законитости. Затоа правилата кои ги регулираат однесувањата на луѓето во тие односи, го носат епитетот на општествени правила. Во еволутивна смисла, овие правила се стари колку и појавата на самиот човек како индивидуа, а уште повеќе како организиран субјект во рамките на една општествена заедница.

         Општествените норми по својата конструкција не се еднообразни и еднолични. Напротив, тие по својата структура се различни, во смисла на тоа што постојат обичајни, морални, правни и други видови на норми. Тие не претставуваат статичка категорија, тие се во постојани промени и движења. Тоа е последица на континуираноста во менувањето на општествените односи. Паралелно со промената на општествените односи се менува карактерот и природата на општествените норми. Оттука взаемното влијание на релациите помеѓу општествените норми и општествените односи го чини нивното нераскинливо функционално единство и нивната поврзаност. Тоа подразбира констатација според која кога се менуваат општествени односи рефлективно следи и промена на општествените норми и обратно. Општествените норми имаат своевидно влијание врз општествените односи на начин што со нив се врши определување на правила според кои се остваруваат општествените односи.

         Општествените норми како што впрочем е случај и со останатите видови на норми се состојат од два основни елементи: диспозиција и санкција. Диспозицијата е поважниот дел на општествената норма затоа што со неа се определува поведението на однесувањето на луѓето во општеството и конкретно. Со неа, луѓето се овластуваат или обврзуваат на определено општествено однесување.

        Санкцијата како втор елемент на општествената норма ја изразува мерката или казната која следи во случај на повреда на диспозицијата од соодветната општествена норма. Вака, определената санкција може да биде обсервирана во потесна или поширока смисла на зборот. Во потесна смисла, тоа ја персонифицира личноста и видот на казната во случај на повреда на диспозицијата. Во поширока смисла, со санкцијата се определува однесувањето на луѓето во случајевите на повредата на диспозицијата и надлежноста на органот кој ја одмерува и извршува санкцијата.
         Санкциите во општествените норми по својата природа се различни. Тие можат да се дел на групи на норми, но не мора да е тоа и во секој конкретен случај. Тоа значи, секое општествено однесување не мора и да биде санкционирано. Затоа, поаѓаќи од тежината на санкциите, општествените норми можат различно да се поделат. Постојат општествени норми со потежок вид на санкции и норми со полесен вид на санкции. Доколку санкциите се потешки, до толку и нормите се позначајни за општеството.

         Еден од најзначајните атрибути на санкциите е извршувањето, не постои и нема санкција во права смисла на зборот без можности за нејзиното извршување. Извршувањето ја финализира ефикасноста и дејството на санкцијата: нејзино принудно и нејзино доброволно извршување. Принудното извршување настанува во сите оние случаеви кога субјектот на кој таа се однесува, одбива доброволно (без примена на принудни средства) да ја изврши. Ако субјектот доброволно не ја изврши, во дејство стапуваат одредени органи, ја спроведуваат санкцијата дури и со примена на таканаречени принудни средства.

         Различните начини на извршувањето на санкциите се предусловни од нејзината природа и постапката во која таа е извршена. Правило е примената на санкцијата да биде поорганизиран, доколку повредата на диспозицијата е потешка и со поголеми последици, а со тоа и санкцијата е од потежок вид. Секое организирано општество има свои цели и задачи. За да ги оствари тие цели, општеството ги создава нормите како еден од инструментите за остварување на тие цели. Создавајќи ги нормите, општеството си поставува за обврска од почитување на тие исти норми. Но, во практиката не се ретки случаевите на непочитување или недоследно почитување на тие норми. Таа, дискретанца помеѓу нормите и човечкото однесување, она што е пропишано во правниот поредок и она што вистински се остварува во реалниот живот, фактичкиот поредок, значат предизвик и обврска за секој субјект (индивидуа, орган односно организација) не само да го сведат  таквиот карактер на подносливи допирни граници туку и нешто повеќе. Како заклучна констатација следи: општествените норми мора да одговараат на општествената реалност, тие мора да се во функција и израз на конкретните општествени односи или со други зборови кажано треба да постои компатибилност помеѓу она што е (општествена реалност) и она што треба да биде (општествена норма).

         На крајот на овој дел на излагањето, да видиме каков е односот помеѓу природните закони и општествените норми. Веднаш да кажеме дека помеѓу нив постојат големи разлики од причина што природните закони се правила на природата и според тие правила се одвиваат природните законитости. Според тоа, тие не се правила што ги регулираат односите помеѓу луѓето во едно општество, туку ги илустрира и декларираат природните феномени и природните појави. Поради тоа и природните закони немаат санкција, како што е случај со општествените норми, под влијание на природните законитости, природните феномени се продукт на нивна спонтаност и условеност.

2. ПОДЕЛБИ И ВИДОВИ НА ОПШТЕСТВЕНИ НОРМИ

          Тргнувајќи од ноторниот факт за бројаност и разновидност на општествените односи, за различните однесувања на луѓето во секоја одделна ситуација,  следи констатација за постоењето и на разни видови на општествени норми со кои се регулираат таквите однесувања на луѓето и на другите субјекти. Општествените норми можат да се поделат во неколку групи. Појдовни критериуми за таквата поделба можат да бидат:
-   кој е творецот на општествената норма;
-   содржината на општествената норма;
-   начинот на нејзиното создавање;
-   природата на диспозицијата и видот на санкцијата;
-  кој го врши толкувањето и применувањето на општествената норма итн.

          Најважната поделба на општествените норми по видови може да се класифицираат како вид технички норми, обичајни, морални норми, и норми на општествените организации.

2.1. ТЕХНИЧКИ НОРМИ

Самиот поим на технички норми асоцира на правила со кои се одредува примената на стручни и други знаења од доменот на поедини научни дисциплини во различни области на животот. Овие норми се упатени на луѓето и по тоа тие го добиваат својот општествен карактер. Но, за разлика од нив, техничките норми не ги регулираат односите помеѓу луѓето, туку нивните односи спрема определени технички нормативи и стандарди така, на пример: во областа на медицината постојат нормативи за употреба на одделни видови на лекови, во областа на архитектурата и градежништвото постојат технички стандарди почнувајќи од употребата на одделни видови на градежни материјали за изградба на згради и други објекти, во областа на екологијта постојат нормативи и стандарди за степенот на загаденост на воздухот и природната околина. Главно, обележје на оваа група на норми е тоа што не содржат пропишана санкција. Со непочитувањето на техничките нормативи и стандарди настануваат последици кои се продукти на техничките правила од одделни области: на пример, непочитувањето на правилата за прием на одделни лекови, не се одредува со примена на санкција, туку со настанување на последици по здравјето на луѓето, со непочитувањето на техничките правила за изградба на згради или други градежни објекти, последица е паѓање или рушење на објектот. Постојат одредени технички норми кои можат да се трансформираат во општествени норми. Тоа е случај кога тие се санкционираат со примена на непосредна санкција, во таков случај, тие постануваат еден посебен вид на правна норма. Типичен пример за таков вид на норми е случај кога надлежниот управен медицински орган , нареди вакцинација на одредена група на граѓани (мали деца) и пропише санкција, тогаш правилото за вакцинација добива карактер на правна норма.

         Оттука имајќи ги во вид споменатите примери, можно е определен вид на технички норми да бидат пропишани како задолжителни. Задолжителноста и нивното претворање во општествени норми е сосема определено, особено во случаеви кога се работи за таков вид на технички норми кои по својата природа се од таков карактер, што секое волно или неволно препуштање на индивидуалната свест на поединец или група на луѓе, може да предизвика големи последици изразени во човечки жртви или оштетување на цевки од поголем обем. За разлика од нив, главно обележје на општествените норми е тоа што тие врз човекот дејствуваат, преку неговата свест и неговата волја. Свесноста и волјата се двете детерминанти што го определуваат и насочуваат однесувањето на луѓето во дадена ситуација. Се разбира се додека помеѓу техничките и општествените разликта е толку голема иако на прв поглед тоа е видно забележливо.

2.2. ОБИЧАЈ

         Обичајот преставува таков вид на општествена норма, чие настанување е резултат на спонтаното и секојдневно повторување на едно исто поведение кое постепено се претвора во обичајна норма. Овој вид на норми се манифестира на стихијна волја со цел да се создаде определен ред во односите помеѓу лицето во една област. Според тоа обичајот е таква норма која се создава со долги повторувања на определени навики кај луѓето, својата задолжителност ја влече токму од таа негова “повторливост”. 

          Битен предуслов за создавањето на обичајот е стабилноста на една определена општествена средина и општествените односи кои егзистираат во таа средина. Според тоа, оправдано може да се констатира дека обичајот и обичајните норми се создаваат во релативно стабилни општествени односи, односи кои спонтано се повторуваат и во свеста на луѓето чувството на создавање и примена на трајни општествени елементи, на еднаквост и рамноправност на сите членови и припадници на дадени општествени заедници, потпирање и прифаќање на верски и други убедувања итн. Во општествени средини каде општествените односи се во постојана промена, помали се условите и тлото за појава на обичаите. Од ваквиот карактер на обичајот и навиките во дадената општествена средина, лично го произведува атрибутот на конзервативноста на обичајот. Всушност, обичајот ги конзервира и традиционизира општествените односи. Како таков, тој всушност се појавува како бариера за појава и настанување на нови видови на општествени норми, поради тоа обичајот во не мал број на случаеви постанува неадекватен за нивните општествени односи.

         Обичајот како вид на општествена норма може да се создава во сите области на опшествениот живот, кој се создава во различните видови на општествената заедница и содржи најразлични видови на санкции од полесен и потежок вид (презир, бојкот, примена на физичка принуда). Иако, обичајот во најголем број на случаи е творба на неорганизирана општествена заедница, не значи дека поедини видови на обичај можат да добијат обележја на одделни видови на општествени норми.

         Обичајните норми можат да имаат значајна улога и влијание во секое општество. Тие регулираат бројни и разновидни односи помеѓу луѓето. Тие влијаат врз секојдневните навики на луѓето (почнувајќи од нивното формирање па се до нивната содржина). Обичајните норми можат да бидат преземени од секој член на опшеството, од секоја организација па дури и од државата, кога таа го презема одделен обичај и го санкционира неговото постоење и определи мерки во случај на негова повреда се создава т.н. Обичајно право. Превземањето на обичајот, државата го прави преку своите норми што таа го донесува. Тоа, за државата претставува одредено предимство, бидејќи однапред е гарантирано нивното почитување. Нормите се створени, живеат во свеста на луѓето на кој се однесуваат, што ја олеснува задачата и заинтересираноста на државата од консеквентни и  ефикасна примена на сите норми вклучувајќи го и обичајот врз нејзините граѓани.

2.3. МОРАЛ

         Моралот го чинат група на норми создадени во свеста на луѓето за она што е добро, а што не е добро, она што е морално од она што е неморално. За разлика од обичајот, моралот не ги влече корените и задолжителноста создадени како резултат на подолготрајно повторување на одредено однесување на луѓето, туку од свеста на човекот во разграничувањето на она дали што го прави е добро или лошо.

         Потеклото на изразот и поимот морало го наоѓаме во латинскиот збор (мои-морис) што во превод значи обичај на однесување и сфаќање на луѓето во одделни општествени средини. Проценката на сопствената постапка може да се рече дека моментално настанува, иако тоа не е процес кој наполно е одвоен од објективната општествена реалност. Моралните норми исто како и обичајните норми се лишени од примена на организирана санкција, а тоа зависи од реакциите на членовите на општестената средина во која живее и дејствува поединецот. Но, можни се и случаеви, моралната норма да добие и организирана санкција, вклучувајќи ја и државната санкција. Како и во какви случаеви, тоа не го губи во потполност битието на морална норма, но таа добива и други атрибути што се својствени за другите видови на норми. Што е за дадената општествена средина добро или лошо, тоа е објективен факт, тоа не зависи од индивидуалната волја и етиката на поединецот, тие не се ништо мистично. Напротив, свеста на луѓето се формира врз основа на сите општествени односи и околности. Ваквиот карактер на моралните норми го потврдуваат нејзиниот еволутивен атрибут. Тие се производ на даденото општество и ги следат неговите промени. Објективните услови предусловуваат и бараат одредени морални правила. Задолжителноста на моралот произлегува од самиот себе. Тој е идеал на секое организирано општество. Против, усвоените морални норми, тешко се докажува нивната несоодветност. Но, тоа не значи дека ниедна морална норма нема и соодветна општествена санкција. Напротив, моралните санкции и можат да бидат доста тешки дури потешки од одделните видови на кривично правни санкции. Тоа се особени случаеви на т.н. “увезен” морал од една во друга општествена заедница или средина. Моралот како категорија иако е производ на одредени општествени средини, тој првенствено е врзан одделно за секоја индивидуа. Треба, посебно да се одбележи дека секој човек носи и живее со сопствен морал. Затоа и санкциите кај моралот по природа се дифизни, и при тоа најкарактеристична е санкцијата т.н. “грижа на совеста”. Тоа е таков вид на санкција, која субјектот сам ја носи, тоа е интегрален дел на индивидуалноста на секој човек. Тргнувајќи од тоа, значењето на моралните норми е големо. Врз моралните принципи врз кои живее индивидуата, се создаваат и општите принципи врз основа на која се заснова интегралниот општествен систем на дадена средина.

         Особено е важен односот помеѓу државни норми и нормите со морално значење. Доколку помеѓу нив постои компатибилност, во толку и правните норми во себе ќе интегрираат повисок степен на морална оправданост. Според тоа односот помеѓу моралот и правото е условен и од нивните бројни сличности: и моралот и правото се израз на конкретна средина и со нив се регулираат голем дел од општествените односи. Но, освен нивните сличности, помеѓу нив постојат и определени разлики со кој и се определува нивното автономно постоење и дејствување. Правото е творба на државата и неговото извршување може во случаеви на потреба да се спроведе и со примена на принудни средства од империјални природи. Наспроти тоа, моралот потекнува од човекот и неговото остварување е свесно расудување на личноста и поради тоа и санкцијата и мерките не се однапред познати. Се разбира и во областа на моралот можат да настанат судири и противречности. 

2.4. НОРМИ НА ОПШТЕСТВЕНИТЕ ОРГАНИЗАЦИИ

         Во групата на општествените норми спаѓаат и т.н. норми што ги донесуваат и применуваат општествените организации. По своето место и улога, тие преставуваат значаен вид, затоа и потребите и интересите на луѓето од општественото организирање и здружување е мотивирано од едноставниот факт што поединците само здружени полесно и поефективно остваруваат определени заеднички цели и интереси. Разните општествени процеси предусловуваат и бараат постоење на соодветни организации и здруженија. Тие се бројни и разновидни, а и степенот на нивната организираност е различен. Во нив се создаваат бројни општествени норми со кои норми се определува организацијата и нивното функционирање, се определува односот на луѓето основачи и другите новодојдени членови, се определуваат правата и обврските на членовите како и санкциите во случај на повреда на тие норми. 

         За разлика од моралот и обичајот, изрекувањето на санкциите е поорганизирано. Кај нив постојат посебни органи чија задача е исклучиво утврдување на повредата и изрекување на санкцијата спрема оние кои ги повредиле тие норми. 

         Нормите што ги донесуваат органите на овие организации се содржани во различни правила од статути и правилници, а завршувајќи со програми и слично. Овие норми се систематизирани и по тоа се разликуваат од моралот и обичајот, а она што ги одвојува од државните норми е помалиот степен на определеност, среденост и одреденост на санкцијата и постапката на утврдување на повредите и непосредната примена на санкцијата во случај на нивна повреда. По овие свој обележја, нормите на општествените органозации се изразува во посебни и автономни групи на општествени норми. Нормите содржани во актите на организацијата се однесуваат само за нејзините членови, а членството во организацијата е основ за правата и обврските што произлегуваат од актите на организацијата. Нивните норми во извесна мера се зависни од правните норми што ги донесува државата (особено Уставот и законите). Нивните норми не можат да бидат надвор и спротивни на утврдените начела на Уставот и утврдените принципи на законитоста. Тоа значи дека државата може да одреди какви норми овие организации можат да донесат, иако тоа не може и не треба да се апсолутизира.

         Правото на здружување и создавање на организации и здруженија во сите демократски и развиени држави е загарантирано како националното законодавство, така и со меѓународни акти од кои издвојуваме: Европската конвенција за заштита на човековите права, меѓународниот пакт за граѓански и политички права, универзалната декларација за правата на човекот и други документи.
ГЛАВА IV (ЧЕТВРТТА)

ПРАВО

1. ПОИМ, НАСТАНУВАЊЕ И РАЗВОЈ НА ПРАВОТО

         За да може да се определи поимот и содржината на правото, потребно е да се тргне од основните елементи што го детерминираат неговиот карактер, како општествена (објективна) категорија и правото како историска категорија. Како, општествена категорија правото е нераздвојно поврзано со основните општествени појави, особено со моралот и обичајот. Правото преставува посебен вид (sui generis) на општествена норма со свој специфични обележја и свои карактеристики. Спојните обележја на правото со останатите општествени норми е што со нив заедно се создаваат правила со кој се регулираат односите на луѓето во општеството. 

         Општественото регулирање на однесувањео на луѓето во општеството настанува уште со појавата на човечкото општество. Тоа го илустрира податокот дека правото е и историска категорија. Тоа се појавило на определен степен на општествениот развиток. Таа евулуција е видна а како, како пример се земе првата општествено-економска формација во која дејствувал човекот, односно првобитната заедница. Во таа етапа од човечкото опстојување, основен регулатор на општествените односи во таа заедница биле обичаите. Тие биле основата за воспоставување на колективната свест за еднаквоста на сите, правична распределба на производите кои служеле како основни продукти за исхраната, заедничкото користење на колективната сопственост на средствата за производство, земјиштето и други поважни ствари.

         Нормите применувани како обичаи во овој период не беа класни, затоа што не постоело ни класно раслојување. Во рамките на првобитната општествена заедница. Во кој период постоела потполна еднаквост помеѓу сите членови на општествената заедница. Но, со постепениот развој, со појавата на приватната сопственост и нејзиното присвојување од одделна група во заедницата, се појавија и првите никулци на т.н. класно раслојување и потребата новосоздадената “владеечка класа” настојува “својата” приватна сопственост да ја заштити со помош на државата и правото како посебна општествена категорија. Паралелната појава на државата и правото е предусловено од тоа што и двете категории се целосно историски феномени. Поради тоа во извршувањето на функциите како целосни инструменти тие се исцело упатени на меѓусебни дејствувања и меѓусебно влијание. Државата сама за себе не може да постои и функционира без право (што ке рече без сопствена правна норма) но, од друга страна и правото не може да се остварува без помош на државата и нејзините органи. Овој нужен однос помеѓу нив не значи дека тие и наполно се идентифицираат. Напротив, тие се релативно самостојни категории во кој идеолошките компоненти се поизразени кај правото, а политичките компоненти се посвојствени кај државата. 

         Улогата на правото не може да се сведе на тесно остварување на класното владеење иако како што видовме, во почетокот од неговото создавање, класниот атрибут беше негов инхерентен елемент. Новите начини на општественото управување ја збогатуваат содржината и на државата и на правото. Правото и правните норми се општествени норми. Тоа што одделните видови (не и сите) на општествени норми се надвор од влијанието на државата. Во досегашниот историски и материјален развиток, државата стана како единствена организација која на правото му ги даде обележјата на норми. За правото не е битно само тоа што државата го создава, туку уште побитно е тоа што го применува. Од ова следи прашањето што е тоа што го одвојува и диференцира правото од останатите општествени норми? Бидејќи се уште не сме го дефинирале поимот на правото, се уште не можеме да ја видиме содржината на правните норми, туку само нивниот надворешен облик, а тоа е видот на санкцијата по што правото се разликува од другите групи на општествени норми. Во прашање е примена на државните санкции во случај на повреда на правните норми, а останатите општествени норми ја немат природата на таквата санкција. Со оглед на тоа што државата не мора да е единствениот творец на нормите, тоа подразбира можност и останатите општествени норми да можат да постанат правни, под услов ако државата се определи да ги санкционира. Затоа и во практиката често се случува одделни обичајни или морални норми да постанат и правни норми. Во такви случаеви доаѓа до поистоветување помеѓу обичајот, моралот и правото, Тогаш и нивното меѓусебно влијание е големо. Во случаи кога нема нивно поклопување,нивното меѓусебно влијание не е исклучено. По правило, правото во секоја држава, ги присвојува обележјата на нормите од владеечките обичаи и владеечките норми. Граѓаните можат да се однесуваат и ги почитуваат правните норми без било каква интервенција на државата. Едноставно, тие доброволно ги применуваат правните норми. Меѓутоа, има случаеви, кога однесувањето на луѓето отстапува од однесување како е предвидено во правните норми. Тогаш државата за разлика од другите организации, која располага со монопол на принуди и сила, го покренува применувањето на правните норми, со употреба на санкции соодветни на степенот на повредата на нормата. Стравот на луѓето од примена на сила ги потикнува луѓето на почитување на правото. Овие укажувања, јасно ја манифестираат тесната поврзаност помеѓу правните норми и државата и тоа како што веќе беше речено не само и не толку преку создавањето на правото, туку посебно преку неговата примена.

         Основно прашање поврзано со правото е определубањето на неговиот поим. Од самиот негов постанок до денес, многу теоретичари се обиделе и се обидуваат да го дефинираат поимот на правото. Во теоријата не постои истоветност на мислењата во дефинирањето и утврдувањето на поимот на правото. Буржоаската теорија, поаѓајќи од карактерот на општественото уредување во тие земји, не утврди подецидни глобални и конкретни елементи за одредување на поимот на правото. Ниту, поновата правна теорија која е нејзин продукт не успеа да утврди една општа важечка дефиниција за поимот на правото. Во основа, да може да се земе во предвид неговото место и улога во регулирањето на општествените појави и општествените односи. Затоа, при определувањето на поимот на правото, првенствено треба да се поаѓа од неговиот објективен елемент, како потреба од регулирањето на сопствените општествени односи. Според тоа, основната цел на правото е да ги регулира и штити општите (јавните) добра, општите услови на јавниот интерес, општествениот ред и мир, поредокот итн. Поимот на правото е основен и најважен елемент врз чија основа се создаваат и дефинираат сите останати поими во доменот на правото. Тој е најважен и од едноставна причина што тргнувајќи од неговото прецизирање на сите останати елементи, чиј број ниту е мал, ниту едноставен. Тешко може да се најде правник, социолог, филозоф, политиколог кој не го проучувал или не се обидел да го проучува правото. Тоа само по себе доведува до две работи: прво широкиот круг на интерес за феноменот на правото и второ заради личниот пристап во определувањето на поимот на правото и тоа од агол на потесната област со која се бави одреден теоретичар. Она што е неспорно е дека обидите за дефинирањето на поимот на правото се создаваа уште со неговото настанување. Така на пример уште во првиот дел на Јустинијановиот “Corpus juris civilis” дадени се и првите дефиниции за поимот и содржината на правото.

         Како извор на правото со еквивалентна вредност се правната и божјата и човечка творба, одкаде што произлегува и природното право. Влијанието на религијата врз содржината на правото, продолжува и во текот на средниот век и времето што следи потоа. Она што е карактеристично за современото живеење е дека денес прифатена е потребата од постоењето на правото и правните норми со кој се и се определуваат правата и слободите на човекот и граѓанинот. Тие норми се прифатени во голем број на меѓународни документи со кој се регулира и заштитува нивното остварување. Освен тоа, во голем број на современи држави, правата и слободите, се подигаат на уставен ранг и непосредно се остваруваат врз основана Уставот. Уставот на Република Македонија слободите и правата на човекот и граѓанинот ги дефинираат прецизно и категорично, не оставајќи можност од делегирање на условите и начинот на нивното остварување со закон или подзаконски акти. 

2. ВИДОВИ ТЕОРИИ ЗА ПОИМОТ НА ПРАВОТО
         Покасно, со се посилниот развој на правото настануваат различни филозофии и теориски сфаќања во однос на поимот на правото, ке наведеме неколку теоретски погледи за поимот на правото. Досегашниот развиток на теоријата на правото ни покажува дека постојат голем број на сфаќања за неговата содржина и неговата суштина. Секоја од овие теории со себе носи различни погледи, аргументи и критериуми со чија помош се определува неговиот поим. Проучувајќи го правото од одделен аспект, секој теоретичар дава свој придонес во индивидуализација на поимот на правото. Делумниот  осврт на одделните теории ни овозможуваат да ги продлабочиме знаењата за поимот на правото. 

          А: Природно правна теорија – при проучувањето на поимот на правото оваа теорија поаѓа од определени атрибути на човекот како индивидуа, при што истите ги смета за вечни и непроменливи. Зачетоци на оваа теорија наоѓаме во дел од развојот на античката филозофија како и во почетните фази од развојот на младото капиталистичко опшество, тогаш кога човекот требаше да се ослободи од физичкото ропство што го трпеше во предкапиталистичките фази од општествениот развиток. Според оваа теорија, правото може да се разликува како природно и како позитивно право.

          Во основата на теоријата на природното право се наоѓа човекот, таа него го носи како својствен, нераскинлив дел од својата човечка природа. За разлика од тоа во основата на позитивното право лежи т.н. објективност кој постои и е надвор од контексот на историските услови и околности. 

          Вака поставени основите на правото од страна на оваа теорија го отвора прашањето за нејзиното значење и нејзиниот придонес во дефинирањето и објаснувањето на поимот на правото. Таа во основа е идеалистичка и антиисториска поради тоа што правото не го објаснува во нејзината суштина, туку тоа го прави со поаѓање од духовните својства на човекот. Таа на правото гледа како нешто вечно и непроменливо, иако останува фактот, а со тоа и значењето на оваа теорија со истакнување на нужните врски и противречности помеѓу овие два вида на право. 

         Б: Историско правна теорија – за разлика од природно правната теорија, оваа теорија во пристапот на проучувањето и утврдувањето на поимот на правото му приоѓа од аголот на правото како променлива, и како еволутивна категорија. Променливоста на правото е условена и детерминирана од историските услови на неговата појава и неговиот развој. Оттука во суштината на оваа теорија е елементот на развитокот на правото и неговите појавни облици како обичајно право, како наука за правото и како законодавство. Во овие три развојни облици, суштината на правото си останува онаква каква е дадена во обичајот, што значи во повисоките етапи од развојот битно и суштински не се менува ништо што во крајна линија наведува на неспорната констатација дека во основа нема никаков развиток на правото.

         В. Социолошка теорија – оваа теорија е продукт на капитализмот во втората половина на XIX век. Во овој период главните идеолози на капиталистичкото општество, бараа начини за отстранување на се поголемите противречности во кои западна тогашниот развој на капитализмот. Претставниците на оваа теорија поаѓајќи пред се од социолошките аспекти на општествените движења, на правото му приоѓаат како на проблем кој е интегриран и е производ на дадените и конкретните општествени состојби. Основната слабост на оваа теорија е тоа што не го објаснува детално правниот феномен, со неговите фактички атрибути. Таа не ги негира класните противречности и на правото гледа како на инструмент за помирување на класните спротивности. 

         Г. Психолошка теорија – за оваа теорија е карактеристично што на сите појави од општествен карактер гледа како на манифестација на психата и психологијата на човекот. Неодвојувајќи го правото на таквиот пристап и проучување, оваа теорија на него гледа како на чувство за праведност и справедливост. Според неа, правото е пред се психичка категорија, губејќи го на тој начин неговиот општествен карактер а со тоа и неводејќи сметка дека сепак правото е објективна категоија и дека неговото постоење е независно од индивидуалната човечка психа.

          Д. Нормативистичка и фактичка теорија – Појдовните основи на оваа теорија ги наоѓаме на филозофските ставови на Кант и неговите наследници. Неговиот тривијално познат филозофски дуализам, разликува два вида на норми: норми кои реално постојат и норми кои перспективно треба да бидат. Правото според оваа филозофија е инклудирано во она што треба да биде. Тоа значи, однесувањето на луѓето треба да се ориентира кон создавањето на т.н. апстрактен нормативен ред, кој што и самото социјално општество треба да се ориентира и да биде негов идеал. Според претставниците на оваа теорија секојдневните факти не се и неможат да бидат извор на правните норми. Напротив, потребата од создавање и важењето на една норма треба да биде деривативно од важењето на една повисока правна норма. Главен поборник на ваквото гледање е познатиот нормативист Ханс Келзен. Келзен на проучувањето на правото му приоѓа сосема автономно т.е. на појава која е наполно независна од другите појави во општеството. Според таа логика правото треба да се опсервира како “Чиста категорија” и неговата примена треба да биде ослободена од било каква врска со општествените компоненти на нормата. Таа подразбира нејзина механичка примена без оглед на тоа дали одговара или не одговара на карактерот на општествените односи или конкретно. На тој начин, правото е цел само за себе, а фактите доколку се појават научно според овие гледања треба да се потчинат на правото. Правото доминира и е независно од фактичкиот живот. Апсолутизирајќи го нормативниот елемент на правото на оваа теорија го изостава и не е во состојба да ја поврзе неизбежната релација помеѓу нормативното и фактичкото во правото. 

         Сосема спротивно, претставниците на фактичката теорија за правото со нејзиниот најизразен претставник Лундстед го објаснува правото сосема спротивно од нормативистичките сфаќања. Оттука според него, правото не треба да се сведе на правни правила, туку тоа мора да биде израз на определени реалности а именуван “правото е еден фактицитет обликуван како одредена машинерија”.

Во рамките на овие пошироки разгледувања за поимот на правото ќе истакнеме и некои гледања на истакнати теоретичари од областа на правото кои не би можеле да ги вклучиме како директни претставници на во ниедна од наведените теории за поимот на правото. 

         Во својот учебник “Увод у правне науке” д-р Горѓе Тасиќ, еден од најголемите теоретичари на правото пред втората светска војна, поимот на правото ги опфаќа овие правила:

1) правила издадени или признати од државата

2) правила на други општествени организации и 

3) правила засновани на договори или обичаи.

Објаснувајќи ја натамошната разлика помеѓу овие правила и останатите прописи, проф. Тасиќ укажува дека разликата помеѓу нив е во тоа што правото на случаевите на недоброволна примена е снабдено со примена на организирана сила (па дури и физичка примена) од страна на државата.

         Во својот учебник “Увод во право” проф. Радомир Лукиќ паралелно со одредување на поимот на државата го одредува и поимот на правото. Според него “правото е збир на општествени норми кои се санкционирани од државата и државниот апарат на принуда” и кои служат за одржување на оној начин на производство кој е во интерес на владеачката класа. Според тоа, анализирајќи го поимот на правото проф. Лукиќ всушност истакнува два негови елементи: надворешен и внатрешен елемент. Надворешниот го чини монополот на физичката принуда, а внатрешниот општествената функција на државата и правото. 

         Во својот учебник “Увод во науката за државата и правото” д-р Стеван Габер, меѓудругото пишува “како општествената појава правото треба да го издвоиме од другите општествени правила за поведени кои како и правото се занимаваат исто така со регулирањето на општествените односи”. Правните норми се еден посебен вид на претходно организирани и осмислени општествени норми . Правните односи и правните норми според проф. Габер содржат извесни карактеристики и специфичности што ги нема кај обичајните и моралните норми. Ако накратко го сумираме горе кажаното би можеле да ги издвоиме следните карактеристики и разлики:

1) Првата разлика ја наоѓаме во начинот на создавањето на нормите.

Правните норми не се создаваат стихијно туку од специјално за тоа создадени органи, од државата. 

2) Втората разлика се состои во начинот на реагирањето кога една од овие норми е повредена. 

Повредата кај моралните и обичајните норми има друг вид на последици и санкции од оние кои се јавуваат кај една правн норма. Имено повредата на правната норма предусловува задолжителна интервенција на државата преку нејзиниот апарат. 

         Следи да се изложат нашите гледања за поимот на правото. За да се одреди поимот на правото потребно е претходно да се имаат во вид неколку непомени. Терминот на правото често пати се дефинира на различни начини, а со тоа му се дава и различно значење. Ако се има во вид дека правото е дел од општествените појави, распективно следи прашањето што е она што го доближува правото до останатите општествени феномени, а што е она што го издвојува со обезбедување на сосема “автономно” поле на негово дејствување. Според тоа правото треба да се разгледува и одредува во најширока смисла како општествена појава која единствено може да се идентифицира со позитивното право, историското право и т.н. објективно право. Со позитивното право може да се идентифицира, поаѓајќи од едноставниот факт дека правото е она што реално се применува во регулирањето на општествените односи. Идентифицирањето на правото со т.н. историско право е пред се во временското негово важење и применување на одредени општествени односи. И конечно, идентифицирањето на правото со т.н. објективно правопроизлегува фактот што правото во објективна смисла се смета како збир на правни правила од кои произлегуваат и правата во субјективна смисла. 

         Во одредувањето на поимот на правото во поширока смисла потребно е да се разгледа неговата релација со државата и оттука прашањето дали правото е државна или не државна категорија. Правото, по својот карактер и својствата на неговата императивност или диспозитивност е првенствено државна категорија. Дури со создавањето на државата започнува создавањето на правото и правните нормина организиран начин, чија функција е да ги регулираат општестените односи. Се разбира државата ниту има потреба ниту претензија да ги регулира севкупните општествени односи. Нејзиниот пристап во регулирањето на одделни општествени односи зависи од целта и улогата што таа сака да се постигне со самиот чин на регулирањето. Со својот монопол на физичка принуда, таа ги одредува и заштитува по пат на регулирање на оние вредности кои соодветсвуваат на определениот степен од општествениот, економскиот, културниот и др. Видови на развој. Есенцијата е во тоа што нормирањето треба да биде децидно врзано за определени општествени односи, а нормата мора и треба својата содржина да ја наоѓа во соодветната група на општествените односи. Вака одредена содржината на правото и правните норми, најчесто ги донесува државата односно нејзините органи во границите на надлежностите утврдени со Устав и закон. Уставот и законот во секоја демократски организирана држава ги донесува претставничкото тело олицетворено во Собрание или Парламент, во различни држави, а под законските прописи од типот на уредби, правилници, одлуки и сл. и извршните и управните органи на определена држава. Тоа значи дека различни државни субјекти како творци на нормата се јавуваат пред се државните органи. 

Но, освен нив, во секоја современа организирана држава заснована врз демократските принципи, како доносители на норми освен државните органи се јавуваат и други општествени (недржавни) субјекти. Правни норми можат да ги создаваат и т.н. правни лица во вид на договори. 

На крајот од овој дел на излагањето накратко ќе се осврнеме уште и на примената на правото. Секој одделен вид на право и на правна норма има своја функција и цел. Тоа се остварува дури со нивната примена. Значи, примената на правните норми го чини завршниот дел од нивната содржина. Општо, познати се два начина на примена на правото и правните норми: доброволно и присилно применување. 

Доброволното проименување е принцип а присилното исклучок со принуда или со друг вид на непосрдна снкција. Она што е битно, државата и во едниот и во другиот случај се јавува како гарант во примената на правото. Во такво значење треба да се сфати “сентенцата” дека правните норми се санкциониран дел на државата.
ГЛАВА V (ПЕТТА)
1.СИСТЕМ НА ПРАВОТО

Во претходната глава се запознавме со правото како генерална општествена категорија, но и како специфична општествена реслност. Се запознавме со правото и со другите видови на општествени норми и со она што нив ги издвојува како автономен и важен делна норми и на крај се запознавме со обидите за дефинирање на поимот на правото. Но, сето тоа не е доволно и не е доволно правото да се презентира и како најапстрсктна категорија. Напротив, анализата за правото ќе се докомплетира со аспектите на уште две негови значења, како што се категоријата систем на правото и категоријата правен поредок.

1.2 ВИДОВИ НА СИСТЕМИ НА ПРАВОТО
Изучувањето на правото се врши на различни начини. Многу често, тоа се изучува како посебна општествена појава, како посебна општествена норма и нејзините разлики од останатите општествени појави и норми. Во таков систем на проучување, правото не се изучува единствено само од правните ниту од другите општествени науки, како шѕо се економијата, социологијата, филозофијата и др. Правото се изучува и како збир на правни норми и на човечки поведенија утврдени со тие норми. Тоа е комплексна категорија составена од многубројни и разновидни норми систематизирани во соодветни делови кои заедно чинат една логичка, функционална и непротивречна целина. Тоа всушност го чини систем на правото. Но, пред да го објасниме поимот систем на правото, потребно е да се одговори прашањето што е тоа логичко поврзување или систематизирање и која е потребата од таквото поврзување и создавање на т.н систем на правото. Одговорот на првото поставено прашање треба да се бара во рамките на општествената структура и општественото производство. Структурата не претставува збир на делови, односи и институции. Напротив тој однос помеѓу нив е взаемњн и успорен, од една страна, при што деловите ги содржат општите својства на општеството, но од друга страна поседуваат и свои специфични својства со што се оправдува нивното самостојно постоење и дејствување. Општествената структура ја чинат општественета база (а тоа е всушност производните односи и производните сили) и општествената надградба во која влегуваат правото, политиката и останатите сфери на општествено дејствување. Во рамките на општествената надградба се остваруваат најразлични општествени појави и егзистираат и функционираат бројни институции. Порастот и нивото на развој на едниот и на другиот сегмент се резултат и последица на порастот на продуктивноста на трудот и неговата поделба во извршувањето на точно определен вид на дејност. Поделбата на трудот од една страна ги прави луѓето да се специјализираат за вршење на одредени дејности, но воедно ги упатува на потребата од соработка со луѓето од други видови на дејности со што се создава нераскинлива поврзаност помеѓу сите одделени специјалности. Бидејќи потребата на луѓето се од различна природа тоа само по себе ја спздава и потребата од меѓусебно интегрирање на луѓето. Егзистирањето на специјализацијата и потребата од интеграција е доказ повеќе за дијалектичката сложеност, но и поврзаноста помеѓу овие две категории. Што се однесува до систематизацијата и поврзувањето во областа на правото и формирањето на правниот систем, најпрво треба да се поаѓа од средувањето на правните извори, според нивниот карактер и според нивната истородност. На тој начин се создаваат норми од сферата на управно-правната област. Поаѓајќи од тоа, можеме да се определиме за следната дефиниција за системот на правото и оттука “под систем на правото потребно е да се подразбере збирот на општи правни норми систематизирани по објективни критериуми, на помали или поголеми групи кои чинат единствена и непротивречна правна целина”. Критериумите според кој се средуваат и систематизираат правните норми се бројни и во основа различни. Најчест критериум според кој се врчи таа систематизираност е видот на општествените односи.правото регулира општествени односи кои по својата природа се исто така различни, но кои сепак на определен начин можат да бидат селектирани по својот предмет и својата содржина. Така правните норми се групиеаат во соодветни видови на општествени групации.

Што е основната функција на системот на правото? Правниот систем првенствено се занимава со исородни содржини на нормите, ги групира правните извори по својата сродност и по својата суштина. Функцијата на групирањето и припаѓа и е резервирана за науката. Само таа е во можност да создаде правен систем кој ќе биде усогласен, координиран и ќе претставува една функционална целина. Само на тој начин се има можност да се констатираат празнините и неусогласеностите и воедно се отстранат несигурностите во правото. Затоа сосема се во право одделни теоретичари кога констатираат “системот на правото е услов за остварување на правниот поредок.”

Правниот систем е во став на динамиката. Тоа доаѓа од таму што основата на правото се општествените односи кои се во постојано движење, еволуција и постојани промени. Новосоздадените општествени односи се предуслов за создавање на нови групи на норми, нивно систематизирање и нивно интегрирање во правниот систем на едне држава.

Секоја земја има свој посебен правен систем. Тој се разликува во одделните земји главно по некои свој обележја и карактеристики. Тие разлики произлегуваат од конкретна содржина на општествените односи кој што егзистираат во една земја, од културата, традицијата, историските услови како и од степенот на економската развиеност. Покрај разликите постојат и определени сличности. Сличностите и резликите помеѓу правните системи се правило, а не исклучок. Тоа пак ја стеснува можноста за нивно класифицирање т.е според кои критериуми тоа може да се врши. Во практиката попознати и почесто применувани критериуми според кои се врши класификација на правните системи, а тоа се: етиката, моралот и методот во правото. Тргнувајќи од нив предмет на нашата глобална анализа ќе бидат европскиот континентален правен систем; англосаксонскиот правен систем и правниот систем на исламското право. Кои се основните белези и карактеристики на едниот, другиот и третиот правен систем.

А. Европскиот континентален правен систем својот почетен развој го доживеал во три европски земји: Германија, Франција, и Италија, за да покасно тој почне да се развива и во другите земји на европскиот континент и вон него како на пр. во Африка, Азија, и Латинска Америка. Во основата на овој систем е рецепцијата на Римското право. Неговата главна карактеристика се состои од тоа што се заснова врз пишаното и кодифицираното право, при што главен правен извор е законот и другите пишани општи акти. Во рамките на овој систем улогата на обичајот и судската практика се незнатни. Со буржуаските револуции кои се изведоа во споменатите и другите земји дојде до значајни промени во односот на системот на правото односно т.н пишано право. Со тие промени се укинаа бројни феудални и правни институции, а се изврши етаблирање на законот како основен избор на правото. Кодификацијата на одделни закони по области се наметна сама по себе. Во случајов би ја споменале кодификацијата од поголем обем изразена во создавањето на т.н европско континенѕално право. 

Современите фази од развојот на овој систем коинцидираат со општите напори за развојот на законодавството и вршење на помали или поголеми кодификации. Она што е значајно и карактеристично за овој систем особено во современата фаза е тоа што освен законот како основен извор на правото се е позначајна улогата и на подзаконските прописи во регулирањето на одделни општествени односи, дури и нешто повеќе како забележлива генерална тенденција во современите услови на овие земји е користењето и  примената на институтот “делегирано законодавство” со кој што на управните и извршните органи им се дава генерално објаснување со свои акти да регулираат бројни и значајни општествени односи. Со подзаконските прописи не само што се врши дооперационализирање на определени законски норми, туку воедно подзаконските прописи се јавуваат како оригинални извори на правото во регулирањето на одделните значајни општествени односи и подрачја. 

Според овој систем правото е поделено на три глобални подрачја и тоа: јавно и приватно право; внатрешно и меѓународно право; формално и материјално право. 

Јавното право е таков систем на правото кој се однесува на оние правни гранки и правни институции со кој се определува статусот, положбата и улогата на државата во целина и одделните нејзини органи. Додека пак приватното право го регулира режимот и односите помеќу граќаните како физички субјекти, правните и другите субјекти на правото како носители на права и обврски утврдени со закон.  
Поделбата на правото на внатрешно и меќународно пред се е детерминирана од аспект на досегот на регулирањето на определени општествени и правни односи. Во таа нассока внатрешното право се јавува како прано кое ги регулира односите кои се остваруваат во внатрешниот живот на определена земја. Наспроти тоа меѓународното право е таков вид кое ги регулира односите и проблемите во правниот сообраќај кои настануваат помеѓу две или повеќе држави. Овој вид на право особено добива со своето значење и интензитет со засилување ма меѓународните односи и врски помеѓу државите на политички, економски, културен и друг вид на план. Денес се поголем број на држави склучуваат билатерални и мулѕилатерални меѓународни договори како основни инструменти преку кои се остварува и меѓународното право. Во современите услови се е поголем бројот на земјите во кои што меѓународните договори се повеќе стануваат значаен извор и во домашното право.

И во рамките на Република Македонија меѓународните договори се повеќе добиваат во своето правно значење. Така во член 118 од Уставот на РМ се утврдува дека меѓународните договори што се ратификуваат во согласност на Уставот се дел од внатрешниот поредок и не можат да се менуваат со закон.

Третата поделба на правото во рамките на овој систем е поделбата на т.н материјално и формално право. Под поимот на материјално право потребно е да се подразбере збирот од правни норми чија што содрзина се изразува во регулирањето и однесувањето на луѓето и нивните правни односи. Наспроти тоа со формалното право како збир од правни норми се регулираат процесните дејствија со кои практично се остваруваат целите и содржината на нормите на материјалното право. Вака дефинираната поделба не може до крај да се оправда и брани од едноставна причина што формата и содржината само се две страни на еден ист правен однос, тие се меѓусебно поврзани и зависат еден од друг.

Б. Вториот глобален систем е е англосаксонскиот систем. Овој систем се развивал постапно и самостојно без влијание на европскиот сисрњм. Земја, колевка на неговата појава е Англија, а покасно тој своето влијание го проширува на многу земји во кој основен јазик за комуникација е англискиот. Негова фундаментална специфичност е превласта на обичајот над други извори на правото. Инструмент преку кој се остварува примената на обичајот се одлуките кои ги донесуваат надлежните судски органи. Бидејќи обичајот и воопшто прецедентното судско право се доста крути и тешко променливи что во практика доведува до противречност и судир со општествениот развој и општествените односи кои во основа се динамични, еволуциони и променливи. Иако овој систем претежно и во прво време е прифатен во Англија, а потоа и под нејзино колонијално влијание и во САД, покасно и особено во современите услови и во други останати земји, сепак е забележливо дека постојат определени разлики во двете водечки земји од овој систем Англија и САД. Англиското право се создаваше без влијание и рецепција на некое друго право. За него е карактеристично создавањето врз изворни принципи, без било каква рецепција на примеси на на право на други држави. Во однос на создавањето се смета дека англиското право е продукт на обичаите и традициите на англиската практика. Во однос на создавањето, влијанието на судските органи и особено нивните одлуки неспорно е дека тие претставуваат негова основа како во создавањето така и во примената на правото. Врз тие основи е создадено т.н. коммон лој (општо право). Наспроти тоа, правото на САД се создаваше под силно влијание на Англија и нејзиното англиско право. Освојувајќи го американскиот континент, англиските колонизатори со “себе” го носеа и своето англиско право и познатите англиски традиции. Поради овие причини сосема е разбирливо во тоа време американскиот правен систем да се изведува и развива под силно влијание на англискиот правен систем. Но, со понатамошниот развој особено на економски план се повеќе се забележува тенденцијата на извесно оддалечување на американското од англиското право. Така денес во територијата на САД место англискиот позитивизам се забележува теоријата на природното право и народниот суверенитет. Посебно донесунањето на пишаниот устав одигра пресудна улога во дизајнирањето на американскиот правен систем при што место обичајното право и коммон лој се повеќе во своето значење добива и пишаното право изразено во законите и посебноподзаконските прописи што ги донесува американската администрација. Сето тоа наведува на констатација на извесно доближување на американското до европскиот континентален систем.

В. Третиот глобален систем е системот на исламското право. Овој правен систем е во примена претежно во дел од исламските земји. Таму каде што се применува исламското право тоа постанува воедно и државно право, а во исто време и право на исламската вера. Она, што претставува посебно обележје на овој вид на право е неговиот персонален карактер, што значи дека неговата примена е само на оние области од правото кои го регулираат личниот и семејниот статус на поединците и членовите на нивните семејства. Кај останатите видови на права како што е стопанското и облигационото право во примене е она право кое соодветната држава го презела од други држави кои припаѓаат на европскоконтиненталниот ији англосаксонскиот правен систем. По својата суштина исламското право е комплексно право кое се јавува во повеќе варијанти од гледна точка на неговиот вид и неговата примена, бидејќи врз различни групи на секти се применува и различно право.

2. ЕЛЕМЕНТИ НА ПРАВНИОТ СИСТЕМ

 Како и секоја целина, така и правниот систем, претставува целина составена од одредени елементи (делови). Основни елементи на правниот систем се општите правни норми. Нивното групирање во пооделни целини се врши со примена на различни критериуми. Најчест критериум е групирањето според нивната содржина. Групирањето на нормите според нивната содржина во основа значи нивно соединување во една целина, затоа што еден ист предмет во основа се регулира на ист начин, т.е. еден ист општествен однос се регулира по исти основи и начела. Ако еден ист предмет се регулира по различни основи и начела во таков случај две групи на норми кои вршат регулирање на различни начела и со примена на различни начела чинат две посебни систематски целини.

Поаѓајќи од содржината на општествените односи кои се регулираат со правните норми, разликуваме три елементи на правниот систем: правни институции, правни гранки и правни области.

А. Правна институција  е таков елемент во правниот систем, кој што е заснован врз општиот збир на норми што регулираат исти општествени односи или помала негова група со примене на исти основни начела. Правните институции можат да бидат групирани во потесни или пошироки области. Така на пр. нормите кои се однесуваат на брачните односи ја создаваат правната институција брак. Нормите кои се однесуваат договорните односи ја сочинуваат правната институција договор. Нормите кои се однесуваат на правната институција сопственост ја чинат институцијата сопственост. Од изнесените  примери може да се заклучи дека постојат бројни и разновидни правни институции, помеѓу кои можат да се најдат определени сличности и допирни точки, но и определени разлики. Некои правни институции се поопшти и поголеми по обем и содржина, а некои се помалку општи и се помали по својот обем и содржина. Така на пр. ако направиме една па макар и површна споредба помеѓу институцијата брак и институцијата договор  веднаш следи констатацијата за постоење на соодветни разлики помеѓу нив затоа што припаѓаат на различни правни гранки. Бракот како институција припаѓа на семејното право, а договорот како институција припаѓа на имотното право. 

Сличноста помеѓу нив е во ѕоа што и кај двете институции станува збор за регулирање на т.н. слободни општествени односи со договорен карактер.

Б. За разлика од правната институција, правната гранка претставува поширока област на истородни правни односи. Збирот или соединувањето на повеќе институции кои регулираат исти области и општествени односи со промена на исти начела се нарекува правна гранка. Така имаме уставно, управно, граѓанско и др.видови на права. Бројот на правните гранки во одделни правни системи е различен и подложен на промени и своевидни еволуции. Како резултат на се поголемата државна интервенција во регулирањето на одделни општествени односи забележкив е порастот на бројот на правните гранки во современите правни системи. Поаѓајќи од специфичностите на правните системи во одделни земји се појавуваат извесни разлики во систематизирањето на правните гранки. Општо земено, во системот на правото поделбата на правните гранки може да се врши со примене на различни крирериуми. Во современите услови во развојот на правото се е поприсутна практиката покрај општествените односи поделбата на правните гранки да се врши со примена и на други критериуми. Ова е последица на фактот што правото денес се развива со побрзо темпо во споредба со поранешните периоди, при што многу порано нерегулирани правни области денес се регулираат со правото и правните норми.

В. Правната област е најширокиот елемент на правниот систем. Таа е составена од поголем број на правни гранки кои припаѓаат на иста област на општествени односи. Оттука поимот на правна област може да се дефинира како збир од норми со кои се регулираат цели области од општествените односи засновани врз исти принципи и исти начела. Во рамките на тие правни области, првните гранки се соединуваат според определени својства и карактеристики. Една од најизразените примери за институцијата правна област е поделбата на внатрешното и меѓународното право, формално и материјално, јавно и правно итн.

3. ПРАВЕН ПОРЕДОК
Освен како општествена категорија, правото треба да се анализира и презентира како активен општествен чинител, т.е како значаен фактор во практичниот и општествениот живот на луѓето. Тоа значи дека потребно е правото да се согледа во неговите реални области и да се запознае неговата општествена цел. Овие споменати прашања се предмет на нашата подобра анализа во делот насловен како правен поредок. Но, пред да се воуштиме во анализа на целината и одделните компоненти на правниот поредок најпрвин е потребно да го дефинираме неговиот поим, бидејќи правото како остварување и формирање го наоѓаме исклучиво во правниот поредок. Поимот на правен поредок можеме да го определиме во поширока и во потесна смисла на зборот. Во потесна смисла, правниот поредок можеме да го дефинираме како систем на норми со кои се

 регулираат определени општествени односи. Далеку е подлабока содржината и есенцијата и оттука дефинирањето на поимот правен поредок во поширока смисла на зборот. Во тој контекст, под правен поредок потребно е да се подразбере дефиниран и организиран систем на општествени односи кои се регулирани со систем на правни норми. Во право се одделни теоретичари, кога правниот поредок го номинираат како општествен нормативен поредок со помош на кој се истакнува единствено на правните норми и човечкото однесување во дадено време и даден простор.

Скоро да нема разлика во мислењата на правните теоретичари, според кои правото претставува збир на правни норми со кои се регулираат однесувањата на луѓето во општеството, а кој се санкционирани од страна на државата. Нема разлики и во гледањата според кои правните норми се разликуваат од другите видови на општествени норми по тоа што државатанив ги санкционира и со помош на својот апарат ја обезбедува нивната примена. Во практиката често се случува луѓето да не се однесуваат според правилата утврдени во правните норми, поради тоа државата со примена на санкцијата ја обезбедува нивната примена.однесувањето на луѓето може да биде во согласност со правните норми, па државата во такви случаеви нема потреба да ја применува санкцијата. Од тоа може да се заклучи дека самата примена на правните норми може да биде со примена или без примена на санкции. Вака опсервирано правото предусловува постоење на две основни сфаќања: нормативистичко и социолошко сфаќање. Според нормативистичкото сфаќање, правото се состои од правила кои ги издава државата, а според социолошкото сфаќање правото е систем на општествени односи. Вака изразени едното и другото сфаќање во основа се еднострани. При определувањето на поимот правен поредок нас ни е прифатливо сфаќањето во чија основа лежи единството помеѓу правните норми и однесувањето на луѓето според тие норми. Според тоа правниот поредок изразен во нормите го бараме и наоѓаме во општествените односи при нивната примена, а кој што се нормирани од страна на внатрешните државни органи. Сето тоа, го чини правниот поредок на една определена земја, т.е во него влегуваат сите општествени односи кои се нормирани со акти на надлежните органи.

Беше споменато дека системот на општествените односи е во постојана еволуција, движење и промени, што консеквенто се рефлектира и дејствува врз правниот поредок на една земја. Тоа значи дека правните норми исто така мора да се менуваат паралелно и и компатибилно со промените на општествените односи. Динамичноста на промените на правните норми мора да коинцидираат со промените на општествените односи. Ова е само потврда на констатацијата дека правните норми не се и не можат да бидат надвор од општествените односи, надвор од општествената реалност. Тие настануваат како продукт на таа реалност. Вака сфатен правниот поредок е дел од општествениот поредок што егзистира во една земја. Покрај правниот поредок во едва земја постојат и други видови на поредоци како што се: политички, економски, морален итн. Поради тоа треба да постои одвојување на правниот од општествениот поредок, кој е негов дел, негов продукт, но не и негова наполна идентификација.

Јавните (државни) органи не се мешаат во оние општествени односи кои не се регулирани со правни норми. Функцијата на државните органи е да го заштитат правниот поредок односно оној систем на општествени односи кои што се регулирани со соодветни норми. Ова го допира прашањето на сегментирањето на група на општествени односи регулирани со правни норми и група на односи кои не се регулирани со правни норми. Затоа се поставува прашањето според кои методи се врши тоа регулирање или не се врши регулирање на општествените односи. Практиката во современите држави е ражлична, но она што е општо забележливо, надлежните државни органи претежно се ориентираат кон регулирање на оние општествени односи кои претставуваат општ интерес за стабилноста на државата, стабилноста на односите во одделни сфери како што се семејната, образовната, сопственичката, културната, безбедносната и сл. 

Во теоријата на правото заслужува внимание и објаснување, прашањето како една општа идеа постанува правна реалност, како таа се претвора во правна норма и како таа понатаму се остварува и применува во правниот поредок. Одговорот на овие прашања исклучиво можеме да го бараме и наоѓаме во промените кои настануваат во политичката, економската и социјалната структура на една земја. Со промените во развитокот на овие и други сфери се поттикнуваат настојувањата за вршење на модификации во даден правен поредок во една земја. 

3.1 ЕЛЕМЕНТИ НА ПРАВЕН ПОРЕДОК
Секој правен поредок е составен од определени елементи. Тие елементи се одраз и продукт на основните два елементи кои го чинат битието на правниот поредок, а тоа се нормативниот и фактичкиот елемент. Нормативниот елемент на правниот поредок го чинат правните акти, а фактичкиот елемент го сочинуваат однесувањата на луѓето според правилата утврдени во правните норми. Тоа однесување на луѓето се изразува во материјалните дејствија што тие ги преземаат како адресати на правото и неговите правни норми. Тоа значи, правните норми се инхерентна содржина на правниот поредок, а кој се остваруваат преку и единствено со човечкото дејствуваер како фактички елементи. Овие два споменати елементи се меѓусебно поврзани, условени еден од друг и зависни еден од друг. Од тоа може да следи констатацијата дека нема правен поредок без постоење на еден од овие елементи, не може да постои норма без со неа да се нормира човечкото поведение. Но, тој не може да постои и без луѓе кои што во меѓусебните односи и комуникации не остваруваат дејствија со свои определени поведенија. Човечките дејствија како материјални акти во хиерархиското скалило на правниот поредок се наоѓаат на долната леставица. Тие во целост се зависни од сите видови на правни норми.

Правните норми во зависност од видот на актот во кои се изразени заземаат соодветно место во хиерархијата на правните акти и нивното меѓусебно влијание кои го чинат правниот поредок. Единствен исклучок во овој поглед е Уставот, кој како највисок правен акт, самопроизведува влијание врз останатите правни норми и правни акти. Значи правната сила на правниот акт, зависи од неговиот одлик и неговата содржина. Ако, на пример тој облик и содржина се изразени преку законот, тогаш согласно принципот на законитоста, сите останати акти пониски од законот согласно начелото на хиерархијата на правните акти треба да бидат во функција на остварување на овој принцип. 

Нормативниот елемент на правниот поредок го чинат следните елементи: правни норми, правни акти и правни односи, наспроти тоа фактичкиот елемент на правниот поредок го чинат субјектите и објектите на правото. Овие поделби или составни елементи што ги даваме преку набројунање на одделни делови не значи дека тие во правниот сообраќај функционираат изолирани еден од друг. Напротив, нивното функционирање е условено од потребата за обезбедување единство и стабилност на правниот поредок на една земја.

3.1.1 ПРАВНА НОРМА
Правната норма е основната материјална субстанца на правниот поредок, тие се негови основни клетки. Нема правен поредок без правна норма. Таа е најбитниот елемент на правото. Но, правото не се состои само и исклучиво од правни норми, туку и од многу други делови. Во оваа наша анализа, вниманието ќе биде сконцентрирано само на елементот на правната норма. Оттука, правната норма можеме да ја дефинираме како правило на однесување на луѓето во општеството, санкционирано од страна на државата со нејзиниот познат монопол на физичка принуда. Дадената дефиниција ни дава за право да констатираме дека кај неа се работи за задолжително правило на однесување на сите субјекти во правото. Нејзината примена ја гарантира државата која во случај на потреба врз субјектите на правото може да примени и физичка сила. Но, таа е и општествено правило, затоа што со неа се регулира однесувањето на луѓето во општеството. Ова се упатува на заклучок да издвоиме три главни атрибути на правната норма и тоа: 

1. нејзин доносител е државата

2. таа е санкционирана од државата и 

3. во неа се содржани, односно таа се однесува на општествените односи помеѓу луѓето (таа е специфичен вид на општественото правило).

Правната норма се состои од три елементи: хипотеза дисперзија и санкција. Во принцип секоја правна норма треба да ги содржи овие три елементи. Тие функционираат како единство што значи дека постоењето на едниот елемент зависи од постоењето на другиот, а постоењето на другиот зависи од постоењето на третиот елемент. Меѓутоа во правниот поредок можат да се сретнат и правни норми на кои им недостига еден од овие елементи. Така на пример претежен дел од кривичните норми во себе многу малце содржат диспозитивни диспозиции, повеќе хипотези и посебно санкции. На оние правни норми на кои им недостига еден елемент од споменатите елементи во теоријата се нарекуваат бланкетни норми. 

А. Хипотеза на дисперзијата - хипотеза е претпоставка или услов од оној дел од правната норма со која се одредува фактичката ситуација при чие постоење единствено може да дојде до примена на соодветната правна норма. Во рамките на овој дел од правната норма се определуваат условите, фактите и ситуациите од чие настанување или ненестанување доаѓа до промена на правната норма. Според Уставот на РМ (Член 22) “секој граѓанин со наполнети 18 години стекнува избирачко право”  тоа значи дека оваа установа може да се примени доколку претходно е исполнет условот, а тоа значи наврчени 18 години живот. Нормата сама за себе постои, но не може да се примени без постоење на претходен услов. Според тоа хипотезата е елемент од фактичката природа, бидејќи таа воопшто не зборува за тоа како луѓето ќе се однесуваат, таа не го регулира нивното однесување туку во неа се содржани само фактите кои треба и мора да се исполнат за да можат луѓето (адресатите на нормата) да се однесуваат според нејзината дисперзија. Хипотезата е директно поврзана со дисперзијата, бидејќи и примената на самата дисперзија е всушност последица од постоење на хипотезата. Хипотезата изразена како претпоставка може да биде од различен вид на природа, но она што е битно за неа е тоа што таа мора да биде јасно и прецизно одредена. Тоа овозможува и подобра и подоследна примена на диспозицијата. Иако така треба да биде, тоа секогаш не е случај. На пример постојат голем број на норми од различни области кои не само што се многу туку се и недоволно јасни и прецизни. На пример ако правната норма гласи “секој кој има имот должен е да плаќа данок” овде хипотезата дадена е во скратена форма, а нејзиното попрецизно изразување треба да биде “ако некој има имот...” 
Б. Диспозиција – најважниот елемент на правната норма е диспозицијата. Таа го одредува поведението во нормата. Според тоа, за праќањето за диспозицијата внимание заслужуваат три потпрашања и тоа: поимот на дисоизицијата; определивоста на диспозицијата и во какви видови истата може да се појавува во практиката при примената на правната норма. Но, да почнеме со ред. Во однос на поимот на диспозицијата веднаш ќе констатираме дека “нејзината сушѕина е во тоа што таа е заповед за поведението на луѓето и нивното однесување во конкретните ситуации. За разлика од хипотезата таа има нормативен карактер. Во зависност од тоа на кој начин заповедот се обликува таа може да се појавува како наредувачка, овластувачка и забранувачка. Со тоа доаѓаме до одговор на второто потпрашање односно нејзината определивост генерално може да биде изразена преку наведените компоненти. Наредувачката диспозиција е таков вид која му наредува на субјектот во правото како да се однесува во дадена ситуација, како да дејствува и что да презрма. Пример за таква диспозиција е “родителот е должен да ги воспитува своите деца” или потипичен пример за ваква диспозиција е содржан во член 51 став 2 во Уставот на РМ “секој е должен да го почиѕува Уставот и законот”. Овластувачката е таков вид на диспозиција која што го овластува субјектот на правото, дозволувајќи или овозможувајќи нешто да прави. Ваков пример на диспозиција е содржан во член 34 од Уставот на РМ “граѓаните имаат право на социјална сигурност и социјално осигурување”. Забранувачка диспозиција е таков вид на диспозиција која што забранува субјектот на правото да презема определени (во основа негативни) дејствија. Пример за ваква диспозиција содржи член 20 став 4 од Уставот на РМ “забранети се воени или полувоени здруженија што не им припаѓаат на вооружените сили на Република Македонија”.
Освен изнесената поделба, определеноста на содржината на диспозицијата може да се врши со примена на други критериуми од што може да следи и диференцијацијта на: диспозиции со определени и неопределени поими; алтернативна диспозиција; дискрециона диспозиција; диспозитивни диспозиции. 

Диспозициите со неодредени поими како правила на однесување со кои се регулираат многубројни и различни односи што диспозицијата може да биде прецизно и непрецизно одредена. Ова посебно важи за оние диспозиции со кои се изразени општи условни норми. Во правото е најдобро кога диспозициите се јасни, тогаш и самата примена на правото е полесна, но чести се случаевите кога диспозициите содржат неодредени поими и таканаречени правни стандарди. Неопределеноста може да се манифестира на разни начини. Од неопределените поими посебно се важни категориите на правни стандарди.иако тие имаат свое значење, тоа се менува во определени и конкретни ситуации. Еве еден таков пример за таква диспозиција и таков правен стандард. 

“Должност е на секој на друг да му пружи помош во случај на опасност и солидарност со другите да учествува во отстранувањето на општата опасност”. Правниот стандард “солидарно” иако има свое значење тоа се менува во различни и конкретни ситуации и под влијание на различни околности може да има свое различно значење. Диспозициите со неодредени поими и можат да се сретнат во сите гранки на правото, а најповеќе ги има во граѓанското, имотното право, трговското и обблигационото право во кој што доминираат нормите во уредуваето на односите врз принципот на автономијата на волјите, при засновање, промена или престанок на определени видови правни односи. Многу помалце ваква неопределеност на диспозициите се забележуваат во оние гранки на правото кои бараат поголема прецизност, како на пример деловите од областа на процесното и кривичното право.

Диспозициите со одредените поими, обезбедуваат посигурна и подобра примена на правото. Таа одреденост на поимите во овие диспозиции се јасни, кратки и прецизни. Пример за една таква диспозиција содржан е во член 12 став 4 од Уставот на РМ “лицето лишено од слобода мора веднаш, а најдоцна во рок од 24 часаод моментот на лишувањето од слобода да биде изведено пред суд кој ќе одлучи за законитоста на лишувањето од слобода”. Во рамките на оваа уставна диспозиција може да се забележи дека точно се определени поимите “веднаш”, “24 часа”, “без одлагање”, “ќе одлучи”. Слична диспозиција содржи член 22 од Уставот “секој граѓанин со наполнети 18 години живот стекнува избирачко право”. Во рамките на оваа норма ако е речено “граѓанин” тогаш се знае дека се мисли на физичко лице од машки или женски пол, државјанин на РМ, со наполнети 18 години живот како долна старосна граница во стекнувањето на избирачкото право. Овие два примера покажуваат дека диспозицијата во нив е искажана на мошне јасен прецизен и недвосмислен начин при што во нивната примена во практиката нема основ за никакви дилеми или било каков степен на реционалностод страна на надлежните органи.

АЛТЕРНАТИВНИ ДИСПОЗИЦИИ
По правило во рамките на правото односно во делот на неговата диспозиција, се создаваат и определуваат на адресатите на кои што се однесуваат. Таквите диспозиции се нарекуваат категорични диспозиции. Меѓутоа, понекогаш настануваат такви состојби во рамките на кои во диспозициите се остава поширок простор на адресатите да може меѓу две или повеќе алтернативни однесувања да избере едно од нив. Во таков случај, субјектот кој извршил една од алтернативните диспозиции, се смета дека го исполнил нејзиното битие во целост т.е во целост ја извршил пропишаната диспозиција. Овие диспозиции со ваков карактер во правото се познато и се нарекуваат како алтернативни диспозиции, а се изразуваат на начин што помеѓу самите правила стои зборот “или”. Вакви диспозиции најповеќе наоѓаме во имотното и трговското право, во кои што на физичките и на правните лица во услови на пазарното стопанство и слободно претприемништво нив им се дава поголема слобода во остварувањето на трговската или друг вид размена со стоки и услуги. 

ДИСПОЗИЦИИ КОИ ДАВААТ ДИСКРЕЦИОНА ВЛАСТ
За разкика од претходниот вид на диспозиции кои на субјектите или им дава за право да изберат една од можните алтернативи, кај овој вид диспозиции е содржано овластувањето за носителите на државната власт (најчесто се тоа управните органи кои решаваат за права и обврски на граѓаните) да донесуваат определени норми изразени пред се во поединечните акти кои се овластуваат или обврзуваат субјектите на правото на определено поведение и однесување. Сличноста помеѓу претходниот вид на диспозиција е тоа што и кај двата вида на диспозиција постојат повеќе алтернативи, а разликата е во тоа што кај алтернативните изборот го врши правниот субјект (физичкото и оравното лице), а кај дискреционите диспозиции тој избор го вршат органиоте на државната власт. Со други зборови, на државните органи преку свое алтернативно однесување, им се дава можност диспозицијата да ја извршат на еден или друг начин. Сигурно е дека дискреционата власт во основа не значи потполна слобода на органот кога ја применува нормата. Напротив при нејзината примене органот мора да има правна основа во соодветните законски одредби, што значи дека не може да постои назаконско, арбитрарно или произволно постапување на органот во прашање. Овој вид на норми во практиката се изразуваат на најразлични начини, а најчесто како категории, “дискреционо право”,”Дискрециона власт”,”дискрециона оценка”,”Слободна оценка”, итн. Нормите со дискрециони овластувања се разликуваат од другите видови на норми по тоа што во нив законодавецот по правило го употребува зборот “може”. Тоа покажува дека и примената на дискреционата власт секогаш се одвива во рамки и услови предвидени со закон. Ако се излезе надвор од тие рамки и услови станува збор за злоупотреба на ваквото овластување од страна на државните органи. Ако до тоа дојде, актот на државниот орган може да се напаѓа во жалбена или друг вид пропишана постапка. Државниот субјект значи не е слободен да создава сам норма, туку само тој е овластен и слободен во изборот помеѓу повеќето алтернативи и тој избор секогаш треба да го врши во интерес на државата, а не да се поаѓа од некои свои интереси.

ДИСПОЗИТИВНИ ДИСПОЗИЦИИ
Секоја диспозиција содржи определено правило на однесување, кои се задолжителни за правните субјекти. Тие по својот карактер се императивни диспозиции. Доколку диспозициите се алтернативни или дискрециони, во таков случај субјектот се однесува и избира една од повеќето алтернативи, а таа врзаност на субјектот е врзаност за тие алтернативи. Но, во практиката доста често наидуваме на диспозиции во кои нивната врзаност за субјектот е прилично мала па дури и незнатна, па дури има случаеви кои им даваат и потполна слобода. Можно е диспозицијата да содржи правило со кое се допушта место дадената диспозиција субјектот сам да создава друга диспозиција. Таквите видови на диспозиции се нарекуваат диспозитивни или заменливи. Кај овој вид, субјектот по правило има голема слобода во создавањето на новата диспозиција. Ако не ја создаде тој е должен да се однесува според постојната, тоа значи дека диспозитивните диспозиции по нивниот избор се задолжителни диспозиции, вакви диспозиции најповеќе ги сретнуваме во оние гранки на правото во кои преовладува автономијата на волјите во уредувањето на односите помеѓу странките во конкретно определен правен однос. Таков вид на диспозиции сретнуваме во имотното, облигационото, наследното и трговското право. 
САНКЦИЈА
Санкцијата е третиот елемент на правната норма. Бидејќи санкцијата е нормативно правило на однесувањето таа првенствено има свој правен карактер. Повредата на диспозицијата е услов за примена на санкцијата. Диспозицијата може да биде повредена на различни начини. Но, она што е карактеристично за неа е што по правило се работи за свесно или волево дејствие кое што е во спротивност со она кое што е пропишано во диспозицијата. Дејствието може да биде извршено со чинење или со нечинење. Повредата на диспозицијата се нарекува деликатно поведение. “Одбраната на РМ е право и должност на секој граѓанин (член 28 од Уставот на РМ)” секој оној што спротивно се однесува на таа одредба врши нејзина повреда. Тежината на повредата може да биде од различна природа. Санкцијата како правило е упатена на субјектот кој го направил деликтот. Самиот термин санкција има свој две значења. Најпрво со него се означува оној дел од правната норма кој содржи попис на однесување на субјектите кои ја повредиле утврдената диспозиција. Во второто свое значење со санкцијата се означува и самата принудна мерка. По правило, санкциите ги определува државата и тогаш кога нивното определување е препуштено на други субјекти. Државата единствено е таа која во крајна линија ја обезбедува нејзината примена. Според својата определеност, санкцијата може да биде помалце или повеќе одредена. Најдобро и најсигурно е кога таа е прецизно определена. Тогаш таа е во функција на создавање и на постабилен правен поредок воопшто. Наспроти, нејзината неопределеност, нејасност или непрецизност отвора простор за нејзина злоупотреба. Затоа поради важноста што тие ја имаат во правниот поредок како целина современа тенденција е во нормирањето однапред да е одредена санкцијата. Ова, е израз, продукт и потреба на принципот на замонитоста и легалитетот на санкциите. Тој се состои во обврската деликтот и и санкцијата треба да бидат одредени пред истите да бидат направени. Синтагмата “нулум кримен нула поене сине леге” најдобро го потврдува тоа. Со неговата доследна примена се обезбедува безбедноста и сигурноста на граѓаните и стабилноста на правниот поредок. Со тоа граѓаните однапред се запознати кои дејствија се дозволени, а кои не, а државните органи имаат однапред утврден правен поредок со што се оневозможува било каква злоупотреба од нивна страна при примената на правото. 

Санкциите како принудни мерки се многубројни и различни. Нивната поделба по видови може да се врши со примена на различни критериуми. Тргнуваќи од критериумот на степенот на нејзината определеност, данкциите можат да се поделат во неколку групи.

а) Точно или фиксно определни санкции пр. санкција во паричен износ од 1000 денари

б) Одреденоста на санкциите моше да биде гранична т.е минимално, минимално и максимално или максимално пр. санкцијата во парична казна од најмалку 500, а најповеќе од 1000 денари.

в) Санкцијата може да биде одредена алтернативно пример сторителот за прекршок ќе се казни со казна затвор од-до или со парична казна од-до.

г) Според тежината на повредата санкцијата може да се разликува како кривично дело или како граѓанско правен деликт. Санкцијата за кривични дела се казна затвор, парична казна и мерка на безбедност, додека пак граѓанско правните санкции се изразуваат во надоместувањето на причинетата штета. Втората разлика помеѓу овие два вида на санкции е во нивниот состав и структура. Со кривичните санкции трајно или привремено се одземаат разни предмети со кои е извршено кривичното дело, се ограничуваат правата и слободите на сторителот на кривичното дело, додека пак кај граѓанското правните санкции исклучиво се одзема само имотот.

д) Санкциите можат да се поделат и во зависност и примена на критериумот врз кого тие се упатени. Тоа илустрира поделба на санкциите спрема субјекти и санкции спрема акти. Првата група може да се изразува како повреда со стирени дејствија од страна на определени лица и за ѕоа се изрекува санкција од видот на опомена, парична казна или казна лишување од слобода. Вториот вид на санкции се определуваат кон определени акти со кои се извршени определени кон повреди на одделни правни норми. Станува збор за незаконити акти чија последица од примената на санкцијата е нивното укинување или поништување. 

ж) Посебна група на санкции се оние од меѓународно правен карактер. Оваа група на санкции се разликува од сите претходно наведени кои се разликуваат според принципите на домашното право, а овој вид на санкции се таков вид кои се изрекуваат според правила донесени од страна на меѓународна организација и примена на нормите од областа на меѓународното право.

ВИДОВИ НА ПРАВНИ НОРМИ
Правните норми по својата природа се бројни и разновидни, но тоа не значи дека тие помеѓу себе се наповрзани и меѓусебно условени. Напротив поврзаноста помеѓу нив со примена на определени правила и критериуми е потреба и услов за создавањена еден конзистентен општествен и правен поредок. Поврзувањето на правните норми се врши на два начина: во правен систем и во правен поредок. Поврзаноста на правните норми и создавањето на правниот поредок може да се врши според видот на општествените односи што се регулираат со тие норми, според нивната содржина и според формата и начинот на нивното регулирање. Тргнувајќи од оваа гледна точка најважната поделба на правните норми во секој правен поредок е поделбата на општи и поединечни правни норми. Кога постои ваквата поделба што е неспорна, се наметнува и потребата од воспоставување на логичен однос помеѓу нив од проста причина што тие се во функција на единството на правниот поредок. Кои се односните белези и атрибути на општите, а кои на поединечните правни норми.

Општите правни норми се таков вид со кои што се пропишуваат општи правила на однесување за сите видови на субјекти на правото. Тие се извор за настанување на конкретните правни норми. Според тоа, конкретните правни норми се поврзани со општите правни норми според принципот на хиерархиска основност и подреденост.

Поединечните правни норми регулираат конкретни случаеви и се донесуваат само и исклучиво врз основа на овластување содржано во општа правна норма. Самите општи правни норми не се со ист правен степен на соодветна општност. Постојат повисоки и пониски правни норми. Повисоките општи правни норми се со повисок степен на општост и со нив се врши регулирање на системот на општествените односи во една земја. Тие ги чинат највисоките правни норми во државата (Уставот и законот), и нив ги донесува затоа овластен уставен орган (Парламент или Собрание). Пониските општи норми содржат степен на општност и како такви се систематизираат во категорија или група на подзаконски прописи. Така се создава правниот редослед изразен како максима Устав-закон-подзаконски припис. Уставот ги содржи најопштите норми, законот содржи норми за одделни области, а подзаконските приси се во форма на подоследно спроведување на Уставот и законот. Тоа значи дека според формата и според содржината сите овие општи акти се наоѓаат во своевидна поврзаност и меѓусебна зависност со строго почитунање на начелото на субординаија и хирерархија.

Поврзаноста и условеноста на конкретните акти е најчесто со закон. Тој е извор, основ и рамка за нивното донесување. Конкретноста на овие акти може да биде и врз основа на обичај, и врз основа на толкување на општи правни норми (особено во случаеви на постоење на т.х правни прасзнини).

Во правото, правните норми како што беше наведено според видот на општествени односи, според видот на нивната содржина, според тоа на кого тие се однесуваат и според тоа кој е нивни творец. Позитивно правните науки проучувајќи го предметот на нормите вршат поделба на:
· условни и безусловни;
· апстрактни (генерални) и конкретни;
· општи и индивидуални.

Условните се таков вид на норми за чие настанување потребно е да постои услов. Условот е содржан во диспозицијата и тој може да биде од различна природа. Како условни норми можат да се предвидат разни човечки дејствија, акти или ситуации. Пример секој кој поседува имот должен е да плаќа данок, ”значи за да се плати данокот условот е да се поседува имотот”, 

Безусловни  се таков вид на норми кои несодржат услов. Според тоа и нивната примене не е условена. Овие норми не содржат хипотези на диспозицијата, на пример, се гарантираат слободата на уверувањето, совеста, мислата и јавното изразување на мислата (член 16 став 1 од Уставот на РМ), “се гарантираат сигурноста и ѕајноста на личните податоци” (член 18 став 1 од Уставот на РМ). Јасно е дека од содржината на овие норми произлегува нивната безусловна примена.

Апстрактни се таков вид на норми кои се однесуваат на истоветни случаеви и ситуации. Тие се безлични и апсрактни. Правните адресати на кои се однесуваат не се определени однапред, пример за таква норма е член 10 од Уставот на РМ “Животот на човекот е неорикосновен”.

Конкретни се таков вид на норми кои се точно определени и чија примена настанува на точно определени конкретни случаеви. Во најголем број случаеви тие се однесуваат на конкретен број на субјекти- пример “нормата за сторен прекршок од страна на лицето, подразбира должност да се плати парична казна во износ...”
Општи правни норми се таков вид кои според своето дејство се однесуваат на сите лица во правото. Во нив нема прецизирање и определување на групи или индивидуи на лица. Тие во исто време се безлични. Таков вид на норма содржи член 9 од Уставот на РМ според кој “граѓаните се еднакви во слободите и правата независно од полот, расата, бојата на кожата, националното и соционалнотопотекло, политичко и верско убедување, имотната и општествената положба”.

Индивидуални се таков вид на норми кои се однесуваат на одредени лица во категорија на лица. Лицата на кои тие се однесуваат имаат свои заеднички обележја по кои се разликуваат од другите субјекти. Ваков вид на норма содржи член 32 став 3 од Уставот на РМ според кој “секој вработен има право на соодветна заработувачка”.

ГЛАВА VI (ШЕСТТА)

ПРАВНИ АКТИ

1. ПОИМ НА ПРАВНИ АКТИ

Освен правните норми важен елемент на правото е правниот акт. Прашањето на правниот акт директно е поврзано со прашањето на правната норма што во основа знаши дека правната норма ја дели судбината на правниот акт затоа што директно зависи од него. Меѓутоа, и покрај меѓузависноста помеѓу правната норма и правниот акт кои укажуваат и на нивни заеднички карактеристики постојат и определени разлики помеѓу нив што е еден од причините да се определиме нив да ги анализираме и во посебна глава правниот акт е психички акт, тој е средство со помошна кое се создаваат работи и воедно основа за применување на правото. Пример, со законот како правен акт се создаваат норми и истите се применуваат во регулирањето на определени општествени односи. Бидејќи правниот акт е психички акт, потребно е да се истакне дека тој има две својства со определена содржина и цел. Како психички акт тој попрво се манифестира како внатрешен акт, а потоа како надворешна материјализација, која се состои во процесот од неговото сознавање од страна на индивидуите. Поради тоа, потребно е да се објасни односот на правниот акт како психички акт, како волја и неговото надворешно изразување, како изјава на волја институционализирана преку донесување на одлука која содржи правна норма. Односот помеѓу нив може да биде компатибилен што ќе рече пости симетрија помеѓу психичкиот акт и неговата материјализација. Значи помеѓу нив нема разлика. Но, можни се ситуации во кои постои несогласност помеѓу психичкиот акт и неговото изразување. Творецот на актот едно сакал да изрази, а сосема друго постои во актот. Најпрост облик на несогласност се манифестира во погрешното изразување. Грешката е предизвикана од субјектот кој го создава актот. На пример во актот погрешно се изразува годината, големината на казната, висината на данокот итн. Овие грешки можат да се категоризираат како полесни поради што и исправката во практиката е полесна. Но, многу се потешки и посложени оние несогласности во случаеви на постоење на заблуда, измама и принуда. Кај нив нема несогласност помеѓу психичкиот акт и неговиот надворешен израз. Она што творецот на актот го сакал (исполнета е волјевата компонента) тоа и го изразил. Несогласноста е во формирањето на волјата, во внатрешниот (психичкиот) акт. Тоа настанува под дејство и влијание врз творецот на актот; под дејство на внатрешни или надворешни фактори. Кај заблудата постои погрешна претстава за некого или нешто. Заблуда во правото постои во оној случај кога доносителот на актот погрешно сметл дека постојат определени факти, а кога тие вистински би постоеле не би го донеле таквиот акт – на пример, при стапување во брак со лице за кое се сметало дека не боледува од некоја заразна болест. 

 Кај измамата имаме дејство од надворешни причини. Измамата во правото постои во оној случај кога доносителот на актот е во заблуда при формирањето на вољата. Тоа е свесно или намерно доведување на некое лице во заблуда. На пример се купува куќа за која продавачот му тврди на купувачот дека таа е асеизмички градена.

Принудата е исто така акт и резултат на надворешни дејствија. Таа во правото постои тогаш кога со средства на насилство, се дејствува врз определен субјект да донесе акт. Пример: “изнудување на изјава од сведок со примена на физичка принуда”.

Сите овие изнесени укажувањасамо ја потврдуваат важноста што постои помеѓу психичкиот акт и неговата материјализација. Во интерес на создавање и примене на стабилен правен поредок, правните акти треба да бидат израз на дефинирана јасна воља на донесителот на актот. За отстранување на несогласностите, секој правен поредок создава определени постапки во донесувањето на актот, предвидувајќи промена на редовни и вонредни правни  лекови се со цел да се обезбеди сигурност во неговото донесување и неговата примена.
2. ЕЛЕМЕНТИ НА ПРАВНИОТ АКТ
Секој правен акт без оглед на неговиот вид се донесува во определена форма која во себе имплицира и одредена содржина. Тоа заначи формата и содржината на секој правен акт се кондитио сине ква нон. Во зависност од видот на актот постојат разлики од формата и содржината на правниот акт. Пример: Уставот, законот и подзаконските прописи, ги донесуваат различни органи во различна постапка, во различна форма и содржина.

Формата на правниот акт е израз на вилјата на доносителот на актот.Таа е збир на материјални факти, дејствија и начин на создавање на актот. Од тука следи констатацијата дека обликот на правниот акт е составен од три елементи:

А:  утврдена надлежност на органите за донесување на актот;

Б:  процедура според која се донесува актот;

В:  формата во која се донесува актот.

За секој правен акт треба и мора од напред да се определи субјектот кој е овластен, но не ретко и обврзан за неговото донесување. Генерално постојат два субјекти што ги донесуваат правните акти: најчесто тоа са државните органи (тие се главни творци на правото) но, како доносители на правни акти може да се појават и т.н. не државни субјекти. Во таа поделба на надлежноста, државата во донесубањето на правните акти првенствено се раководи од своите т.н. јавни интереси. Поважните акти со кои се изразуваат битните интериси на државата се ставаат во надлежност на донесување на државните органи. Ако тие интереси се изразуваат на најопшт начин, тогаш правните акти се јавуваат во вид на Устав и закон. Во услови на современа демократија ... придонесување на одделни акти, поаѓајќи од принципите на деконцентрација, децентрализација и локална самоуправа, голем дел од актите ги донесуваат другите јавни и локални субјекти. Сето ова е од посебно значење за утврдување на надлежностите во донесувањето на правните акти.

Во теоријата на правото главно се утврдени два вида надлежности и тоа стварна и месна надлежност. Стварната надлежност е таков вид на надлежност кога на определени државни и други јавни субјекти им се одредува право да донесуваат акти во врска со определен вид на ствари. Месната или уште т.н. територијална надлежност е таков вид на надлежност која се определува според категоријата, територијата или местото на дејствување на државниот орган.


Освен надлежноста, втор важен елемент при донесувањето на правните акти е самата процедура која треба де се примени при нивното донесување. Таа всушност е начин како да се донесе актот и кои дејствија да бидат превземени. При тоа, се создаваат определени односи помеѓу доносителот на актот и субјектот на кој тој се однесува. Правните постапки за донесување на правнита акти се во основа на општествените односи регулирани со правото помеѓу доносителот на актот во постапката и дејствијата што се превземаат и субјетите на кои се однесува актот и кој со тие дејствија учествува во посапката. Во правниот поредок се предвидени различни постапки при донесувањето на одделни правни акти. На пример за донесување на Уставот е предвидена уставна процедура, а донесувањето на законот во начело е регулирано со Уставот, а конкретизирано со деловите во кои се утврдени фазите низ кои минува постапката до нејзиното завршување.

Материјализацијата на правниот акт е надворешно дејствие со кое тој се изразува во правниот поредок на една земја. Најчесто таа матријализација се врши со помош на јазикот, а поретко со други соодветни дејствија. Правниот акт најчесто се јавува во пишана форма така на пр. законот како правен акт освен што се јавува во пишана форма во себе вклучува и три други елементи: промулгација, објавување и стапување на сила. Во процесот на создавање на правните акти овие три елементи ја чинат формата на актот кои имаат свое место, улога и свое значење. Повредата на било кој од овие  елементи повлекува неуставност или незаконитост на актот. Станува збор за формална неуставност или незаконитост на актот.Органот кој одлучува за формалната незаконитост не ја цени неговата содржина што ќе рече се задржува само на формалните аспекти повзани со надлежноста на органот, постапката за негово донесување и неговата материјализација. Сето ова налага на констатација дека почитувањето на формата е важно правно прашање бидејќи со тоа се обезбедува определен ред во работата на државните органи, сигурност на граѓаните и се оневозможуваат злоупотребите или друг вид неправилности при нивното донесување. Поаѓајќи од формата на актот, за секој правен акт може да се даде и објасни т.н. формален поим. Од тој аспект посматрано имаме акти од ист вид, акти кои ги донесуваат определени органи според определени постапки и материјализирани на определен начин. Бидејќи материјализацијата на најголем број на акти е иста (јазик и пишана форма), а и во самата постапка е предвидена таква нивана материјализација, тоа ја налага потребата при определување на формалниот поим на актот да се води сматка за надлежноста на органот и постапката предвидена за нивното донесување. Од тука во формална смисла, законот претставува правен акт донесен од законодавен орган според постапка предвидена со Уставот и законот.



3.  СОДРЖИНА НА ПРАВНИОТ АКТ
Содржината на правниот акт е всушност она што тој го содржи. Таа може да биде составена од два елементи главни и споредни. Главниот елемент на правниот акт ја чини одлуката на разумот и волјата на овластениот субјект кој го донесува и со кој се произведуваат определени правни последици во настанувањето, примената или престанокот на определени правни односи. Тоа во основа значи создавање, менување или укинување на правни обвски на правните и физичките лица. Според главниот елемент, правните акти се делат на акти со кои се создаваат правни норми и акти кои поставуват услови за примена на определени правни норми. Првиот вид ја чинат групата на т.н. нормативни правни акти бидејќи со нив се создаваат определни правни норми. Од гледиште на нивната содржина тие се делат на општи правни акти и поединечни правни акти. Општите правни акти се таков вид на акти кои содржат општи правни норми чија основа е рамка за донесување на поединечните правни акти.

Наспроти нив поединечните правни акти се таков вид на акти со кои што се создаваат подинечни (конкретни) правни норми. Почитувањето на содржината на правниот акт е уште позначајна од почитувањето на неговата форма. Доколку дојде до повреда на содржината на правниот акт и ако со него се создава правна норма со која на накого му се признале определени права или се создале определени обврски, а тоа е спротивно од она што е утврдено со прописите тогаш констатираме дека е сторена материјална повреда на законот. Значи донесен е акт чија содржина е спротивна од онаа која е утврдена со прописите. Таквиот акт може да се напаѓа од материјален аспект бидејќи е направена т.н. материјална незаконитост.Исто како и кај формалниот поим на правниот акт, според содржина поимот на правниот акт може да се определува според материјална смисла. Со тоа се определува поимот на правниот акт, каква форма содржи (општа или поединечна), кои делови ги содржи правната норма (хипотеза, диспозиција и санкција), што се регулира со неа (какви права и обврски) и сл.
4.  ДОНЕСУВАЊЕ НА ПРАВНИОТ АКТ
Една од карактеристиките на правниот поредок се состои во тоа што кој  го регулира нивното создавање, врз што се создава впечаток дека самиот себе се создава. Затоа формално посматрано правото претставува една афтономна појава која сама себе се создава. Во оваа смисла освен Уставот, а поаѓајќи од начелото на хиерархија не постои понизок акт кој не  произлегува и не се заснова на повисокиот правен акт. Законот е основ и рамка за донесување на т.н. подзаконси прописи. Според тоа од формално правен аспект тоа е вистинска основа, а од суштински аспект правото го условуваат и создаваат општествените односи т. е. односите помеѓу луѓето во едно конкретно опшество. Од овој аспект посматрано можеме да заклучиме дека правото не е независна и афтономна појава не е цел сама за себе. Тоа произлегува од опшеството и тоа е ставено во негова функција да ги регулира одделните видови на опшествените односи. Самиот начин на создавањето на правото е специфичен. Таа специфичност се изразува на тој начин што правните норми кои ги регулираат односите се создаваат заедно со правните акти. Повисокиот акт го регулира донесувањето на понискиот правен акт. Единствен исклучок од ова правило е Уставот кој како највисок правен акт е основа и рамка на целокупниот правен поредок. Од него надолу сите правни акти треба да бидат во согласност со актот од кој произлегуваат и несомнено со Уставот, со што се креира таков правен поредок кој пред се мора да биде во согласност со Уставот, а по него со законот.

Правните акти се донесуваат од различни субјети, а најповеќе од страна на државните органи. Останатите субјекти како на пр. опшествените организации и другите субјекти можзат да донесуваат правни акти само кога се овластени со државните прописи.Државата е таа која ја определува надлежноста кои недржавни субјекти, какви видови на акти можат да донесуваат. Сите тие надлежности за донесување на определени правни акти се точно определени во правниот поредок. Најшироки овластувања во однос на донесувањето на одделни правни акти имаат највисоките државни (суверени) органи. Регулирањето на донесувањето на правните акти треба да обезбедува единство, уставност и законитост во правниот поредок. Неединството може да се изразува како во одос на обликот, така и во однос на содржината на правните акти.Сето тоа го произведува заклучокот дека обликот и содржината претставуваат една дијалектична целина т.е. не може да се врши било какво нивно раздвојување при регулирањето на опшествените односи.
5.  ВИДОВИ НА ПРАВНИ АКТИ
Многубројноста и разновидноста на правните акти, нивното донесување од различно овластените субјекти и различните односи кои се регулират со нив ја создаваат можноста за нивна поделба по видови. Самата поделба на правните акти може да се изврши со примена на различни критериуми и тоа:

според субјактите што ги донесуваат;

според природата на опшествените односи што се регулираат со нив;

според содржината на правната норма.

Според субјектите што ги донесуваат тие можат да се поделат на три групи: државни органи, опшествени организации и приватни лица.Од тука и поделбата на актите што тие ги донесуваат.

Според природата на опшествените односи кои се регулираат со нив тие можат да се поделат на акти кои регулираат кривично правни, управно правни, граѓанско правни и други видови на односи.

Најважната поделба е според содржината на правната норма и нивното разликување на општи (апстрактни) правни акти и конкретни (поединечни) правни акти. Општите се таков вид кои содржат општи правни норми, а конкретните се оние кои содржат конкретни правни норми.
5.1  ВИДОВИ НА ОПШТИ ПРАВНИ АКТИ
Во секој правен поредок постојат различни видови на општи правни акти. Нив во границите на својата различност ги донесуваат различните органи и организации и како такви тие имаат големо значење за секој правен поредок бидејќи се основа и рамка за донесувањето на конкретните правни акти. Со нив са регулираат основните опшествени односи на безличен начин со што се создава правна основа за нивна примена на конкретни случаеви. Конкретните акти се непосредна матријализација на општите акти. Поаѓајќи од фактот што се регулира со нив, начинот на регулација, постапката за нивно донесување, општите акти можат да се класифицираат како: Устав, закон, уредба и други подзаконски прописи, статути и други општи акти на опшествени организации и договори.
А)  УСТАВ

Уставот е најважен правен акт во секоја држава. Во формална смисла тој е акт што го донесуваат највосоките органи во државата, по посебно предвидена постапка и во пишана форма. Тоа е т.н. формален поим на Уставот. Наспроти тоа, уставот во материјална смисла што ќе рече матријалниот поим на Уставот е таков акт кој во себе содржи општи начела и норми со кои на општ начин се врши регулирање на сите видови опшествени односи во една земја. Тргнувајќи од тоа, потребно е да се изврши разграничување на уставот со останатите општи правни акти пр. од законот. Одговорот на тоа разграничување е едноставен и со употреба на една лапидарна дефиниција може да се изрази во следното: Уставот содржи највисоки правни норми во рамките на еден определен хиерархиски ред кој егзистира во општиот правен поредок. Во тој ред, Уставот е најважниот, но во исто време најапстрактниот и најопштиот правен акт во кој се содржани најважните и најопштите правни норми. Тој е основен извор на правото во правниот поредок на една земја. Уставните норми од првата до последната во начело се дадени во најопшт и декларативен начин. Вообичаена практика е секоја модерна и демократска држава е да има свој Устав. Иако постојат земји кои званично немаат пишан устав, како што е примерот со Англија, сепак и во тие земји постојат уставни начела врз кои се гради и функционира правниот поредок. Преку уставните норми секогаш и лесно може да се види за каква уставно организирана држава станува збор, каков е нејзиниот уставен и подуставен правен поредок, какво е нејзиното државно уредување и управување, нејзиниот политички систем и останатите елементи кои ја определуваат физиономијата на односите во една земја. Тоа дава за право да се констатира дека дизајнирањето на правниот поредок во една земја се врши со уставот и неговите општи правни норми. Тие го репрезентираат карактерот на сопственичките односи, карактерот на власта и начинот на нејзинито организирање, функционирање и избирање, нејзините односи со граѓаните како индивидуи и јавни личности и нивните слободи и права.

Поради значењето што уставните норми го имаат во правниот поредок на една земја за него се предвидува и посебна постапка во неговото донесување. Кога станува збор за органот кој него го донесува во уставната практика на одделни земји се забележува и различен пристап. Прв пристап е оној кога се врши избор во формална смисла на специјален орган со задача да го донесе овој акт. Тој орган во практика се нарекува Уставотворно собрание. Многу е почеста практиката, Уставот да се донесува по посебана постапка за разлика од другите акти (на пр. се организира јавана расправа со учество на сите органи) од страна на парламентот или собранието на соодветната земја. Уставот вообичаено се носи во пишана форма во еден акт. Негови измени и дополнувања се вршат со уставни амандмани кои заедно со уставот чинат една целина. Содржината на уставните норми зависи од обликот на државното уредување и тука постои соодветна разлика помеѓу државите организирани врз федеративен или конфедеративен принцип. Во рамките на овие сложени држави, Уставот на федерацијата мора да има определена ширина и во регулирањето се остава простор на државите – членки на федерацијата да регулираат опрделени свои односи. Со федеративниот устав се уредуваат заедничките принципи за сите членки на федерацијата, а со уставите на членките на федерацијата се доуредуваат определените заеднички принципи, но и одделните нивни специфичности доколку се разбира такви постојат. Пр. САД, Швајцарија.

Република Македонија како самостојна и суверена држава својот Устав го донесе во 1991 година. Неговата структура е изградена врз модерни, демократски и парламентарни принципи по примерот на голем број земји (Германија, Франција, Италија,  Австрија, САД, Шпанија, Шведска, Данска, Грција и др.)

Концепциската основа на уставот се слободите и еднаквостите на граѓаните и врз тие основи се воспоставува т.н. народен (граѓански) суверенитет. Политичкиот израз на тој вид на суверенитет се институциите на државата и односите во вршењето на власта се засноваат врз начелото на нејзината поделба и тоа законодавна, извршна и судска. Парламентарната демократија, владеењето на правото и основните човекови слободи и права претставуваат основа во физиономирањето на политичкиот систем во Република Македонија.

Што се однесува до економскиот систем Уставот ги утврдува неговите основи при што посебно е гарантирана пазарната и претприемачката економија заснована врз неприкосновеноста на правото на сопственост.

Вака концепиран Уставот на Република Македонија претставува основа и рамка во однос на донесувањето на законите и другите прописи кои како акти треба да бидат во функција на што поадекватно и подоследно остварување на општите уставни начела и принципи.

Б)  ЗАКОН

После уставот, најзначаен општ акт во државата е законот. Терминот закон во правото и правниот поредок се употребува во неговото тројно значењеи тоа: 

1. Терминот закон се употребува за означување на сите правни правила кои државата ги наметнува како задолжителни дури во случај на потреба и со примена на принуда. Од тука, поимот на закон во неговот прво значење може да го дефинираме како општо правило кое се однесува на сите субјекти во правото при стапување во определени односи во опшеството, со обврска да се придржуваат до тие правила, во спротивно последиците од непридржувањето се изразуваат во примена на казни и други соодветни мерки.

2 Второто значење на терминот закон за разлика од првото, се манифестира исклучиво како пишано правно правило содржано во општиот правен акт, како правни извори издадени од страна на внатрешните државни органи. Тоа значи дека определувањето на законот во ова значење се карактеризира со следните три својства: со него се означуваат само оние правни правила кои се пишани, нив ги издава државната власт и тие служат како општи извори за донесувањето на поединечните правни акти.

3.Третото значење на терминот закон го претставува во најтесна смисла и тоа на начин што го утврдува како пишан извор во правото, кој има највисока правна сила од сите пишани извори на правото (заедно со Уставот) и кој е донесен од страна на посебен законодавен орган според посебно пропишана постапка. Со ова трето значење всушност се врши определување на поимот на закон во формална смисла. Поради тоа, можеме да констатираме дека терминот закон во формална смисла ги има следните три својства: Тој е исклучиво пишан извор на правото, се донесува по посебна постапка, донесувањето го врши исклучиво законодавен орган (Парламент или Собрание).

Со споменатите определувања на поимот на законот воедно не е определена и неговата содржина .

Затоа, се наметнува поребата од дефинирање и употребување на законот од аспект на неговата содржина што ќе рече од материјален аспект. Тоа само по себе укажува дека содржината на законот исклучиво се определува според неговата материјална содржина. Во теоријата на правото, вообичаено закон во материјална смисла се смета само оној правен акт кој содржи општи норми, односно секој општ правен акт без оглед на неговиот облик. Тоа значи, под закон во материјална смисла подразбираме и уредба и наредба и одлука и правилник бидејќи нив ги донесува државата кои исто така се задолжителни, а во формална смисла тие не се закони.Според тоа, може де се заклучи дека законот во материјална смисла е истоветен со општиот акт како извор на правото.Сите извори на право, т.е. сите општи акти се закон во материјална смисла. Меѓутоа законот во формална смисла може да биде или да не биде закон и во материјална смисла.

Со оглед на тоа што овој дел од анализата нашето внимание е сконцентрирано во опсервирање на еден општ акт кој што го нарековме закон како извор на правото и од формален и од материјален аспект.Потребно е да утврдиме дека тие се таков вид на акти кои ги донесува законодавниот орган, според посебна постапка и кој содржат општи правни норми. Овие инхерентни елементи кои го чинат законот, наметнуваат потреба од негово разграничување со Уставот како општ правен акт од една страна и неговото разграничување од позаконски правни акти кои исто така се општи акти од друга страна.

Во претходниот дел пошироко зборувавме за уставот во формална и материјална смисла, затоа сега е потребно да ги видиме најпрво нивните допирни точки. Имено, помеѓу Уставот и законот во формална смисла постојат определени сличности. Пред се тие се основни извори на правото, врз нив се темели начелото на владеењето на правото како и правната сигурност на сите субјекти на правото. Сличноста е и во тоа што и едниот и другиот акт во себе ги содржат најзначајните правни норми. Уставот и законот се слични по тоа што нив ги донесува ист орган – Парламент или Собрание. Покрај овие сличности постојат и определени разлики помеѓу нив почнувајќи од материјален аспект.Уставот во формална смисла настанува од определени политички потреби по потребата со овие норми пред се да се утврди организацијата на државната власт и нивните меѓусебни одоси. Постапката која се применува за негово донесување е посложена и поспора од онаа кој е предвидена за донесување на законот. Таа слиженост пред се е мотивирана од потребата и можноста да се обезбеди поголема трајност и стабилност на правните норми. Не се ретки случаевите во светот, уставите да се донесуваат од посебен т.н. уставен орган и посебна уставотворна постапка, за разлика од законот кого го донесува “обичен” законодавен орган во пропишана постапка. Сето тоа ја оправдува и потврдува супрематијата на Уставот над законите. 

Кои се основните сличности и разлики помеѓу Уставот и законот како општи правни акти во материјална смисла?Законот во материјална смисла може де се раздраничи од Уставот. Ако Уставот на пример содржи норми од начелен карактер за организацијата на државната власт, законот опаѓајќи од ограничувањата на начелата предвидени со Уставот може да се движи исклучиво во неговите рамки. Така на пример, ако со Уставот на Република Македонија е утврдена судската власт (член 98-102) тогаш со законот за судовите само се доуредуваат одделните прашања поврзани со организацијата и надлежноста на судството. Тоа значи, дека со овој закон се уредува конкретната организација и овластувањата на субјектите кои се носители на судската функција. За разлика од овие односи помеѓу Уставот и законот, се чини дека е многу потешко да се изврши разграничување помеѓу законот и подзаконските прописи во материјална смисла. Тоа доаѓа од таму што и со подзаконските прописи се регулираат одредени правни односи со таа разлика што нормите кои тие ги содржат се со помала правна вредност за правниот поредок отколку што се тоа законските норми. Тоа е и основна потешкотија при нивното разграничување, затоа кога треда да се бараат разликите помеѓу законот и подзаконските прописи треба да се наоѓаат во нивната конкретна материјална содржина. Во практиката повеќе или помалку субјактите кои се јавуваат како применувачи на правото, интуитивно ја чувствуваат разликата помеѓу законот и подзаконските прописи и вообичаено вршат потребно градуирање на нормите содржани во законот и подзаконските прописи. Се смета дека прашањата регулирани со закон се со поголема важност, а прашањата со помала важност се уредуваат со подзаконски прописи. Одделни автори и теоретичари на правото, самото разграничување помеѓу нив го прават со помош на примена на поимот конкретизација при што извлекуваат заклучок дека со подзаконските прописи само се врши конкретизирање на законските норми, а без постоење на можност нешто автономно да се одлучи. Ваквиот начин на определивање на содржината на овие акти во основа содржи и определени слабости. Најпрво самиот поим на конкретизирање е прилично нејасен и неодреден при неговата практична употреба, не е јасно на пример до каде нешто се конкретизира и од каде под наводен изговор на конкретизација се презема овластување на создавање на самостојно ( подзаконски ) општи правни норми. И вториот недостаток при ваквото определивање се состои во тоа што секоја законска норма е основа за донесување за подзаконскиот пропис што само по себе не е ништо друго освен нејзина конкретизација.

Како се поставени релациите на односите закон – подзконски прописи во Уставот на Република Македонија? Општо познато е дека подзаконските прописи ги донесуваат управните и извршните органи.Во Уставот на Република Македонија (член 95-97) начелно се уредува статусот на органите на државната управа заснован врз три основни принципи: самостојност, законитост и одговорност. Значи Уставот на Република Македонија не зборува ниту ја овластува, непосредно управата да донесува општи правни акти. Далеку се поголеми можностите, согласно Уставот, владата на Република Македонија да се јавува во улога на доносител на подзаконски прописи.Таквата уставна положба на владата е утврдена во член 91 став 1 алинеја 5 според кој владата донесува “уредби и други прописи за извршување на законите” Од сето ова речено произлегува дека законот во материјална смисла е акт кој содржи општи правни норми со кои се воспоставуваат овластувањата  и обврските на правните субјекти.Подзаконските прописи како општи правни акти се таков вид со кој се регулира остварувањето на така утврдените овластувања и обврски со закон. Со нив не се создаваат многу права и обврски надвор од законот туку само се овозможува нивно  полесно и поефикасно остварување. На тој начин се врши јасно разграничување помеѓу она што е законодавна власт, која ги донесува законите и извршната власт, која ги донесува подзаконските прописи.

Поради  значењето што законот го има во правниот поредок како извор на правото, во сите современи и демократски држави е предвидена посебна постапка при нивното донесување. Таа е доста сложена, составена од многубројни дејствија што се превземаат од различни субјекти (управата најчесто го подготвува, владата ги предлага, а собрабието ги донесува). Во рамките на овие дејствија постојат одделни фази и тоа:

-иницијативи за донесување на закон;

-гласање за негово донесување;

-промулгација;

-објавување и стапување на правна сила.

Иницијативата може да потекнува од различни субјекти почнувајќи од граѓаните, пратаниците, владата, комисиите и одборите на законодавното тело и сл. Самото право на донесување на иницијативи во однос на неговата содржина комплетно зависи од видот на политичкиот систем на државата. Предлодот на законот го осмислуваат стручните органи (најчесто се тоа управните органи), го утврдува владата по што ја превзема улогата и на предлагач на законот. Претресот се врши во законодавните тела, по одбори и комисии, а потоа са оди на општ претрес пред целиот состав на Собранието.По претресот следува гласање. Во зависност од содржината на законот за донесувањето на одделни закони може да се бара различен кворум, почнувајќи од обично до квалифицирано мнозинство.По гласањето (донесувањето) следи потврдување на законот (најчесто тоа во современите држави го прават шефовите на државите).Шефот на државата може да го употреби правото на вето, а во зависност од неговиот карактер дури и да го оспори донесувањето назаконот. Промулгацијата исто така ја врши шефот на државата, а тоа значи дека законот е донесен во пропишана постапка и како таков може да почне да се пропишува. После тоа следи самото објавување. Тоа се врши на различни начини, а најчесто тоа се прави во службеното гласило на државата. Во Република Македонија законите се објавуваат во Службен весник. Вообичаена практика е по објавувањето да се остави определено време заради запознавање со неговата содржина од страна на субјектите во правото.Помеѓу објавувањето и стапувањето на сила на законот времето е различно определено.Тоа зависи од важноста и големината на законот.Во Република Македонија законите влегуваат во сила најрано осмиот ден од денот на објавувањето,а по исклучок што го утврдува Собранието и со денот на неговото донесување.

Во завосност од примена на определени критериуми,  законите можат да се дефиренцираат и класифицираат во неколку групи:

-закони во формална и материјална смисла;

-закони според видот на опшествените односи што се регулираат со нив;

-закони во зависност од тоа дали потполно или начелно ги регулираат односите и од тука разликата на општи, посебни и потполни;

-закони на федерацијата (федеративни) закони и закони на членките на федерацијата;

-системски и обични закони (системски се оние со кои се регулираат значајни прашања, а  обични се оние кои регулираат помалку значајно опшествени прашања;

-во теоријата посебно е нагласена поделбата на т.н. уставни од обични закони. Уставниот закон го дополнува постојниот Устав и неговите норми се со подеднаква важност со нормите што го содржи постојниот Устав.За разлика од него со обичниот закон непосредно со разработуваат уставните начела;

-посебна категорија и посебен вид на закони е категиријата законик (кодекс од закони). Самото нивно донесување со заеднички термин се нарекува кодификација. Законикот е општ правен акт со кој се регулира една цела област на опшествени односи или повеќе опшествени области. Пример на попознати вакви закони се: Јустинијановиот кодекс и Наполеоновиот кодекс.Кај нас е таков кривичниот законик. Нивното донесување претставува сложена задача. За да може тоа да се оствари потребни се одредени предусливи. Најпрво е важно соодветната област да обезбедува висок степен на стабилност, стабилност на политичкиот сиситем и опшествените односи,стабилност на науката од соодветниот дел на кодификацијата и тн. Нивното значење е од огромно значење за државата и правото особено од аспект на неговата примена. Во случајов во еден закон се наоѓаат сите норми со извршено усогласување на поимите, термините и јасноста во регулирањето на опшествените односи. Сето тоа обезбедува нивна лесна примена од страна на органите, поголема сигурност на граѓаните и поголема стабилнос на правниот поредок во целина.

В)  ОПШТИ АКТИ ПОНИСКИ ОД ЗАКОНОТ ШТО ГИ ДОНЕСУВААТ ЗАКОНОДАВНИТЕ ТЕЛА

Законодавните тела во современите држави покрај нивната основна функција да донесуваат закони, тие често се јавуваат во улога на доносители на други видови на општи акти пониски од законот. Тие акти можат да бидат од различни области како што се стопанство и финансии (буџет и завршна сметка), планирање (опшествен план), опшествени дејности. Некои од овие видови на акти имаат правен карактер, а делумно се со политички карактер кои што не содржат соодветна санкција (пр. резолуција, препораки). Донесувањето на овие акти е деловна практика во работата на законодавните тела особено тоа е случај со буџетот и завршната сметка. Тие по својот карактер се правни, со сила на закон, затоа и постапката за нивно донесување е наполно иста како и при донесувањето на законот. Дури самото нивно име носи карактер на закон. Тоа може да се забележи како во формална така и во материјална смисла, бидејќи тие акти содржат општи правни норми исто како и законот, а разликата е само во правнотехничката обработка на одредбите од тие акти. Тоа се акти кои содржат бројни податоци во однос на планирањето на буџетските средства, нивното планирање и распределба како и нивната потрошувачка.

Актите од политички карактер како што се декларациите, резолуциите, и препораките, се разликуваат од законите пред се во материјална смисла. Иако тие содржат општи норми тие не обврзуваат како и правните норми, а нивната потпора се наоѓа во политичкото влијание што тие го вршат врз субјектите на кој се однесуваат. Со овие акти особено во услови на развој и примена на демократските принципи во современите услови на државите тие играат се позначајна улога.

Овие наведени карактеристики на овие видови акти како и нивното донесување од страна на законодавното тело е својствен атрибут и за Собранието на Република Македонија. Во таа смисла во член 68 став 2 од Уставот е утврдено дека Собранието за вршење на работите од своја надлежност покрај донесувањето на републичкиот Буџет и завршната сметка, просторниот план на Републиката, донесува и одлуки, декларации, резолуции, препораки и заклучоци.
Г)  ПОДЗАКОНСКИ ОПШТИ АКТИ ШТО СЕ ДОНЕСУВААТ ОД СТРАНА НА ДРУГИ ДРЖАВНИ ОРГАНИ


Потребата од донесување на вакви видови акти пред се произлегува од барањата на правната држава одделни видови на опшествени односи да бидат регулирани си правни норми. Во хиерархијата на правните акти, по уставот и законот доаѓа оваа група на акти насловени со заеднички термин на подзаконски општи акти. Во современата практика на нормирањето во одделни земји забележлива е тенденцијата и настојувањето со законот да се опфаќаат што пошироки области на опшествените односи. Погодноста на законот за таквата улога најдобро ја илустрира мислата на Жан Жак Русо “законот е израз на општата волја”, но пропишувањето на правила исклучиво со закон е само идеал кој не е можно и практични до крај остварлив. Поточно кажано со законот се уредуваат важни подрачја но со тоа не се достигнува сеопфатност во нормирањето. Различните подрачја нужно се доуредуваат и со други видови на правила од овој вид. Затоа и значењето на овие акти се во постојан пораст. Нивната важност произлегува од два момента. Во прв ред правните правила на управното право во голем број се во пораст со акти од подзаконска природа.Нивната примена од страна на управните органи е секојдневна практика. Од друга страна, а тоа е всушност вториот момент што го определува значењето на овој вид акти, можат да се дело и на самата управа.Колку тие ќе бидат овластувања за управата да се јавува во улога, да нормира зависи од многу околности, а пред се од карактерот и обликот на државното и политичкото уредување на земјата. Овластувањата на управата да донесува вакви акти може да се движи од најшироки овластувања до ситуации кога управата односно Владата го супституираат законодавното тело уредувајќи со овие уреди акти, најзначајни прашање од секој дел од животот. 

Од теоретското и правно позитивистичка страна, подзаконските акти можат да се поделат во различни групи. Од теоретски аспект посебно внимание заслужува нивната поделба извршена во германската и француската теорија. Во германската теорија тоа посебно и доста успишно го извршиле познатите правници Лабанд и Јелинек. Според нив разликата помеѓу законот и уредбата како подзаконски пропис е во тоа што со законот се создава правото, додека пак уредбата не внесува нови елементи во правниот поредок. По оваа поделба, заслужува внимание и поделбата на уредбите на правни и административни, нивната поделба на општи и административни, на уредби за кое е потребно овластување за нивно донесување, слободни уредби или уредби за кои е потребно делумно овластивање. Во француската теорија посебно внимание заслужуваат теоретските ставови на Лафер, Диги, Бертелеми и Малберг. Според нив, уредбите можат да се поделат на административни и т.н. обични уредби.

Уредбите се најважен правен акт после законот . Во формална смисла тие се акти што ги донесуваат извршните органи (најчесто Владата), а постапката за нивното донесување е многу поедноставна во споредба со законодавната. Нивната функција е да извршат натамошна разработка на законските норми и поблиску да ги уредат соодветните опшествени односи. Уредбите можат да се поделат на неколку видови во зависност од критериумот кој служи за нивната поделба. Но, во основа се разликуваат т.н. уредби со законска сила, кој по форма се акти на извршните органи, а по содржина рамни на законот. 

Покрај уредбите значајни подзаконски акти се правилниците, наредбите и упатствата кој ги донесуваат управните органи. Според начинот на нивното донесување теориски тие можат да се поделат на:

-подзаконски акти според посебни овластувања (тоа овластување може да е содржано во повисок правен акт, закон или уредба)

-подзаконски акти за извршување на законот (тоа се акти во функција на обезбедување и поедноставување во примената на законот)

-подзаконски акти кои го дополнуваат законот (тоа се акти со кои се доразработуваат определни законски начела)

-спонтани подзаконски акти (овластувањето за нивното донесување е содржано во некоја повисока правна норма, устав или закон)

Во нашиот правен поредок, подзаконските прописи во вид на уредби и одлуки и други акти ги донесува Владата во функција на извршувањето на законите, а правилниците, упатствата и наредбите ги донесуваат управните органи т.е. министрите кои раководат со соодветните органи на управата.

Д)  ОПШТИ АКТИ НА ЕДИНИЦИТЕ НА ЛОКАЛНАТА САМОУПРАВА       (ОПШТИНАТА)

Во секоја држава како целина постои повеќе или помалку развиен систем на комунално уредување и локална самоуправа. Тие во основа претставуваат потесни правно – политички целини во кои се врши задоволување и решавање на основните прашања поврзани со секојдневните потреби на граѓаните од соодветното подрачје. Поаѓајќи од остварениеот степен на децентрализација, државата им дава за право на овие единици со свои општи акти да уредуваат определени опшествени односи. Основен акт во секоја единица на локална самоуправа е сатутот, а покрај него можат да се донесуваат и други видови на акти кој се во функција на негово спроведување или извршување на повисоки правни норми. На овој начин, единиците на локалната самоуправа се интегрираат во единствениот правен поредок.

Освен статутот, поглавни општи акти што ги донесуваат единиците на локалната самоуправа се одлуките, буџетот, завршната сметка, упатства, заклучоци и препораки. Она што е обрска на единиците на ликалната самоуправа поаѓајќи од потребата на единството на правниот поредок во целина сите овие спомената општи акти треба да се во согласност како со статутот, така и со Уставот и законите на одделната земја. Со овие акти кои имаат свое локално значење се врши уредување на поедини области и прашања како што се од комуналната сфера, од областа на сообраќајот, урбанизмот, социјалната заштита и тн.

Ѓ)  ОПШТИ АКТИ НА ОПШЕСТВЕНИТЕ ОРГАНИЗАЦИИ

Сите современи демократско организирани држави покрај државните органи кои што се овластени да донесуваат општи акти се воспоставуваат и бројни т.н. неджавни субјекти како што се претпријатија, здруженија на граѓани и политички партии кои се овластуваат да донесуваат определени општи акти. Со државните прописи (со законот) со кои се регулира одделна област овие субјекти можат да бидат овастени да донесуваат акти или да регулираат одделно прашања од организациона и функционална природа  (внатре во организацијата) односи со нивните корисници или со консументите на нивните услуги. Тие акти се со различна природа и со различни називи, а најчесто се тоа статути или други правила кој се донесуваат од нивните овластени органи според однапред пропишана процедура. До колку тие се санкционирани од страна на државата добиваат атрибут на правни акти за државата. Посебно се важни оние општи акти со кои се уредува дејноста на наведените субјекти – претпријатија, здруженија и политички партии. Според воспоставениот хиерархиски редослед како познат принцип во правото, најбитни нивни општи акти се статутите, чии норми и правила влегуваат во пошироката опшествена и правна    интеграција т.е. тие претставуваат сегмент на правниот поредок на една земја. Останатите општи акти на овие субјекти од типот на одлуки, заклучоци или друг вид на правила, првенствено се односуваат на регулирањето на внатрешните односи на овие органи и субјекти. 

Е)  ДОГОВОРИ

Договорите претставуваат акти суи генерис. Нивната специфичност се гледа како во однос на начинот на настанувањето, уште повеќе во однос на нивната содржина. Нивното настанување е продукт на согласноста на волјите на договорните странки за битните и другите елементи на самиот договор. Според својата содржина договорите можат да бидат двострани или повеќестрани правни акто со кои што врз основа на согласноста на волјите се засновуваат, менуваат или престануваат определени правни односи. Договорите можат да бидат конкретни (поединечни акти), а можат да бидат и општи  (колективни договори). Конкретните или т.н. поединечните договори содржат поединечна правна норма, а општите општа правна норма. Самото нивно склучување може да биде од страна на физичко или правно лице. Такви договори може да се склучуваат и помеѓу приватни лица, помеѓу државни и недржавни субјекти, па дури и помеѓу самите држави. Договорите склучени помеѓу државите го добиваат својството на меѓународен договор. Нивната примена започнува со извршената ратификација која се врши со акт од интерен карактер (најчесто е тоа закон), а не е исклучено тоа да се врши и со подзаконски пропис на пример со уредба.

5.2 ВИДОВИ НА ПОДИНЕЧНИ ПРАВНИ АКТИ

Поединечните правни акти за разлика од општите акти, претставуваат таков вид на акти во кои се содржани т.н. поединечни правни норми. Во правниот поредок на секоја земја постојат различни видови на конкретни правни акти. Тоа доаѓа од таму што и нивното донесување е врз основа на донесување содржано во општите правни акти. Нивната правна функција е решавање на еден конкретен случај. Врз основа на овластувањето содржано во општа правна норма тие можат да се донесуваат од различни субјекти. Според доносителот на актот овие акто можат да бидат поделени на две глобални групи и тоа државни и недржавни акти. Државните акти се таков вид кои ги донесуваат одделните државни органи така на пример такви акти донесуваат органите на управата, судовите и другите останати органи. И покрај многубројноста и разновидноста во теоријата и практиката посебно значење имаат три вида на конкретни правни акти:

-управните акти;

-судските акти;

-правните дела.

Поимот на управен акт можа да се опсервира од теориски позитивно правен аспект.Во правната теорија неговото дефинирање се врши од најширокото определување според примената на формалните критериуми до стеснувањето на неговиот поим со истакнување само на оние карактеристики кои се нужни за одредување на управниот акт. Од овој аспект посматрано поимот на управен акт се карактеризира со следните својства:

-афторитативност и едностраност на управниот акт (доносителот на управниот акт спрема другите субјекти во управно правниот однос настапува со појака волја. На тоа се надоврзува и другото својство т.е. едностраноста што значи дека неговата содржина зависи исклучиво од неговиот доносител)

-конкретност на управниот акт  (тоа својство значи и се однесува на точно одредени и конкретни случаеви)

-правното дејство на управниот акт (ова својство потврдува дека актот произведува непосредно правно дејство и непосреден правен ефект врз субјектите во правото)

-правна врзаност на управниот акт за принципот и начелата на законитост (ова својство на управниот акт потврдува дека тој може да биде донесен од страна на овластен орган, а во границите на утврдената надлежност со законот)

Поимот на управен акт во законодевното е исто така присутен во одделни земји. Кај нас поимот на управен акт е утврден со закон за управните спорови. Според неговите одредби, управниот акт е акт на државен орган или организација која во вршењето на јавно овластување решава за права и обврски на определни поединци или организации во некоја управна работа. Во рамките на законот за општата управна постапка содржани се бројни одредби кои се однесуваат на решенијата како најзначаен вид на управни акти, а се донесуваат во управна постапка. Според тоа терминот управен акт може да се разгледува во формална и материјална смисла. Во формална, тоа е акт кој го донесува управен орган или организација во посебна управна постапка. Во материјална тоа е акт кој содржи поединечна норма со кој се извршува општа норма на конкретен случај. Според својата содржина управните акти се делат на неколку групи:

-конституитивни и декларативни (со првите се создава, менува или укинува некој правен однос, а со вторите само се потврдува некој веќе постоечки правен однос или правна ситуација)

-управни акти донесени по службена должност и по барање на странки ( управни акти по службена должност се таков вид на акти на кои ги обврзуваат општите прописи, а ги донесуваат органите при примената на законите, вторите пак се таков вид кои се врзани за барање на странките кои учествуваат во управната постапка)

-позитивни и негативни (позитивни се они со кои позитивно се одлучува за одредено прашање, а негативни се оние со кои се одбива барањето на странката)

-индивидуални и генерални акти (поделбата се врши со поѓање од начинот на одредување на лицата за чии права и интереси се одлучува со управниот акт)

-правно врзани и акти донесени врз дискрециона оценка ( разликата помеѓу нив е во тоа што во првиот случај се работи за акти кои во сите свои делови се строго правно врзани, додека во вториот вид на акти покрај елементите кои се правно врзани содржат и елементи на дискрециона оценка од страна на органот при решавањето во секој конкретен случај).

Судските акти се таков вид на акти кои што ги донесуваат судовите при решавање на прашања од судска надлежност.Според тоа и судските акти можат да се опсервираат во формална и материјална смисла. Во формална смисла тоа се таков вид на акти кои се донесуваат од страна на судските органи, со примена на судска постапка, а во материјална смисла тоа се акти што содржат поединечни правни норми со кои се одлучува за поединечни случаеви. Судските акти се донесуваат од различни аспекти и видови на судските органи во посебна т.н. постапка која е предвидена со закон. Најчесто применувани постапки во работата на судовите се кривичната и паричната постапка. Судските акти по правило се изразуваат во пишана форма, а се донесуваат во вид на пресуда. Со пресудата се решава извесен спор, а со тоа се отстранува повредата извршена на правниот поредок. Со неа се настојува да се воспостават нормалните односи кои биле пореметени на одреден начин. Со судските акти се одредува и санкцијата за повреда на правната норма, а со тоа се врши и стабилизирање на правниот поредок. Судските акти имаат карактер на релативна непроменливост и во тоа е една од основните разлики помеѓу судските и управните акти. Управните акти бидејќи содржат диспозиција која може да се менува (на пример ако едно лице не добило дозвола за вршење на дејност покасно истата ја добива со исполнување на пропишаните услови).Кај нив не важи принципот “предметот е пресуден – рес удиката”. Меѓутоа треба да се истакне и тоа дека и судските акти само под определени услови можат да се менуваат. На пример може да се дозволи обнова на постапката во одредени случаеви, а со тоа да дојде со промена во содржината на веќе донесениот судски акт.
ПРАВНИ ДЕЛА
Во формална смисла правните дела претставуваат изјава на волја на еден или повеќе субјекти во правото со цел да се предизвикаат одредени правни ефекти. По правило нив ги создаваат недржавни субјекти во определена постапка.  Во материјална смисла правните дела содржат поединечна правна норма. Со нив се регулираат различни опшествени органи, тие можат да содржат различни делови и да се создаваат од различни субјекти. Така на пример со нив може да се регулираат односите во семејството, наследувањето и имотните односи. Според бројот на субјектите што ги создаваат, правните дела можат да бидат еднострани, двострани и повеќестрани. Правнните дела можат да бидат создавани и од државните органи со тоа што при нивното креирање државата не настапува со појака волја како што е сличајот кај правните акти. Во овие случаеви таа настапува со еднаква волја како и останатите учесници во овој вид на правни работи. На пример кога државата заклучува договор тодаш истиот настанува со согласност на волјите, а една од тие волји е онаа на државата, но која е потполно рамноправен со останатите странки, учесници во договорот.
ГЛАВА VII (  СЕДМА )
1. ИЗВОРИ НА ПРАВОТО 

Правото се изразува во правните акти.Разните видови на правни акти содржат различни видови на правни норми.Со помош на правните акти и правните норми се согледува карактерот и содржината на правото во одредена земја.Во врска со тоа се поставува прашањето за изворите на правото , кој него го создава и во какви односи се појавува.Изворите на правото можат да се разгледуваат од материјален и формален аспект.Материјалниот аспект , т.е неговиот поим не се врзува за правниот акт туку за општествените односи кои го поттикнуваат создавањето на правото.Тоа значи за поимот на право во материјална смисла важно е да се даде одговор од што тоа произлегува и кој него го создава.Така се зборува за причини кои придонесуваат за создавање на правото т.е за општествени факти и односи кои него го продуцираат , било да е во прашање едниот ил8и другиот аспект , следи давање на различни објаснувања за правото во материјална смисла.Сепак како да е неоспорно тоа, според кое , правото е израз на конкретни општествени односи во дадена земја.Тие се негов материјален супстрат , неговиот извор и неговата суштина.

Во формална смисла под извори на правото се подразбираат облиците  во кои тоа се изразува.Иако правото го наоѓаме и во општите и во поединечните правни акти сепак како формални извори на правото претставуваат само општите правни акти.Општите правни акти се групираат според нивната правна сила , одејќи од горе надолу , по принципот на хиерархијата на актите.

Според тој принцип најјак правен акт е уставот , а потоа следи законот и разните видови на подзаконски општи акти. Тргнувајќи од ова правило , класификацијата на правото може да се изврши на следниов начин на прво место доаѓа уставот, па законот , а врз основа на уставот и законот се носат различните видови подзаконски акти. Поред општите акти , кои по правило ги донесуваат државните органи , како извори на правото можат да послужат и актите на општествените организации и единиците на локалната самоуправа.

Други норми кои се појавуваат како извори на правото или кои вршат вијание врз правото се обичајот , судските прецеденти , судската пракса и правната наука.

Обичајот може да се појавува како извор на правото , тогаш кога во правниот акт се означува дека обичајот ќе се примени во одредени случаеви.

Ако одделни обичаи бидат санкционирани од страна на државата се создава системот на т.н обичајно право.

Овој вид како извор на правото е посебно застапен во англосаксонскиот систем.

Судските прецеденти се такви акти кои во одделни случаево можат да послужат и како извори на правото.

Во европско- континенталниот систем судската пресуда не е избор на правото наспроти тоа незината приме е застапена доста често во англосаксонскиот систем иако и таму секој судски прецедент неможа да биде избор на правото , туку само оној кој се појавува како основа за донесување на други акти.

Судската практика е таков извор кои ја создаваат судовите при применувањето на законите и другите прописи.

Всушност тоа се ставови и мислења кои се создаваат во работата и одлучувањето за одделните области.

Врз основа на тоа надлежните органи работат и решаваат исти или слични предмети.

Овој извор на правото има големо значење во англосаксонскиот систем , додека во европскоконтиненталниот систем таа не е извор на правото.

Правната наука го обработува правото повеќе од теориски аспект.

Тргнувајќи од тоа и искажаните ставови и мислења во науката можат да имаат свое влијание врз создавањето и применат на правото.

Според тоа , иако правната наука во принцип не е извор на правото , таа сос воите ставови и мислења влијае врз неговото дизајнирање и неговата примена.

        ГЛАВА  VIII ( ОСМА )
2. ПРАВНИ ОДНОСИ

Во секое општество постојат голем број на односи кои се различни по својата природа. Тие разлики произлегуваат како од начинот на кој тие се создаваат така и од начинот на нивната употреба во практиката на една земја.

Според тоа постојат бројни економски, политички, културни, духовни и др.

Во тој систем на односи одделно место и улога 8 им припаѓа на правните односи кои се специфични по две линии: првата е по начинот на нивното создавање и втората по нивното значење и примената во општеството. Тргнувајќи од тоа поимот на правен однос можеме да го определиме како дел од опчтествените односи регулирани со правни норми. Тоа значи дека правните односи се интегрален дел на нормативниот елемент на правниот поредок.

Со оглед на тоа што општествените односи се различни по својата природа консеквентно следи бројноста и разновидноста и на правните односи.

Ако правните односи се дел од општествените односи регулирани со правни норми од тоа произлегува и констатацијата дека сепак има општествени односи кои што правно не се регулирани.

Според тоа правните односи како дел од општествените односи се разликуваат по тоа што се регулирани со правни норми при што државата го обезбедува нивното остварување.

Кај овој вид на односи државата со норми ги регулира релациите помеѓу мод една страна и апаратот за принуда од друга страна со тоа што се обезбедува во тие односи правилно извршување на законите и другите прописи. Правните односи можат да бидат регулирани со различни видови на правни норми.

Во овој контекст особено е важна поделбата на правните односи регулирана со општи правни норми и правните односи регулирани со конкретни правни норми. Разграничувањето на правните односи од другите видови на односи се врши со примена на различни критериуми. Начелно и како преудициелно се поставува прашањето врз кои критериуми се зема дел од општествените односи и на нив да му се даде правна норма и зошто сите општествени односи правно не се обликуваат? Одговорот на ова прашање треба да се бара во тоа што е цел на нормирањето, кој орган тоа го прави и какви ефекти од тоа се очекуваат.

Од широкиот спектар на општествените односи за нормирањето се издволуваат само оние кои се основни за нормалното функционирање на еден стабилен и ефикасен поредок.

1. Елементи на правниот однос

Правниот однос е однос помеѓу определени субјекти на правото според тоа и негов прв елемент е постоење на субјекти ( физички или правни ).

Во тој однос за еден од субјектите на првото место постои правно овластување, а за другиот субјект правни обврски. Правните односи со својата содржина, што ќе рече по правата и обврските, се различни. Но, она што не треба да е спорно е тоа што тој однос секогаш треба да биде корелативен и взаемно условен. Правото произлегува од обврската, а обврската од правото. Во рамките на правниот однос постои и т.н. објект (предмет) кој можe да е услов или последица за неговото настанување.

Затоа кога би резимирале следи констатцијата дека секој правен однос е составен од неколку елементи :
· субјекти на правото

· правни овластувања

· правни обврски

· правни состојби и 

· објекти на правото.
Субјекти на правото- секој правен однос како што впрочем е случај со секој останат општествен одно , е однос помеѓу одделни субјекти. Тие субјекти во правото се нарекуваат правни субјекти. Нема правен однос без постоење на правни субјекти. Нивниот број не е битен, но мора да постојат два субјекти од по еден на едната и другата страна (со права и обврски). Правниот субјект е лицето кое правото го овластува на нешто или м у наметнува некоја обврска. Во правото се создадени два вида на правните субјекти, физички и правни лица.

Физичкото лице е индивидуата која е носител на права и обврски. Тоа својство на индивидуата да можа да биде носител на права и обврски се нарекува правна способност. Според тоа правната способност се идентифицира со поимот субјект на правото. Таа не е условена со возраст или други обележја на човекот. За разлика од неа деловната способност на физичките лица се состои во можноста субјектот на правото да врши правни работи , свесно и самоволно да постапува по принципите утврдени со општите правни норми. За стекнувањето на  деловната способност потребни се определени предуслови, најпрво се бара определена возраст (најчесто е тоа полнолетство), како и физичка и психичка способност.
Во различни земји и различни правни поредоци, возраста различно е утврдена како услов за стекнување на деловна способност. Кај нас тој услов е утврден со уставот и се остварува со наполнети 18 години. Во некои правни поредоци се прави определено диференцирање на деловната способност и тоа потполна, посебна и делумна. Потполната се исповетува со општата деловна способност  и се стекнува со навршено полнолетство, посебната деловна способност се однесува на посебните дејствија што можат да се преземаат од страна на самоопределени субјекти на правото и делумната се стекнува пред понолетството, а се однесува само на вршење на поедини правни работи. Покрај возраста за деловната способност од посебна важност е и физичкото и психичкото здравје на човекот, при тоа на лица кои се душевно болни, кои неможат да имаат развиена свест и воља, нема да  му се признае правото да можат да заклучуваат определени правни работи. На таквите лица како деловно неспособни, а во функција на заштита на нивните права и инереси правото ја предвидува примената категоријата застапништво. Застапникот е деловно способно лице кое во име на застапуваното лице презема определени правни работи.

Во поедини земји за стекнувањето на деловната способност се бара исполнување и на други услови при извршувањето на поедини правни работи.

Така на пр. за да можат да се извршуваат одделни правни работи на територијата на една зенја се бара државјанство , во други земји тоа е условено со пол, здравје, разни облици на дискриминација и тн. Лицето кое може свесно и волно да ги извршува правните норми се нарекува правен агент. Секое лице кое е деловно способно го поседува тоа својство.Тоа значи дека правниот агент може да извршува правни работи , да постапува по правните норми т.е  да врши работи за себе или за друго лице. Покрај правната и деловната способност за физичките лица карактерно е постоењето и на т.н деликтна способност. Под деликтна способност во правото се подразбира способноста физичкото лице да одговара за причинетата штета.

Поред физичките лица како субјекти на правото се предвидени и правните лица.Додека физичкото лице се индивидуи , правното лице е збир на поголем број на индивидуи настанат како потреба и последица на правниот сообраќај, потреба на оредена творба од видот на организациите да им се признае својството на носител на права и обврски. Кои организации ќе го добијат својството на правно лице зависи од самата држава. Секоја дежава во рамките на својот правен поредок ги определува условите под кои организациите како правни лица да можат да бидат субјекти на правото. Во основа е прифатено дека правните лица можат да бидат субјекти на правото под следните услови:
· тие да се посебни творби признаени од државата

· да имаат свое организационо единство

· да располагаат со сопствен имот

Во правото често пати се прави разлика во доменот на правните лица кои се јавуваат како здруженија, фондови, јавни установи и јавни претпријатија.

Здруженијата како правни лица го сочинуваат членовите кои се тесно поврзани помеѓу себе заради остварување на определени заеднички цели и интереси со организациона структура утврдена со општите прописи (законите), а самото доуредување може да се врши и со самостојни општи акти на овие здруженија. Својството на правно лице здруженијата го стекнуваат со денот на уписот во регистарот на здруженијата кои што во одделни земји ги водат или управните или судските органи. Според законот за здруженија и фондации кај нас надлежни за водење на регистарот се основните судови на подрачјата на кои им се наоѓа седиштето на здружението.

Фондацијата е имотна маса која е обезбедена од еден или повеќе основачи (донатори) заради остварување на определени цели и интереси. Исто како и кај здруженијата својството на правно лице фондациите го стекнуваат со денот на уписот во регистраот на фондацијата, а како надлежни органи во одделни земји се или судските или правните органи. Кај нас тој регистар се води од страна на Основниот суд на чие подрачје се наоѓа седиштето на фондацијата. Јавната установа за разлика од здрузението има свои корисници  корисници на нејзините услуга) која врши определена дејнос (образование) и располага со определени материјални средства со кои ја извршува својата дејност. Својството на правно лице установите го стекнуваат по ex lege (по сила на закон).

Јавните претпријатиа се основаат заради вршење на стопански дејности од јавен интерес при што располагаат со определени материјални средства кои ги стекнуваат од приходите остварени од нивната дејност. Својството на правно лице тие го стекнуваа со уписот во трговскиот регистар што го водат судските органи.

За разлика од физичките лица кај правните лица не постои потреба од диференцирање на правна, деловна и деликтна способност. Стекнувајки свосјтво на правно лице со денот на уписот во регистарот тоа постанува субјект на правото што ќе рече носител на определени права и обврски вршејќи правни работи признати со акти на државата. Тргнувајки од карактерот на правното лице, првенствено од неговото организационо единство, правната способност, е посебна, поврзана изсклучиво со дејноста за која е регистрирано соодветно правно лице. Тргнувајки од тоа правните лица во правниот сообраќај настапуваат преку одредени органи, најчесто индивидуалните, кои во име на правното лице ги вршат сите работи и за својата работа одговараат пред колективните осргани (управен одбор) на правното лице.

2. СОДРЖИНА  НА ПРАВНИТЕ ОДНОСИ 
А. Правно овластување

Правното овластување значи можност на определено однесување на еден од субјектите спрема другите субјекти на правото кои го сочинуваат правниот однос. Според тоа поимот на правно овластување најсинтетички можеме да го дефинираме како можност за определено однесување на субјектите во правото. Тоа овластување е заштитено и запишано од правото. Ова однесување од ништо неможе да биде попречувано. Попречувањето на остварувањето на овластувањето се состои во правење на прекршок. Наспроти тоа субјектот кој е носител на правното задолжение во однос на субјектот кој го има правното овластување, својата обврска може да ја исполни со активно или пасивно овластување (со чинење или не чинење). Интересот кој субјектот на правното овластување го остварува е различен и тој се диференцира како субјективно право и како надлежност.

А) субјективното право е таков вид на право во кој е содржано овластување за субјектите да можат да го заштитуваат својот интерес.

Таа заштита е одредена со нормите на објективното право. Според тоа потребно е да се прави разлика помеѓу поимите субјективно и објективно право. Субјективното право е ограничено и произлегува од објективното право. Субјективното право се разликува и од субјектот на правото. Она што е неспорно тоа е израз на овластување врзано за определен субјект, а субјектот на правото е носител на права и овластувања. Субјективните права според својата природа се различни. Во зависност од нисвниот карактер вообичаено се разликуваат следните видови права:
· апсолутни и релативни

· стварни и облигациони

· преносливи и непреносливи

Апсолутни се таков вид на права чие дејство е ерга омнес. Релативни се таков вид чие дејство е интер партес. Стварни права се таков вид кои се поврзани со поседување на одредени предмети пр. право на сопственост на зенјиште,стан или друг вид на движен или недвижен имот. Облигационите права се таков вид кои пред се се специфични по тоа што се однесувааат спрема точно определени лица пр.да се врати заемот на пари од лицето спрема кое е извршено позајмувањето. Преносливи се таков вид на права кои слободно во правниот промет без било какви ограничувања можат да бидат пренесувани од еден врз друг субјект во правото . Непреносливи се таков вид на права кои неможат да се пренесуваат од еден врз друг субјект пр.многу категории од доменот на борачкото право кои што се строго врзани како лични права. Вршењето на субјективните права е одредено со нормите на објективното право. Тоа можа да се врши и остварува само под услови утврдени со објективното право. Забранета е било каква злоупотреба во вршењето на правото од сите субјекти вклучувајки ги и државните органи.

Б) Надлежност- поимот на надлежноста може да се дефинира како правно овластување на субјектот во правото да го штити туѓиот а не својот интерес. Тој туѓ интерес е субјективното право на некој друг правен субјект во чие име и интерес дејствува на надлежноста. Од тука и битната разлика помеќу субјективното право и надлежноста која што се огледа во тоа што носител на субјективното право е многу послободен во водење на своето овластување одколку што е тоа случај со субјектот на надлежноста. Последниот не е овластен на т.н слободно дејствување туку е должен да дејствува така што ќе го заштити туѓиот интерес. Според тоа, надлежноста и не е чисто овластување туку таа е правна обврска, виза ви субјектот на надлежноста или субјект со правно овластување да бара од него, надлежноста да се врши онака како да ја вршел тој самиот се разбира кога би бил овластен за тоа. При вршењето на надлежноста може да дојди до извесни злоупотреби. Тие злоупотреби најчесто настануваат ако со вршење на правото се оштети некое туѓо субјективно право или ако правото не се врши во интерес на другиот субјект. Во првиот случај станува збор за злоупотреба на  субјективното право (кое се манифестира со оштетување на туѓо субјективно право), а во вториот случај злоупотребата на надлежноста настанува кога правото не се врши во интерес на другиот субјект , туку во некој друг интерес. Од гледна точка на надлежноста најважен сегмент е надлежноста на државните органи бидејќи тие со устав и со закон се овластени да решаваат за правата и интересите на граѓаните и другите правни субјекти. Нивната надлежност не е само право туку е и воспоставена обврска. При нејзиното вршење можат да настанат и злоупотреби на надлежноста од страна на државните органи. Тоа во теоријата е познато како злоупотреба на власта.За злоупотребата на власта е битно тоа што органот кој неа ја врши, прави нешто што е дополнително од она што го предвидува законот или другиот општ пропис.

                 В.   Правни задолженија

Во непосредна корелација со поимот правно овластување стои поимот правно задолженије. Поимот на правно задолжение можеме да го определиме како состојба во која определен субјект врз основа на правните прописи е задолжен на чинење, трпење или нечинење. Во правото овој поим е попрецизно определен во споредба со поимот на правното овластување. Поаѓајќи од тоа правното задолженије значи дека субјектот на правото  е во таква состојба сто неговото однесување задолжително е регулирано со правни норми и според кои треба да се постапи, а ако така не се постапи се врси нејзина повреда по што следи  примена на санкција. Субјектот на овластувањето има право да бара од субјектот на задолжението исполнување на обврската утврдена со правните норми.

Односите помеѓу обврските со овластувањата се доста бројни и различни затоа што се различни  и правните односи  во кои стапуваат одделни правни субјекти при нивното секојдневно дејствување. Воедно тие две категории се толку тесно поврзани и суловени една од друга што нивните субјекти ги ставаат во состојба на непосредна врска.

Правните обврски со оглед на нивната природа  можат да се поделат на две поголеми, но воедно карактеристични, групи. Првата е онаа група  која истакнува колку (квантитативно) права и обврски им припаѓаат на поедини страни, а другата е онаа какви (кавлитативно) се правата и обврските. Поаѓајќи од првата поделба во практиката можат да се сретнат следниве две ситуации.На едната страна да постоин само права, а на другата само обврски. Другата ситуација е кога и едната и другата страна имаат свои права и свои обврски. Кај другиот вид на поделба се работи за утврдување на карактерот на обврските т.е дали се тие преносливи или непреносливи. Преносливи се оние кои можат да се пренесуваат без посебни тешкотии од еден на друг субјект во правото, а непреносливи се оние кои се строго врзани за личноста и носителот на обврската. Пр. служењето на воениот рок немпже да се пренесе од еден на друг субјект.

ГЛАВА IX  ( ДЕВЕТТА )
Правна ситуација 

Поимот на правна ситуација може да се определи како збир на овластувања и задолженија утврдени со правните норми со кои во дадено време овластениот субјект може да располага, а другиот субјект во правниот однос е должен нешто да даде или да трпи. Поедноставно кажано секој субјект на правото во секој даден момент поседува определени овластувања и задолженија. Конкретниот збир на сите видови на овластувања и задолженија ја чини правната ситуација на одделен субјект на правото. Правата и обврските можта да се вршат или да не се вршат. Но факт е тоа што тие како такви постојат бидејќи се утврдени со правните норми. Бидејќи, како што бесше нагласено правните норми можат да бидат различни по својата прирда по што консеквентно следи дека и правните ситуации се бројни и разновидни.Сепак како најкарактеристична е поделбата на општи и поединечни правни ситуации. Општи се оние кои се однесуваат на поголем број на лица а поединечни се оние кои се однесуваат на одредено лице (пр.даночен обврзник).

А. Објекти на правото

Во правните односи покрај изнесените објекти постојат и т.н  објекти на правото. Под објекти на правниот одонос потребно е да се подразбере предмет како дел од материјалната природа  која човекот може да го употребува и поседува во сопствена власт, или пак тие се изразуваат како човечки дејствија или недејствија во врска со кои се засновуваат одделни правни односи.Вака дефинирани објектите на правото според нивната природа можат да бидат различни. Во современите услови на живот се понови и поразновидни се објектите и поразновидни се човековите дејства кои стануваат подбни како објекти на правото.Според природата на своите својства, објектите на правото можат да се поделат во неколку групи и тое:

· материјални нематеријални објекти (според тоа дали се или несе дел од материјалната природа)

· подвижни и неподвижни објекти (во зависност од тоа дали можат да го променат своето место без при тоа да се наруши нивната суштина или тоа не е случај)

· заменливи и незаменливи  објекти (во зависност од тоа дали можат или не мегусебно да се заменуваат како еквивалентни вредности)

Наспроти тоа како објекти на правото можат да бидат и човековите дејствија или недејствија. Во правната теорија спорно е прашањето дали субјективните права можат да бидат објекти на правните односи.Но во позитивните права на многу земји со правните норми е признато и правото според и тие можат да бидат објекти на правните односи.Според тоа кои објеекти на правните односи конкретно можат да се појават физичките предмети, човековите дејствија, човековите добродетели и човековите интелетуални творби.

Б. Настанување, менување и престанок на правните односи
Правните односи по својата сушптина се динамична категорија.Тие настануваат, се променуваат или настануват. Нивното настанување е продукт на општите движења сто се слуцуваат во едно општество. Правниот однос според тоа настанува во оној момент кога правната норма  ги задолжува субјектите на правото на определено однесување. Рамниот однос се менува тогаш кога  постојните права или обврски се трансформираат во друг вид на право или друг вид на обврски. Правниот однос престанува тогаш кога престанале правата и обврските утврдени со правните норми на учесниците  во правниот однос. Бидејќи правните односи ги дефиниравме како општествени односи регулирани  правни норми тоа наведува на констатација дека тие зависат од правото дали одделни  општествени односи ќе постанат и правни односи,а тоа во крајна линија зависи од карактерот на државата и нејзиното уредување.Со донесувањето на правната норма незначи и нејзина автоматска примена .По правило нејзиното  влегување во сила е одредено со вакацио ледис. По протекот на тоа време започнува нејзината важност, а со тоа на субјектите на правото и се признаваат определни права или им се наметнуваат определени обврски.Со оглед на тоа што правните норми се условни и без усливни, и самото  настанување на правните односи може да биде различно т.е и нивното настанување може да биде како условни и без условни правни односи.При постоење на условни правни норми правните односи настануваат со исполнување на условите утврдени со неа (на пр се бара полнолетство на субјектот на правото). При постоење на без условни правни норми правниот однос настанува непосредно.Тие норми можат да бидат апстрактни или конкретни. Апстрактни се оние кои се однесуваат на неопределен број и вид на правни субјекти,а конкретни правни норми се оние кои се однесуваат на конкретни носители на права и обврски. Врз основа  на сето ова ,може да се каже дека настанувањето на правните односи во начело зависи од карактерот на нормата. 

В. Правни факти
Правни факти се таков вид на факти ( состојби и човекови дејствија ) кои доведуваат до настанување , менување или престанување на правните односи.Самото постоење на правните односи зависи од постоењето на правните факти едните се услов , а другите последица .Сите факти не се важни за правото туку само оние категории кои предусловуваат настанување на правни односи. Тие факти во правото се нарекуваат правно релевантни факти.Во правото постојат различни видови на вакви факти при што нивната поделба во зависност од примената на оделни критериуми е следна:
       -обични и правни факти

       -природни настани и човекови дејствија

       -правни акти и останати дејствија

      -човечки дејствија согласни или несогласни со правото.

Обични  се таков вид на факти кои се одредени со примена на обична мерка во животот на луѓето пр.категоријата стерост.  Правните се таков вид кои се одредени со правото и неговите норми(пр. категориите умисла или небрежност). Природните настани се таков вид на факти кои се поврзани со појавени околности од природата. Природата,тоа значи дека нивното настанување е независно од човечката свест и воља,како такви тие мозат да се појават во улог на правно релевантни само тогаш кога со нормите на објективното право се предизвикуваат настанување, промена и престанок на правниот однос (пр. категоријата смрт).

Човечките дејствија се таков вид на факти кои се продукт на вољата исвеста на човекот. Тие по својата природа можат да бидат различни,но во основа нивната класификацијата се врши во две групи:на  физички и психички дејства.Како правни факти слушаат само физички и психички дејства. Како правни факти слушаат само физичките дејствија  бидејќи тие се надворешна манифестација на дејствувањето на човекот и како такви тие се во состојба да предизвикуваат определени правни односи. Правните акти можат често да се појават и како правни акти во ситуации кога предизвикуваат постанок, промена или престанок на правниот однос.

Останатите дејствија како правни факти всушност се таков вид на човечки дејствија кои не се правни акти ,а доведуваат до создавање на определени правни односи.

Човечките дејствија согласни или несогласни со правото се таков вид на правни  факти кои сто доведуваат до престанок,промена или нестанување на правните односи. Како дејствија  тие можат да бидат преземани согласно правните норми  но, можат и како дејствија да бидат преземени спротивно на правото, а тоа се случаеви кога субјектите на правото не го почитуваат поведението  утврдено во правната норма.

ГЛАВА  X  ( ДЕСЕТТА )
1. Застареност и одржувачка
Застареноста и одржувачката претставуваат многу заначајни институции од доменот на правото. Ти се поврзани со правниот факт-птотек на определено време. При тоа под застареност подразбираме протек на време како основ врз што се губат определени правни овластувања, а под одржувачка подразбираме стекнување на определени правни овластувања како последици на протекот на определено време.Во врска со ова се поставува прашањето кое што се похјавува и кај двете институции, а тоа е фактот времето да е и основ за губење или стекнување на определено правно овластување. Што е тоа што категоријата време ја прави да служикако правен факт? Тоа доаѓа од таму што овластувањата во времето треба и мора да имаат влијание над нивното вршење во правните односи. Тоа овластување не може да трае безконечно. Затоа, во начело и секое овластување временски се ограничува, се дава рок во кој може и треба тоа да се изврши. Иако таквото начело на прв поглед изгледа неправилно, но сепак е нужно и оправдано. Тоа одговара на потребите од прецизирање на односите помеѓу луѓето и потребите да се знае на што и кој има овластување и во кое време тоа може да се оствари. Ако човекот тоа не го прави во рок-време, тоа би занчело исто како да не постои. Ако тоа не се врши во определеното време овластувањето застарува. Сето ова наметнува една евидентна констатација “оној кој не го врши своето овластување во време значи нема интерес тоа да го остварува по заклучокот” е и неспорен “тој се одрекува од него”.
Во односот на одржувањето важи сето она што се изнесе за застареноста само во спротивен правец. Правниот поредок врши свое прилагодување на реалноста, а тоа е она што постои како факт кој се признава согласно правото и започнувањето на неговот правно постоење.

ГЛАВА XI ( ЕДИНАЕСЕТТА )
1.Пример на правото

Правниот сообраќај се состои од создавање и остварување на правото. Правните норми како најважен елемент на правото се донесуваат со цел истите да се применат во практиката. Нивната примена е најважниот елемент на секој правен поредок. Правните норми содржани во правните акти постоат за луѓето кои го одредуваат нивното однесување според утврдените правила. Ако тоа не е случај тогаш бесмислено и непотребно е самопостоење на правните норми.Поради тоа во право се оние теоретичари  ( Лукиќ ) кога констатираат дека “правниот поредок потополно е остварен само тогасш ако луѓето се однесуваат според правните норми”. Тргнувајќи од овие напомен , примената на правото можеме да ја дефинираме како однесување на субјектите на правото според утврдените правила во правните норми и правните акти. Рамништето на создавањето на правото е лоцирано во различни правни акти, донесени од различни државни орагни што занчи дека нивната примена се врши од разни субјекти. Во процесот на примената на правото се проверува правилноста од донесените правни норми т.е дали со нов може да се остваруваат зацртаните цели и задачи во општеството. Бидејќи правните норми по правило се составени ‘ од два основни елементи од диспозиција (како примарна) и санкција (како секундарна) тогаш и самата примена се состои во исполнувањето на диспозицијата и самата санкција. Применувајќи ја диспозицијата субјектите на правотот се однесуваат според правилото содржано во неа , доколку се одстапува од тоа правило следи примената на санкција. Однесувањето на субјектите на правото според диспозицијата не е од принуден карактер. Тој може но немора да се однесува според неа.Тоа значи однесувањењето по диспозоцојата е доброволно, свеснмо и вољно. Овој начин на примена на диспозицијата во теоријата е познат како автономен. Но освен него однесувањето може да биде како производ од страв на примената на санкцијата. Овој начин на примената  во теоријата на правото се нарекува хетерономно. Во вториот случај субјектите на правото се однесуваат според диспозицијата иако тие не се  убедени во нејзината исправност , таа не е во согласност со нивните интереси но , истата ја прифаќаат  (недоброволно) затоа што нејзиното отфрлање може да им донесе поголеми последици.

Применувањето на правото не се исцрпува само со почитување и однесување според диспозицијата, туку и според вториот основен елемент на правната норма, а тоа е санкцијата. Познато е и теоретски и практично дека главен белег на правото е сепак санкцијата.Тоа доаѓа од таму дека примената на правото најповеќе се манифестира во примената на неговите санкции. Елментот на санкциите се применува во оние случаеви кога субјектите на правото не се однесуваат според утврдените правила содржани во диспозицијата.
Ако однесувањето од диспозицијата зависи од вољата на субјектите на правото, тогаш однесувањето на субјектите на правото по санкцијата независи од нивната воља бидејќи таа по својата иманентна суштина е принудна и задолжителна. Затоа ваквиот начин на примената на правото според елементот на санкцијата се нарекува “принудна примена на правото”. Во практиката примената на правото според санкцијата може да биде доброволно и принудно.доброволната примена е во оние случаеви кога субјектите на кои таа се однесува пристапуваат доброволно кон нејзиното извршување, без оглед на причините и мотивите кои ги натерале на тоа (ирелевантно е да е во прашање нивна убеденост дека треба да изврши или пак стравот од примена на принудата). Ако субјектот доброволно не ја извршил санкцијата следи нејзино извршувањер по пат на принуда.

Ефикасноста на секој правен поредок е условена од степенот на примената на диспозицијата и санкцијата, како и на кој начин тие се остваруваат во една земја и со какви средства тоа се врши. Тоа се пропишува со правните норми од страна на државата. Од оваа гледна точка многу е подобро ако примената на правото според диспозицијата е доброволно. Особено тоа е добро ако примената на правото е автономна од старана на субјектите на диспозицијата. Тоа најдобро зборува дека правните норми одговараат на соодветните општествени односи кои се регулирани со нив, но повеќе или помалце пред се  општите карактеристикли во правниот систем во одделна земја се доаѓа и до примена во помала или поголема мера и на санкцијата.

Поголем степен на почитување на правниот систем има во оние земји ако во извршувањето на санкциите е доброволно. Но, тешко може да се очекува во современиот развој на државите дека ваквата примена е безпрекорна.Тоа државата ја става во улога сос војот апарат да интервенира , што ќе рече , да ја изврши санкцијата а со тоа да ја усогласи фактичката со правната состојба во едден конкретен случај или пошироко. Тоа има за цел да ја оствари онаа состојба која би постоела доколку диспозоцијата се извршила доброволно.Овој вид на санкции реститутивен карактер.Наспроти него стои ретирбутивниот карактер на санкцијата која има за цел не враќање во поранешна состојба туку спроведување на соодветен степен на одмазда од страна на државата спрема субјектот кој извршил повреда на диспозицијата утврдена во правната норма.

Од сето досега изнесено може да се забележи дека не само создавањето туку усште повеќе примената на правото го прави сложен и одговорен процес и тоа како од субјектите кои го применуваат така и од суибјектите кои го извршуваат. Непосредната примена на правото се состои од преземање на различни видови на дејствија чија цел може да биде од двојна природа.Најпрво треба точно одредување на однесувањето кое се бара во нормата за да може да следи нејзино извршување. За да една правна норма биде применета таа мора да биде позната, а тоа значи да се знае нејзиниот вид, нејзината содржина, со еден збор да се знае автентичниот текст на нормата. При примената на правото од посебна важност е утврдување на доказите и фактите. Нивното утврдување мора да значи утврдување на нивната идентичност оја е предвидена со правните норми и со оние кои реално потоа во стварноста. Ако, на пр. се бара остварување на право на старостна пензија кога ќе наполни 63 години живот маж, односно 60 години жена, односно и најмалку 20  години пензиски стаж, тогаш по постапката пред Фондот за пензиско и инвалидско осигурување се врши утврдување на фактите предвидени со правната норма со оние кои осигуреникот ги поседува во утврдувањето на фактите значајна улога имаат доказните средства. Доказите се материјални средства или човечки дејствија. Нивното управно изведување се врши во т.н доказна постапка. Доказите во зависност од нивната поврзаност со факти чие постоење и непостоење се докажува можата да се поделат на две групи; на непосредни и посредни докази 

Непосредните докази се таков вид со чија помош непосредно се утврдуваат одделни факти (со увид на лице место од страна на овластеното службено лице или со донесување на соодветни предмети со кои се потврдува или негира одреден факт). Наспроти нив, посредните докази како што и самиот збор покажува се таков вид со кои постоењето или непостоењето на фактите се врши со утврдување на врската помеѓу нив и некои други факти. Во одценувањето на доказната вредност на едниот или другиот вид докази во сите совреме и модерни законодавства тоа се препушта на слободна одценка на надлежните органи. Во современтото право напуштено е начелото на формалната вистина на доказите, а за сметка на тоа скоро без исклучок се применува начелото на т.н материјална вистина.Тоа значи органот кој ја води постапката во применувањето на правото е слободен и самостоен во одценувањето на точноста на вистинитоста на доказите и нивната доказна вредност.Но, тоа незначи и негова арбитрерност напротив, органот е должен за секој конкретен случај да даде уверливо образложение за доказите кои ги смета за точни и вистинити ( зошто некој ги прифатил, а некој не ).

Правило е во правото фактите да сутврдуваат врз основа на докази.Меѓутоа доста често се случува некои факти да се земат за точни и вистинити врз претпоставено нивно постоење. Правните претпоставки се оние факти кои се сметаат за точни без нивно докажување. Сосема е различна содржината на фикциите кои се состојат во тоа нешто да се замислува дека постои ако факт, а всушност како такви не постојат. И едниот и другиот вид се присутни и во позитивно правните и конкретно правните науки.Претпоставките во зависност од степенот на нивната совжборливост или несоборливост седелат на соборливи или несоборливи.Соборливи се оние кои можат да се докажуваат и со нив се одредува во секој конкретен случај на кого паѓа теретот на докажување на правно релативните факти.Во случај на потоење на овој вид на претпоставки како точни се сметаат оние кои се вообичаени, нормални кои веројатно се се точни за конкретниот случај.Несоборливите се таков вида на претпоставки кои правно се земаат за точни иако тие всушност тие не се точни, бидејќи тие можата да бидат и неточни, што значи можата да го повредат начелото на метријалната вистина поради што основано се смета дека тие не треба да постојат.

 
Фикциите како што нагласивме при нивното поимвно определување се  разликуваат од претпоставките, пред се поради нивниот карактер дека нешто постои, а всушност не постои. Заради тоа и новната примена во правниот поредок треба да се избегнува.

 Завршниот дел од процесот на примената на правото е непосредната и директната примена на правните норми врз конкретен случај.Поаѓајќи од тоа што правниот поредок е сочинет од општи и конкретни правни норми, самта нивна примена се сотои во донесувањето на материјалните акти.Материјалните акти се различни телесни дејствија илинедејствија на човековото однесување според правните норми.Тие по својата природа се различни поради што следи и нивна поделба.Позитивно правните науки вршат најчеста нивна поделба поаѓајќи од предметот на нивното проучување и примената на определните критериуми. Најопштата нивна поделба е : материјални акти на телесни дејствија ( чинење ) или нетелесни дејствија (нечинење). Во оваа смисла важна е и нивната поделба дали тие се согласни или не се согласни со правото и правниот поредок при што следи поделбата на законите и нејзините материјални акти.Материјалните акти се тесно поврзани со правните акти, иако нивната содржина е различна  (правните акти предизвикуваат промени и последици во правниот поредок, а материјалните го немаат тоа својство) сепак нивната поврзаност взаемна.Имено, правните акти неможат да произведуваат последици без постоење на материјални акти.тие всушност се инструмент за нивна реализација.По својата форма и својот облик материјалните акти во основа ги имаат истите елементи какко и правните со тоа што тие елементи се од подруга природа како резултат на нивниот карактер, место и улога во правниот поредок. Материјалните акти се донесуваат во определена постапка и утврдена надлежност на одделни органи. Овие својстав се особено битни за материјалните акти што ги донесуваат државните органи пр.материјалните акти донесено во извршна постапка. Постапката е особено изразита кога се превземаат материјални дејствија поврзани со употреба на физичка принуда.Во таков случај постапката треба да е прецизно одредена со можност и од донесување на и т.н превентивни материјални акти. Станува збор за таков вид на акти кои што се превземаат од надлежните органи со цел да се спречи повредата на некоја правна норма пример легитимирање на лица.Што се однесува до самата материјализација на материјалниот акт за разлика од материјализацијата на правната норма каде што имаме обликување на вољата во пишан акт, кај материјалните акти самта таа се изразува во дејството компатибилно или не со диспозицијата на правната норма.Во практиката материјализацијата во овај вид на акти во основа е различна , а зависсна од видот на секоја конкретна ситуација.

1.ПОЗИТИВНО ПРАВО
Позитивното право е таков вид на право кое се применува во одредено време , конкретен простор и конкретна ситуација.Според тоа , неизоставен елемент на овој вид на право е неговата важност.Бидејќи правото е историска и еволутивна категорија од што произлегува дека правото мора да има своја времена важност, а тоа занчи оној вид на право кое е дерогирано или аброгирано не се применува , нема важност, не е позитивно право.На пример, постојат голем број на норми кои порано биле од важност сега не се применуваат.Во одценката дали едно право е позитивно или не, се земаат два критериума т.н нормативен и т.н фактички.Според нормативниот критериум под позитивно право се подразбира правото што обвтзува, а тоа значи дека се работи за таков вид на право кое е донесено од овластен осрган според пропишана постапка и кој стапил во правна важност.Но, правото не е доволно постоење само на овој критериум важно е и тоа да се применува што значи нужно постоење на фактичкиот критериум преку кои се фреализираат целите и задачите што сакале да се постигнат со правната норма.За овој критериум е битно само она што се применува односно луѓето во своите конкретни општествени односи навистина постапуваат според него.

Во поглед на улогата  во примената на правото постојат различни становишта затоа кој од овие два критериума односно елемнти има своја приоритетна улога. Претставниците на нормативизмот сметаат дека за позитивното право важно е само оној сегмент кој го чини збирот на донесените норми што важат, постојат и се применуваат.За разлика од нив претставниците на фактичкиот критериум односно елемент задоволно го сметаат онојн дел од позитивното право кое ефективно се применува. Независно од ваквите спротивставени гледишта далеку побитно е тоа што и во едниот и во другиот е содржана суштина “постоење и примена на нормата” тоа е систем  на позитивното право.Во практиката доста често се наоѓаат случаеви во кои целокупниот систем на правото неможе секаде и секогаш да биде применувано, или пак нивната примена да е проследена со одредени повреди.Тоа станува од разно разни причини. Но, самото неприменување на дел од нормите неможе да ја доведе во прашање позитивноста на правниот поредок во целина, ако би настанале спротивни ситуации, тоа знчи негација на правниот поредок и манифестација на негова неефикасност.

 
Неприменувањето на правото доведува до примена на одредени санкции.Ако таа непримена се врши од страна на недржавни субјекти, тогасш државата со примена на апаратот на принуда го обезбедува нивното извршување.Доколку пак правото не го применуваат одделни државни органи во секоја држава повисоките ( инстанциони ) органи кои вршат надзор над пониските органи го обезбедуваат применувањето на правото со изрекување на одредени мерки спрема пониските органи.Санкциите од правем карактер непостојат само за највисоките органи, за нив важи принципот на политичка одговорност.Според тоа да  резимираме позитивното правфо е таков вид на право кое е во правна сила, а должност е на секој истото да го почитува и применува. Така правото се опсервира како де леге лата ( право кое денес важи ) но и како право де леге ференда ( право кое настанува за иднина ) во согласност со динамизмот на општествените односи.

2. ПРОСТОРНО И ВРЕМЕНСКО ВАЖЕЊЕ НА ПРАВНИТЕ НОРМИ

Во однос на важењето на правните норми важна е и нивната просторна и нивната временска димензија.Според тоа се разликува просторно и временско важење на правните норми. Просторното важење во себе имплицира две основни начела:  начело на  персоналитет и начело на територијалност.Начелото на персоналитет се состои во можност правото да се применува на сите лица кои се државјани на определена држава без оглед дали живеат во соодветната држава или се наоѓаат во странство.Овој принцип бесе применет особено во феудалните држави.На челото не територијалноста се состои во тоа што правото се применува на одредена територија на државата и врз лицата кои живеат на таа територија.Современото право во неговата примена во основа поаѓа од овој принцип, но со тоа не е направен исклучок и принципот на персоналитет.Така и денес од територијалниот принцип се исклучени дипломските и копнзуларните претстваници, кој принцип според меѓународното право е познат како принцип на екстериторијалност.Според него, дипломатските претставници се сметаат ако да се напѓаат на територијата на својата држава.Тоа се прави од проста и едноставна причина и заради непречено вршење на дипломатските и конзуларните работи.Во случај на повреда на ова начело т.е ако дипломатските и конзуларните претставници работат против интересите на државата во која се наоѓаат, тие можат да бидат за “персона нон грата”  (за непожелни личности). Во однос на територијалното важење на правните норми предвидени се и други исклучоци и ограничувања со оглед на одделните обележја и атрибути на тие лица.Така на пример некои правни норми не важат за странците туку само за државјаните на одредена земја.

 Покривањето на територијата на една земја по просторз зависи од видот на општите акти.Респективно на тоа највисоките општи акти (уставот и законот) ја покриваат целата територија на државата.Другите општи акти како на пример општите акти на единиците на локалната самоуправа ја покриваат територијата само на таа единица.Од овие принципи кои важата за општите акти се издвојуваат оние кои важат исклучиво за конкретни акти пр.пресуда на суд или решение на Управен орган. Во примена на пресудата важи принципот на територијално подрачје што го покрива судот, а во примената на решението како основен управен акт важи принципот за покривање на она подрајчје кое е утврдено како овластување на Управниот орган.Овие правила на важност кои се однесуваат на конкретните а поред територијалниот принцип можат да бидат модифицирани во зависност од тоа како конкретните норми го регулираат правниот однос,дали со нив се одредува територијата или се работи за извршување на определени права и обврски поврзани со субјектите без оглед на која територија тие се наоѓаат. Секоја држава во рамките на својот правен поредоки со свои норми го регулираат важењето на принципот на територијалност, но и исклучоците кои произлегуваат од него.

Другиот битен елемент во важењето на правните норми и нивното временско важење.Правните норми се донесуваат да регулираат оредени општествени односи,а сппоред тоа и нивното временско важење е лимитирано со постоење на определените општествени односи.Се додека постои нормираниот општествен однос постои и важноста на правната норма.Кога ќе престане постоењето на општествениот однос следи престанување на важноста на правната норма.Временската димензија дава одговор и на прашањето кога започнува важењето, ( почеток на нејзина примена ) а кога завршува  ( престанок на примената на нормата ) нејзиното дејствување.Во поглед на почетокот и важењето на правните норми постои соодветна разлика дали се во прашање општи или поединечни акти.Кај општите правни акти почетокот на важењето се определува по правило со протек на одредено време  од донесувањето и објавувањето до почетокот на нивното стапување во сила.Таа временска дистамца во правото се нарекува вакатио легис.На пр. во Уставот на Република Македонија ( член 52 ) утврдени се правила за објавување на прописите и тоа објавувањето се врши во  Службен весник во рок од 7 дена од нивното однесување, а законите влегуваат во сила најрано 8 ( осмиот ) ден од денот на објавувањето, а потоа исклучок што го утврдува законодавниот орган со денот на објавувањето.Што е суштината и потреба на вакатио легис?Негова основна функција е запознавање на субјектите на правото со новодонесените  норми што треба да стапат во сила и што треба да се применуваат врз нив.

За разлика од стапувањето во сила престанокот на зажноста на нормите потешко може да се определи.Начелно во правото се прифатени два вида на престанок на важење на општите правни норми аброгација и деригација.Аброгацијата е начело во кое изрично се врши укинување на еден општ акт со подоцна донесениот општ акт , а дерогацијата знаци прекитно укинување на општиот акт во ситуација кога содржината на ново донесениот акт е во спротивност со некој постојан аправен акт.Во практиката во однос на престанувањето на правните акти можат да се сртенат и случаеви во кои во новодонесениот акт ништо не се кажува за судбината на претходните правни норми.При такви случаеви се користи римското правило лег постериор де рогат приори ( подоцнежната ја укинува поранешната норма ).Не помали се тешкотиите во правото кога две општи правни норми се диференцираат по степенот на својата општност.Во таков случај се применува правилото  lex specialis de rogat lex generalis (  специјалната ја укинува генералната норма ).

Во поглед на општите правни норми важи правилото на хиерархија и субординација на актите, а тоа значи еден вид на општ акт може да биде ставен надвор од правниот поредок само со правна норма од иста иоли повискоа правна вредност.Наспроти тоа, во однос на поединечните правни норми во важност се подруги правила кои се однесуваат на почетокот и престанокот на нивната важност.Нивниот почеток се одредува во самата норма, а што се однесува до нивниот престанок во примена е принципот според кој постапувањето според неа доведува до престанок на нејзиното важење.

3. ПОВРАТНА ПРАВНА СИЛА НА ПРАВНИТЕ НОРМИ 
Важечки принцип во правото е правните норми да дејствуваат профутуро (во иднина). Овој принцип е продукт на потребата од обезбедување на сигурноста на субјектите на правото според кои нормите и правилата треба да се применуваат само на ситуации кои настанале по донесувањето на општите правни акти.Меѓутоа, неретко одделни видови на норми од различни причини можат да имаат и повратна сила ( ретроактивно дејство ). Тоа дава за можност од нивна примена и на ситуации кои се случиле пред донесувањето на правната норма или уште поконкртено кажано таквите правни норми важат и за време пред тие да бидат донесени.Што е суштината на иснтитутот на ретроактивноста? Ако се изврши една подлабока анализа  на природата на овој институт ќе се дојде до констатација дека тука и нема применување на правото, поради тоа што таква норма немало во времето кога дејствието е направено.Оттука произлегува дека таквата норма има само рретрибутивен карактер, а не и свесно сознаен карактер. Правниот поредок на една земја доколку сака да биде стабиленм и ефикасен мора и треба кај правните норми ретроактивноста да ја предвидува само како исклучок.Тоа произлегува од можноста субјектите на правото пио правило пред примената на правната норма да ја знаат нивната присодфа и да извршат припреми за тоа .Тоа се предуслови и за општа сигурност и стабилност на правниот поредок во целина.Субјектите кои дејствубваат во управниот поредок треба однапред да знаат акко да се однесуваат т.е да знаат што е допуштено, а што не.Кај ретроактивноста  субјектот не е сигурен дали неговото однесување било исправно или не.Може да се случи со примената на овој институт, со покасно донесена правна норма неговото претходно однесување да се одцени како против правно.Поради тоа во правото на современите држави се избегнува принциппот на ретроактивно дејство ан нормите, а допуштајќи го тоа  само во исклучителни случаеви.

Во нашето право принципот на ретроактивноста е нормиран со уставот, при што во член 52 е утврдено  законите и другите прописи не можат да имаат повратно дејство, освен по исклучок кога е тоа поповолно за граѓаните.Предвидувајќи го како исклучок но, сепак како можен уставот го лимитирал и тоа со услов да е поволен за граѓаните.Аргумментум ар контрарио неможе да се дозволи ретроактивност на оние норми кои не се поповолни за граѓаните.Принципот на ретроактивност во поедини гранки на правото има различни степени на примена, при што постојат гранки на правото, како што е случај со кривичното право каде неговата примена е забранета.Во кривичното право важи принципот  nullum crimen nulla poene sine lege (нема кривично дело, ни казна без закон).Повратната сила во кривичното право е дозволена само тогаш ако подоцна донесениот закон предвидел поблага казна за обвинетиот, а постапката сеуште не е завршена.Повратното дејство на нормите во кривичното право се врзани од потребите за ресоцијализација на обвинетиот. Што се однесува на другите гранки на правото ретроактивноста може да биде применета , но не со такви сериозни импликации како што е тоа случај во кривичното право.

4. ЗАПОЗНАВАЊЕ СО ПРАВНИТЕ НОРМИ ОД СТРАНА НА СУБЈЕКТИТЕ НА ПРАВОТО
За да можата субјектите на правото да се однесуваат по правилата утврдени со птавните норми, тие мора да се доставени на нивните адресати,што ќе рече мора да се објавени во гласило од јавен крактер.Објавувањето има за цел да ги запознае субјектите на кои се однесуваат правните норми и тоа со нивната содржина, со овластувањата што тие ги даваат , но и со обврските што тие ги наметнуваат.Во правото е познат принципот ignorantia legis noset,ignorantia legis non exusat( незнаењето на законот не штети, но и никого не го извинува ).Според тоа ова начело јасно покажува дека субјектот на кој се однесуваат нормите неможе да се ослободи од одговорноста само и исклучиво поради тоа што не ја познава оваа материја.На прв поглед ова начело се судира со начелото, лицето која не ја познава нормата, да не мора и да ја извршува.Но, усвојувањето на горното начело е пред се потреба од обезбедување на сигурност и ефикасност на  правниот поредок.Неговото известување ќе значи алиби за субјектот и можност да најде причини затоа што не ја познавал нормата неможел и да ја примени.За да се избегне тоа правниот поредок со објавувањето на правните норми овозможува запознавање со нив за сите субјекти на кои тие се однесуваат.

ГЛАВА XII  ( ДВАНАЕСЕТТА )

Законитост

1. ПОИМ НА ЗАКОНИТОСТ

Правниот поредок се состои од правни акти, правни норми и материјални дејствија.Сите тие се наоѓаат во меѓусебен хиерархиски однос од кој едни се на повисоко, а другите на пониско правно скалило.Оние што се на пониското правно скалило треба да произлегуваат и да се во согласност со оние од повисокото правно скалило.Оваа хиерархиска нужност на усогласување на правите норми обезбедува создавање на единствен и функционален правен поредок.Во тоа значајно влијание му припаѓа на  начелото на законитост.Според начелото на законитост се обезбедува сите пониски елементи на правниот поредок да мора да бидат услогласени со неговите повисоки нормативни елементи.Оттука законит акт е оној кој е во согласност со повисокиот од него, а незаконит е оној кој не е во согласност со повисокиот од него.Прашањето на законитоста е централно прашање во теоријата на државата и правото.При тоа, познати се пошироко и потесно определување на поимот на законитоста.Во поширокото определување главно се етаблираат елемнти на согласност , на ред во правните односи, на почитување на правилата утврдени со правните норми и тн. Во потесното определување главенм акцент се става на непротивречноста помеѓу правните норми.Тргнувајќи од овие определувања и во одонос на начелото на законитоста напишани и искажани се теориски, филозофски и социолошки ставови, донесени се бројни одлуки на судовите, управните органи и ораганизциите кои вршат јавно овластување.Тргнувајќи од неговоро значење за правниот поредок на една земја, правната теорија и правната наука ова прашање го поставија како едно од најцентралоните прашања, како ппашање како и начело во организирање на државбниот апарат и функционирањето на правниот поредок во целина.Правниот поредок е сложена и хармонизирана целина составена од различни видови на ипшти и поединечни видови правни акти и акти од материјална природа.Во правниот поредок пониските општи акти секогаш треба да се во согласност со повискоиот општ правен акт.Вертикалната поврзаност помеѓу општите и поединечните акти произлегува како изрично овластување на вторите да можата да бидат донесени коога тие решаваат за права и онбвсрки на граѓаните и другите субјекти на правото.Нивното соединување претставува материјална и формална деривација содржано во општите правни акти.Материјалните акти поаѓајќи од нивната присода изразени акко преземање од материјални дејствија секогаш се во функција на спроведување на општите и пиоединечните акти.Сето ова покажува дека законитоста ја има таа функција да обезбеди усогласеност помеѓу општите каит меѓу себе , помеѓу поединечните со општите и материјалните  и материјалните со општите и поединечните .Со ова наполно не се исцрпува и принципот на законитоста.Имено, не е доволно само да се констатира усогласеност на актите во еден хармонизиран систем.Напротив потребен е уште еден додатен елемент не помалклку значаен од претходниот, а тоа е примената на правните норми и актите врз законска основа.Незаконитоста во примената на правото може да е производ на постоење на различни причини.Таа може да произлегува од незнаење, а може  да е и со намера.Независно во кој облик се појавува незаконитоста, таа се смета за елемент кој може да предизвика распаѓање на правниот поредок на една земја Поради тоа принципот на законитоста изразен преку примената на правните норми останува кондицио сине ква нон  ( услов без кој не се може)

Применувањето на правото во практиката се врши од страна на различни субјекти.Од аспект на правото е особено значајна тогаш кога се донесуваат поединечни и материјални акти.Со поединечните акти пресуди или решенија на судските или управните осргани се одлучува за конкретни права или обврски.Поради тоа нивното значење од аспект на запазувањето на начелото на законитоста е вонредно занчајна.Но, непомала е и вредноста и значењето кога се донесуваат и т.н материјални акти.Со превземањето на дејствија од страна на државните органи пример принуда, сила, изнудување на исказ, непомалце се навлегува во сверата на конктретните права и обвски на граѓаните.Затоа, при нивното донесување во правниот поредок во секоја земја прецизно се утврдуваат надлежностите и постапката на донесителите на овие акти.Дали еден акт законит или незаконит се одредува според формата и според содржината.Оттука и се разликува т.н формална и материјална законитост односно незаконитост.Формална незаконитост постои ако е пропишано дека актото треба да е донесен писмено а тој е донесен усмено.Формалната законитост односно незаконитост е онаа кога е пропишаа постапка и утврдена надлежност на органи и организации кои вршат јавни овластувања.Во формална смисла актот е законит ако не се повредени надлежнжостите, постапката и материјализацијата на правниот акт.Обратно од тоа формална незаконитост постои ако тие норми се повредени т.е ако актот е донесен од ненадлежен орга, во постапка која не епропишана или пак повредени нормите за  материјализација на правниот акт.

Во материјална смисла актот е незаконит ако содржи норми кои се директно спротивни на повисоките норми во однос на правата и можностите на субјектите во правото.Тргнувајќи од сите овие укажувања и анализи може да се заклучи дека начелото на законитост има приоритетно место во правниот поредок на секоја земја.Доколку правните норми се извршуваат правилно неговата стабилност е на повисоко рамниште и обратно.Ако во реализацијата на правните норм,и се забележливи појави на незаконитост, обврска на сите субјекти особено на државните органи е да ги воспостават односите онакви какви што се утврдени со правните норми. Со право се истакнува дека законитоста е основен принцип кој ја обезбедува сигурноста на субјектите во правото.Луѓето ветруваат во правото до оној степен додека неговот остварување е правилно и законито.

2. Правна сила на правните акти

Секој правен акт има свое место и улога во правниот поредок, а тоа знчи има своја определена правна сила и правна вредност.Неговата правна сила и вредност произлегуваат од видот и природата на правниот акт.Под пооимот праван асила потребно е да се подразбере можноста на повисокиот правен акт да влијае врз понискиот правен акт. Правниот акт кој зазема повисоко место во правната хиерахијја во толку и неговата праван сила е поголема.Акт, со најголема правна сила и вредност е уставот бидејќи никој друг не е над него. Правната сила значи и мерка на влијание и дејствие на еден врз друг правен акт. Правната сила не ги опфаќа поединечните правни акти ниту пак материјалните. Кај нив не постои соодветно правно рангирање како што е случај со општите правни акти. Тоа е логична последица на фактот што поединечните се донесуваат само за  остварување на општите акти, а се однесуваат на конкретни случаеви.

Во правниот поредок може да се зборува и за правна сила на материјалните акти, бидејќи со нив се врши примена на правото но нивната правна сила е помала во однос на правните акти од општа природа.Тие во основа мора да бита такви кои ќе се подредни на општите правни акти.Во однос на внатрешната правна сила кај материјалните акти неможе да се зборува за постоење на различна правна сила бидејќи тие по својата природа не само што се бројни и различни, туку помеѓу нив не постои онаа поврзаност и хиерархија која е присутна на општите правни акти.

3. Правни средства
Тргнувајќи од значењето од начелото на законитоста и неговото остварување, секој правен поредок предвидува определени правни средства како инструменти со кои се врши одценувањето на законитоста на поедини акти.Под поимот на правно средство потребно е да се подразбере можност која што е предвидена во правниот поредок на една земја со чија примена и помош се утврдува незаконитоста на еден општ правен акт и е доведено во прашање определено право и обврска на некој субјект во правото.По правило, правните средства се однесуваат на поединечните акти кои во најмала рака секој од овие видови на акти подлежи на одценка на законитоста пред второ степениот надфлежен орган.Со примена на правното средство како инструмент во правото доаѓа до остварување на начелото на двостепеност при што законитоста во прв степен ја цени самиот орган кој го донесува тој акт, а во вотр степен тоа го прави надлежен орган за тоа.

Организацијата и контролата на законитоста на актите може да биде различна во зависност од тоа под чија иницијатива се покренува.Таа може да се појавува како иницијатива екс официо или екс привата.По службена должност таа се врши за оние видови на акти кои се од посебно значење за јавниот интерес а и оние кои се пкренуваат побарање на субјектите во правото тоа се прави по нивно барање кога се врши заштита на нивни права и обврски.Од аспект на заштитата од незаконити акти, примената на правните средства може да биде 
-врз поединечните акти

-врз материјалните и

-врз општите акти


Врз поединечните правни акти таа заштита е двостепена, а со оглед на видот на правното средство тие мошат да бидат редовни и вонредни.


Редовните правни средства се оние со кои се бара оценка на законитоста на актите кои се уште не станале правосилни. Најчест редовен правен лек е  жалбата. Правото на жалба е процесна и материјална гаранција за доследно остварување на правата на граѓаните. Нејзината основа претставува првостепена одлука која не и секогаш е законита и праведна.Посебен и специфиќен атрибут на жалбата е нејзиното суспензивно дејство со кое се спречува настапувањето на одредени последици што тешко можат да бидат отстранети.


Вонредните правни средства се применуваат  само во оние сучаеви кога се исцрпени редовните правни средства, а законитоста на актот се оценува во т.н. вонредна постапка.


Материјалните акти исто така не се изземени од оценката на законитоста, но во однос на потребата на правните средства кај овој вид на акти практиката во одделни земји е различна. Во основа правните средства против незаконитите материјални акти можат да бидат исти како и останатите акти (тужба, жалба, приговори сл.)


Кај општите правни акти оценката на законитост понекогаш е иста како и оние кои се применуваат врз поединечните акти. Но, сепак, далеку е поизразита практиката врз овие акти да се применува специфична постапка од затоа предвидените надлежни органи.  Во таа смисла тоа е контрола која се врши надвор од редовниот судски механизам и од за тоа специјално формирани органи. Во правниот поредок на Република Македонија таков ордан е Уставниот суд кој се јавува како главен носител на заштитата на уставноста и законитоста на општите правни акти. Овој орган во рамките на својата надлежност ја оценува уставноста и законитоста на сите видови општи правни акти и неговите одлуки донесени по таа оценка се конечни и изавршни.
4. САНКЦИ ПОРАДИ НЕЗАКОНИТОСТА НА АКТИТЕ


Поимот на санкција, нејзината содржна и суштина на правната норма ги изложивме во претходните излагања. Во рамките на овој дел, предмет на внимание и анализа ќе бидат можностите за употреба на санкции поради незаконитоста на актите. Секоја држава која пропишува право и донесува правни норми примарно има за цел истите да се применуваат на законит начин. Затоа кога ќе се утврди дека еден акт не е законит тогаш се превземаат одредени мерки со цел истите да се отстранат од правниот поредок. Отстранувањето може да биде во вид на уништување или укинивање на незаконитиот правен акт. При одлучувањето дали еден правен акт ќе се поништи или укине, надлежниот орган во предвид ги има сите околности кои се од значење за заштитата на уставноста и законитоста, а особено тежината на повредата и нејзината природа, значењето за остварување на правата и слободите на граѓаните, за односи кои што се воспоставени врз основа на тие акти, правната сигурност и другите околности кои се од значење за одлучувањето.


Со поништувањето на актот се поништуваат и сите правни последици што тој ги произвел, а воедно се оневозножува натамошно дејство во иднина. Според тоа кај поништениот акт се применува санкција за ретроактовно значење, санкцијата е со важење екс тунг и со тоа во правото се воспоставува првобитна состојба. Незаконитиот акт при ваков случај како воопшто да не е донесен.


Наспроти тоа ако еден акт е укинат, санкцијата е со дејство екс нунг (од сега натаму). Тоа значи дека актот кој е укинат не може натаму да се применува,но последиците што тој до тој момент ги произвел остануваат во правна важност. Овие изнесени констатации се однесуваат на општите акти.


Што се однесува да санкциите кои се применуваат во случај на незаконити конкретни материјални акти, тие се почести и стануваат по однесување на определени правни средства.  Санкциите кои се применуваат врз незаконитиот конктретен акт се различни и условени од тежината на повредата која е направена со нив.Ако повредата е од потешка природа, актот се поништува или се огасува за ништовен. Со дејството на поништувањето или огласувањето на актот за ништовен се смета дека тој не е донесен, а со тоа се поништуваат и сите правни последици. Ако повредата е од полесна природа санкцијата е укинување на актот и спречување на негово натамошно дејство, а правните последици што тој ги произвел остануваат во сила.


Кај материјалните акти постојат исто така постапк, санкции и субјекти кои ја оценуваат нивната незаконитост. За незаконитоста на материјалните дејствија можат да се покренуваат определени постапки и респективно натоа да се примена соодветни санкции.


Заедничко за сите три вида на акти со примената на санкциите целта е иста и заедничка, а тоа е санирање на правниот поредок и отстранување на законитостите во било кој од овие наведени негови сегменти.
5.ПРАВОСИЛНОСТ


Тесно поврзано со начелото на законитоста е начелото на правосилност на правниот акт. Секој правен поредок утврдува време и постапка во која може да се оценува законитоста на актот. Таа оценка не може да оди во недоглед, А како пандан на тоа е е предвидено завршувањето на постапката да се оствари во одредено време и со цел субјектите да можат да се однесуваат според нивните норми. Функцијата на начелото на правосилност е во тоа да обезбеди извесност и сигурност во правниот поредок. 


Правосилноста настанува на два начини и тоа: 1. Со протек на одредено време предвидено за употреба на соодветни правни средства, а тоа не е искористено, 2. Со предвиденото време се искористени и правните средства, но надлежниот (инстациониот)  орган  оценил дека актот е законит. Во однос на содржината на правосилноста, се прави разлика помеѓу општите и поединечните акти. Правосилноста е својствен атрибут на поединечните, додека пак кај општите акти такво својство е нивното влегување во правна сила. Затоа и оценката на општите акти може да се врши до протекот на вакацио легис, додека кај поединечните акти правосилноста настапува по протекот на времето за оценка на законитоста. Исклучок од тоа, претставува употребата на вонредните правни лекови (на пример барање на заштита на законитост), но и во тие случаеви тоа се прави под одредени услови. 

6. Извршност
Секој правен поредок е насочен да биде ефикасен.

Неговата ефикасност е во директна врска со степенот на неговото извршување. Моментот на извршувањето на правните акти зависи од нивниот вид. Општите правни акти започнуваат да се извршуваат по нивното објаснуванје и протекот на рокот за стапување во правна сила, а извршувањето кај поединечните правни акти започнува со нивното доставување. Доставувањето е услов и последица на почетокот на извршувањето на овие акти.

Секој правен акт во основа треба да биде извршен т.е. односните субјекти се должни да постапуваат според правилата утврдени во него.. Во текот на постапката додека се употребуваат правните средства актот не мозе да се извршува. Само во исклучителни случаеви може да се пропише актот да биде извршен иако не е правосилен. Но и тогаш во самиот акт тоа изричито се кажува пример: “Жалбата не го задржува извршувањето на одлуката“. 

Поред правосилноста за актот стане и извршен можно е да се предвидат и други услови на пример може во актот да се предвиди странката да изврши определено дејство во одреден рок по правосилноста. Според тоа актот останува извршен по истекот на рокот предвиден по правосилноста на актот.
ГЛАВА XIII (ТРИНАЕСЕТТА) 

ТОЛКУВАЊЕ НА ПРАВОТО

Во текот на применувањето на правото честопати се јавува потребата од утврдување на вистинското значење на нормата. Тоа се прави со примена на институтот толкување на правото. Толкувањето претходи на применувањето на правото. Со неговата примена сеуште не е обезбедена и правилната примена на правото. Често непосредната примена може да биде пропратена и да е резултат на субјективното определување независно од утврденото значење на нормата со толкувањето. Но, сепак доброто толкување дава правен супстрат и основа за правилната примена на правото.

Толкувањето е дејствие кое се презема со цел да се утврди знацењето и смислата на материјалните појави. Материјалните појави чие значење се утврдува со толкувањето се нарекуваат знаци. Знакот може да биде некој предмет, природен процес или некое човечко дејствие. При толкувањето секогаш се присутни најмалку две страни. Едната страна се јавува во улога на соопштување на содржината на својата психа и свест, а другата страна го прима тоа соопштување и врши толкување. Првата е творец на содржината на психата, а другата нејзин толкувач. Така доаѓаме до констатација дека во правото имаме творец на правото (нормата) и нејзин толкувач при нејзината непосредна примена. Толкувачот треба да ја утврди смислата, содржината и целта на нормата. При непосредното толкување на нормата може да се дојде до повеќе значења од што во одделни случаеви тешко може да се изврши констатација која е највистинита и најсоодветна во една конкретна ситуација. Затоа, пред толкувачот се појавува еден сложен процес од што може се види и самата тежина на толкувањето при утврдувањето на правото значење на нормата.

Во текот на самото толкување се употребуваат различни видови на средства. Паралелно со тоа субјектот кој го врши толкувањето потребно е да го познава системот на правото и неговите одделни целини посебно оние со кои се врши регулирање на одделни групи од општествените односи. Покрај тоа при толкувањето потребни се соодветни познавања и од областа на социологијата, историјата, психологијата и логиката.

Како и секоја друга дејност така и толкувањето при примената на правото се јавува како секојдневна активност од страна на субјектите кои го применуваат правото но, и како толкување кое го врши обично секој субјект на правото. Тоа значи дека толкувањето може да се јавува како повеќедимензионално и повеќе значајно. Она што го издвојува како посебен правен институт е тоа што се работи за свесна дејност која бара посебни знаења и се остварува според определени барања и постапка. Постапката која се применува при толкувањето на правната норма има само една цел “утврдување на нејзиното право значење, утврдување на она значење кое од гледиште на дадениот општествен контекст е најсоодветно и најповолно“. Во такви случаеви, толкувањето како свесна и умствена дејност има задача да ја утврди вистинската порака која што ја имал нејзиниот творец. Утврдувањето на вистинското значење на нормата е редовна појава во толкувањето на правото при секојдневната практика. Еве еден пример од Уставот на РМ: Во член 9 став 2 содржана е лапидарна норма која гласи “ граѓаните пред уставот и законот се еднакви“. При нејзината приемна по пат на толкување се поставуваат бројни прашања од кои посебно би ги издвоиле: што значи тоа дека сите граѓани се еднакви, дали тоа значи дека сите имаат исти права и обврски или пак само оние на кои законот се однесува. Со ваквите слични прашања толкувачот секојдневно се среќава. Сепак како најлогично се наметнува прашањето зошто постојат одредени нејаснотии во правните норми, двосмислености, небулозни и слично. Вистинскиот одговор тешко може да се даде иако генерално може да се прифати мислењето дека правото и правните норми “се мисли и идеи, дадени во апстрактен облик“ . Тоа значи кога станува збор за подведување на конкретното под апстрактното со помош на толкувањето треба да се утврди дали во случајот in conctreeto е опфатено се што било потребно и дали е тоа јасно и прецизно изразено. Без оглед на тоа како е тоа направено во нормата, функцијата на толкувањето ќе биде исполнета само ако се успее правилно и најсоодветно да се пртолкува нормата и се изврши нејзна промена во конкретниот случај.

1. Предмет на толкување на правото
Предмет на толкување на правото се правните норми и правните акти. Бидејќи правните норми се наоѓаат во правните акти произлегува заклучокот дека предмет на толкување се праните акти. Овој вид на толкување се нарекува толкување во потесна смисла. Наспроти тоа постои толкувањево поширока смисла во случаи на постоење на т.н. правни празнини. Во однос на правните акти преовладува мислењето дека како предмет на толкување се само општите, а не и поединечните акти бидејќи тие произлегуваат и се во функција на нивна примена. Сепак ваквите мислења неможат да издржат посериозна правна критика од проста причина што секој конкретен е и воедно и посебен случај, поради што и поединечната норма за да биде законита, мора и треба да се проспособи на специфичностите на случајот. Поради тоа поприфатливо ни е мислењето според кое како предмет на толкување можат да се појавуваат и едниот и другиот вид на правни акти. Оттука следи заклучокот дека предмет на толкување може да биде секоја норма без оглед на тоа дали таа се наоѓа во општ вид или поединечен акт.

2.Видови на толкување на правото
            Правните норми бидејќи се бројни и разновидни предусловуваат примена на различни средства од страна на субјектите кои вршат токување на правото. Постарата наука за разлика од посовремената сметала дека толкувањето можеле да го вршат само државните органи. Во таа насока под токување се сметало само она кое што го вршеле државните органи при примената на правото. Во контекст на тоа се правело и разлика помеѓу т.н. автентично толкување (тоа е толкување што го давале самите законодавни органи) и судско толкување (што го правеле судските органи при примената на правото на конкретни случаеви). Современата наука ги напушта овие сваќања давајќи му на толкувањето многу пошироко значење и поширока функција. Имено, покрај државните органи според современата наука толкувањето можат да го вршат и недржавните субјекти, како и толкување кое го дава самата наука.

Тргнувајќи од субјектите кој го вршат, толкувањето тоа може да се класифицира во неколку групи и тоа:
- толкување од страна на државните органи (законодавно, судско и управно толкување)

- толкување од недржавни органи (т.н. приватно толкување) и

- доктринарно толкување

           А.  Законодавното толкување е таков вид на толкување кое што го врши оној државен орган кој се јавува во улога на творец на правната норма содржана пред се во законите. Поради тоа токунањето не е специјална задача на овој орган, бидејќи ако тој е творец, воедно тој не треба да се појавува во улога на толкувач. Ако се јавува во улога на толкувач доаѓа до спојување на творецот со толкувачот. Меѓутоа не се ретки случаевите во правото законодавниот орган да се јавува и во ваква улога. Таквото толкување вршено од негова страна се нарекува автентично толкување. Со помош на овој вид на толкување творецот на нормата го одредува и нејзиното право значење. Овој вид на толкување има и свои негативни страни. Негативноста е во тоа што преку толкувањето творецот кој воедно се јавува и како толкувач може под изговор на толкување да создаде сосема нова норма. Така се доаѓа до содавање на нови акти со свое повратно дејство. Ваквиот начин на толкување е познат уште како интерпретативен закон. Под видот на интерпретацијата се создаваат ново закони. Затоа во право се оние теоретичари и мислења кои одат на линија прашањето да се реши во редовна постапка на донесување на закон, а не тоа да се прави со просто толкување на нормата.

            Б.  Судско толкување – овој вид на толкување има посебно значење и до израз доаѓа при непосредната примена на правото. Судовите се познати како државни органи во чија надлежност е решавање на спорови помеѓу две спротивставени странки од различна природа. Такви се споровите од имотна, семејна, наследна, работна и др. Природа. Во разрешување на овие и други видови спорови често пати судовите при примената на правото вршат соодветно толкување на правните норми. Бидејќи судскиот систем е сложен механизам составен од различни степени на судски органи, секој од нив врши толкување на нормите во границите на својата надлежност. Заради тоа кај овие органи се налага потрбата од остварување на поврзаност и единство во примената на законите од страна на различните судови. Поврзувањето и единството се остваруваат преку посебни судски постапки, со издавање на упатства и смерници од страна на повисоките на пониските судски органи. Во улога на главен суд, во координирањето, создавањето единство и поврзаност во единствената примена на законите се јавува Врховниот суд. Како највисок суд тој се грижи и обезбедува единство во примената на законите од страна на судовите, покрај другото, и со утврдување на начелни ставови и мислења за прашања кои се од значење за единството во примената на законот.

           В.  Управно толкување – органите на управата покрај судовите се еден од основните органи кои се јавуваат во улога да ги извршуваат законите при решавање на права и обврски на граѓаните во управна постапка. При секојдневната примена на законите овие органи донесуваат разни видиви на конкретни акти (решенија) и бројни видови на материјални акти. За спорови помеѓу странските, управните органи се наоѓаат во т.н. секојдневно дејство. Оттука не ретко при самата примена на законите се јавува потребата и од нивното толкување. Бидејќи управата одлучува за различни барања од различни области се повеќе се јавува потребата од подигањето на нејзиното професионално стручно ниво, обезбедување на ажурност во работата и техничката опременост со цел што поефикасно да ги остварува своите многубројни и значајни управни функции. 

              Г. Приватно толкување – покрај изложените видови на толкување, толкувањето може да се врши и од страна на разни приватни лица, општествени организации и др. субјекти. Тие најпрво се јавуваат како творци на определени норми (статути, правила и договори) а со тоа можат истите да ги толкуваат на ист начин како што тоа го вршат државните органи при примената на законите. Освен тоа овие субјекти можат да се појават во улога на толкувачи на законите и другите прописи кога тие се поврзани со вршењето на нивната дејност. Помеѓу толкувањето што се врши од страна на државните органи и толкувањето што го вршат овие субјекти постојат соодветни разлики. Недржавните органи не рсполагаат со такво ниво на знаење и искуство кое што го имаат професионалците во судовите и управата. Државното толкување има своја правна вредност изразана преку максимата на задолжителност (пр. решавање на спорот со донесување на пресуда). Но, она што посебно го карактеризира толкувањето кое се врши од страна на приватните лица е неговата масовност и секојдневност бидејќи нормите кои се однесуваат на овие субјекти вршат усогласување на своето дејствување со правилата утврдени во правните норми, донесени од страна на државните органи.

                 Д. Доктринарно толкување – тоа е таков вид на толкување кое го врши науката. Појавата на овој вид на толкување е заедно со појавата на правото. Колку науките доживуваат свој развој, во толку се збогатувала и содржината на овој вид на толкување првенствено се проучува и објаснува од теориски аспект, се изнесуваат различни коментари и различни мислења по однос на одделни закони или друг вид на прописи. Иако науката не го применува правото, нејзиниот придонес од стручно-теориски аспект е несомнен со обработување на одделни правни проблеми и донесување заклучоци по определени правни прашања. Поради тоа, со право може да се констатира дека правната наука има големо влијание на толкувањето на правото кое го вршат како државните, така и недржавните органи. За разлика од применувачите на правото, науката повеќе се фокусира на неговото опсервирање како апстрактна категорија која иако не решава конкретни случаеви укажува и дава упатства за нивното решавање. 
3. Постапка при толкување на правото
          Пред да ја примени нормата, толкувачот мора предходно да преземе определени материјално-технички дејствија. Најпрво мора да се запознае со видот и содржината на правната норма. Тоа заначи дека треба да се утврди точниот текст на нормата, дали истата е во важност и во правна сила и дали произведува правни последици. По критичкото согледување на автентичниот текст на правната норма од сите аспекти се поминува на толкувањето т.е. на утврдувањето на нејзиното вистинско значење. Особено во тој поглед се пристапува кон утврдување на нормата во смисла дали таа е јасна или не во примената на конкретниот случај. Ако нормата е јасна толкувањето е поедноставно во нејзината примена. Доколку пак нормата е најасна особено ако содржи двосмислено значење, тогаш треба да се користат дополнителни средства во функција на правилното утврдување на значењето на нормата при примената во конкретниот случај.

4. Средства за толкување на правните норми
            За утврдување на вистинското значење на правните норми во правото се употребуваат различни видови на средства. Иако тие по својата природа се бројни и разновидни, сепак меѓу нив најважни се: јазикот, логиката, системот на правото, историјата и целта на правните науки. Во зависност од тоа разликуваме:

           Јазично толкување – јазикот претставува најважно средство при толкувањето на правните норми од едноставна причина што правото и неговите елементи по правило се искажуваат преку јазикот, а само по исклучок и конклудентно. Во современите услови скоро е незаменливо постоење на правото без негово искажување или манифестирање преку јазикот. Токму за тоа од јазикот како најзначајно средство секогаш се поаѓа при толкувањето на правото. Овој вид на толкување посебно се применува кога нормата има нејасно значење. За нејасност на правната норма мозе да се зборува тогаш кога правото или боопшто ништо не кажува за она што треба да се зборува или ако нешто кажува тоа го прави како бесмислено. Вообичаено во правото е да се зборува за три вида на нејасност на правните норми:
        - неопределни правни норми

        - бесмислени правни норми 

        - правни празнини

         Неопределеноста на правните норми е најчест вид преку кој се манифестира нејзиното нејасно значење. Таа во основа се изразува како норма со повеќе јазични значења. Тоа доаѓа од несовршеноста на знаењето на јазикот или поради неопределеност на поимите. Јазикот како и останатите средства за толкување не е во секој момент совршено средство. Несовршеноста на употребата на јазикот во правото се должи на фактот што во јазикот се употребуваат зборови кои имаат повеќе значења или се употребуваат повеќе зборови со исто значење. Сето тоа, најнепосредно се одразува врз правото и правните норми посебно при неговото создавање, а уште повеќе при нивната примена. Тоа е причина што секоја наука, а посебно во правната наука се нагласува потребата од создавање на т.н. стручен правен јазик со што во определен степен се надминуваат непрецизностите и недостатоците содржани во обичниот говорен јазик. 

         Главна причина за нејасноста на нормите лежи во неопределеноста на поимите. Ако поимите се апстрактен израз на стварноста, во правото тие по обем најчесто се употребуваат како општи поими, кои во практиката доведуваат до ситуација да не содејствуваат на конкретниот правен однос. Во таков случај во нормата во која е содржан т.н. општ поим не може со сигурност и однапред да се одреди неговото право значење.

Поимите во правото во зависност од својата суштина можат да се појавуваат како обични и како правни поими. Обични се таков вид на поими кои ги сретнуваме секојдневно во обичниот говорен јазик (пр. куќа, земја). Спротивно од нив, правните поими се таков вид кој што се врзани за правото и тие се негова манифестација во комуникацијата на субјекти во правото (пр. сопственост, недвижност). Во правото се среќаваат и поими за кои може да се рече дека не се одредени во целост на пр. поимите значителна опасност, значителна штета, еквивалентна вредност итн. Овие примери само утврдуваат дека нормирањето на човековото однесување во секој конкретен случај е доста сложено како правно и како фактичко прашање.

       Бесмислени правни норми – самото име асоцира на одговор кој се состои во тоа што правната норма скоро и да нема некакво значење. Затоа во такви случаи со толкувањето на правните норми не може да се детектира содржината на вољата искажана од нејзиниот творец. Тоа значи кај бесмислените правни норми недостасува правата содржина на вољата на нејзиниот создавач но, затоа пак, таа има свое јазично значење. Во правото овие норми се многу ретки кога не може да биде отстранета нивната безсмисленост се смета дека постои т.н. правна празнина. 

      Правната празнина претставува таква општествена состојба во која општествените односи не се регулирани со општа правна норма. Едноставно кажано творецот на општата правна норма ништо не кажува, поради тоа при постоењето на правните празнини нивното пополнување се врши со создавање на поединечни правни норми.

       При постоење на сите овие наведени ситуации јазичното толкување има незаменлива улога. Со негова примена и помош се врши утврдување на вистинското значење на правната норма. Правилата на јазикот со кои всушност се искажуваат правните норми се бројни и различни. Така постојат правила поврзани со зборовите, правила поврзани со група на зборови, правила поврзани со реченици и интерпункции. Тргнувајќи од овие правила во рамките на јазичното толкување можат да се разликуваат лексичко, грматичко, синтетичко и интерпункциско толкување. Сите овие би можеле да ги наречее како подвидови кои се синтетизираат и го даваат вистинскиот и комплементарниот облик на јазичното толкување. За доброто јазично толкување неопходен предуслов е доброто познавање на правилата на јазикот и тоа како од нејзиниот творец, но не помалце од нејзиниот применувач.

       Создавањето на правните норми секогаш треба да биде пропратено со придржување до јазичните правила и да се зборува што е можно повеќе на безличен и поопшт начин. Тоа се всушност и основните атрибути на општите правни норми, но во практика скоро е невозможно тоа да се оствари во целост. Затоа не помала и понезначајна е улогата на субјектот кој ги применува правните норми. Во постапката на примената  на правните норми при утврдувањето на нејзиното јазично значење особено треба да се внимава на следното:
       Прво: Јазикот употребен во правната норма има исто значење како и оној во говорниот јазик, а со тоа на нормата треба да и се даде тоа значење а не некое посебно и исклучиво врзано за правото.

        Второ: На употребениот јазик во правната норма треба да му се даде посебно правно значење само и доколку тоа е содржано во правната норма. Во таков случај се наоѓа од општото значење што употребениот јазик во правната норма го има вкупниот правен поредок.
        Трето: На јазикот може да му се даде посебно значење само и доколку тоа е одредено во определни правни акти. И

        Четврто: На употребните знаци во јазикот во иста правна норма не треба да се даваат различни значења. Само во исклучителни и сосема оправдани случаеви може да се дозволи исти знаци во иста правна норма да имаат различно значење.

        Поаѓајќи од различните карактеристики и различните обележја јазичното толкување може да се клсифицира во неколку видови и тоа: екстензивно и рестриктивно, врзано и слободно, субјективно и објективно, статичко и еволуционистичко.

        Екстензивно и рестриктивно – екстензивното или уште како се нарекува широко толкување на нормата претставува таков вид кога при утврдувањето на правото значење на нормата и се дава пошироко значење со цел да бидат опфатени повеќе случаеви, вклучувајќи ги оние кои во буквална смисла не се опфатени со правната норма. Рестриктивното, сосема спротивно од претходното, е таков вид кога на правната норма и се дава потесно значење со цел да се избегнат скучаеви кои инаку во буквална смисла можат да бидат опфатени во правната норма. И едниот и вториот вид на ова толкување можни се во практиката пред се поради определноста на поимите и различното значење на зборовите.

       Врзано и слободно толкување – врзаното е таков вид на толкување кога за вистинското значење на правната норма се зазема само едно од нејзините јазични значења сообразено со она до кое сме дошле по пат на јазично толкување на правната норма. За слободно толкување може да се зборува само тогаш кога толкувачот на нормата не е врзан за никакво јазично толкување, туку тој е слободен да и даде такво значење на правната норма како што тој наоѓа за потребно во конкретниот случај. Првиот вид на толкување т.е. врзаното толкување има своја повисока правна вредност бидејќи обезбедува поголема правна сигурност. Кај вториот вид т.е. слободното толкување, толкувачот не е врзан за јаззичното толкување и тоа создава степен на помала правна сигурност, а примената на слободното толкување се оправдува со брзиот и динамичен развој на општествените односи и следователно на тоа промените кои настануваат во развојот на општествениот живот помеѓу луѓето. Колку и да се оправдува овој вид на толкување треба се повеќе да се избегнува бидејќи неговата примена може да води кон волунтаристичко создавање на правото од страна на кои го применуваат, а со тоа да се поткопуваат и темелите и стабилноста на правниот поредок.

       Субјективно и објективно толкување -  сујективното толкување е таков вид на толкување кое смета дека единствено право значење на нормата е она кое што го дал нејзиниот творец. Неговата примена се оправдува со фактот што творецот како создавач на нормата може најдобро да ја изрази вољата и целта коа се сакалада се постине со нејзиното донесување. Наспроти тоа објективното е таков вид на толкување кој што правото значење на нормата и се дава кога значењето кое го имаат употребените зборови во неа и како такви вистински егзистираат. Ако се има во вид дека правото треба да  е излез на стварните општествени односи тогаш логично е дека и правната норма мора да е излез таа состојба, а не на состојба како создавачот тоа го искажал во правната норма. Ова се оправдува со сваќањата и потребата на правото како средство за искажување на стварните општествени односи, а не на прецизни искажувања од нејзините творци. Во оваа насока ниту вољата на државата не мора да е надвор од реалните општествени односи. Субјективно толкување повеќе доаѓа до израз кај правните норми што ги создаваат правните лица, а објетивно повеќе се применува кога државата е творец на правните норми.

        Статичко и еволуционистичко толкување – статичкото толкување е таков вид според кој вистинското значење на правната норма  се определува според значењето на знаците што во моментот на донесувањето на нормата. Како причина за постоењето и применувањето на овој вид на толкување  се наведува правната сигурност на субјектите на правото затоа што на правната норма не може да и се даде друго значење освен она што таа го имала во моментот на нејзиното донесување. Но, поаѓајќи од фактот на динамиката и промените кои се случуваат во општествените односи практиката ја наметна потребата и од примена на т.н. еволуционистичко толкување на правните норми. Овој вид на толкување правото значење на нормата ја утврдува според она какво е значењето на зборовите во моментот на нејзиното толкување. Спротивно од предходното, овој вид на толкување поаѓа од фактот како и се друго така и правните феномени се менуваат, а со тоа и значењето на употребените знаци и зборови во нормата. Но, тоа не значи дека неговата примена треба да се свати како промена на општесвените односи. Тогаш тоа би значело создавање на нова норма што не е негова суштина и негова функција. За овој вид на толкување може да стане збор само тогаш кога толкувачот сепак се движи во рамките на јазичното значење на употребените зборови во нормата. Тоа е само во функција на прилагодување на правото на животот од конкретните случаеви. 
       Логичко толкување – логиката како облик на изразување на човечкото мислење има посебна важност и улога во областа на правото. Со помош на овој вид на толкување логиката во правото обезбедува и служи полесно да се запознае неговата внатрешна смисла и содржина. Правото е и треба да биде логичка целина на правните норми. Оттука при толкувањето на правото потребно е да се служиме и со законите на логиката. Дури нешто повеќе од тоа логиката како средство за толкување на правото го дополнува јазикот и јазичното толкување. Законите на логиката се различни. Тие понекогаш и не се применуваат при толкувањето. Но, без сомнение дека тие постојат, едноставно без нив не се може. Секогаш кога вршиме толкување на нормата секој толкувач е исправен пред прашањето дали нормата има или нема соодветен логичен ред, дали она што со толкувањето сме го добиле има логичка можност или не. Логичкото толкување поаѓајќи од неговата содржина може да се разгледува како логичко толкување по пат на аналогија и логичко толкување по пат на аргументум а контарио.

Аналогијата како вид на логичко толкување служи за пополнување на правните празнини. Нејзината суштина се состои во барање на сличности на една постојна состојба со состојба којапретходно била решена. Тргнувајќи од тоа во правото познати се два вида на аналогија: законска и правна аналогија. Законската аналогија е решавање на правно нерешен случај според случај кој претходно е решен, а е сличен на нерешениот случај. Правната аналогија е исто како и претходниот случај на решавање на порано нерешен случај со таа разлика што сега при овој вид на аналогија не се служиме со сличности на нерешени случаеви со некоја постојна правна норма, туку нерешениот случај се решава по пат и со помош на логичкото толкување и општите начела кои се применуваат и врз кои се заснива правниот поредок во целина. Аналогијата има ограничена примена во правото што е и сосема оправдано. Самиот процес на толкување по пат на аналогија е прилично сложен и деликатен. Најпрво е потребно точно да се утврди сличноста на случаевите. Тоа едноставно е многу тешко, а потоа е потребно да се утврди интересот на случајот за да тој може да биде решен. Она што посебно аналогијата при овој вид на толкување ја прави озбилна и сериозна е тоа што правната празнина не се решава со општата правна норма, туку со конкретна правна норма создадена од страна на толкувачот на нормата. Поради тоа можат да се стават бројни замерки на толкувачот при решавањето на случајо. Затоа аналогијата во некои гранки на правото воопшто и нема своја примена пример во кривичното право.

Аргументум а контрарио е спротино толкување од она кое се врши со аналогијата. Ако при аналогијата толкувањето се врши по основ на сличност при овој вид на толкување тоа се врши по основ на спротивност. Според тоа овој вид на толкување е таков вид кога од една дадена норма извлекуваме друга норма која е спротивна од онаа од која сме тргнале кога вршиме толкување. Според тоа услов за примената на ова логичко средство, за пополнување на правните празнини е нормата од која поаѓаме, треба да поседува диспозиција со прецизно определена содржина. Прецизно определена норма и диспозиција имаме тогаш кога во неа таксативно се определени носителите на овластувањата и на обврските на субјектите на правото. Тогаш на правната празнина се применува нормата која е спротивна на нормата која го регулира мошне прецизно еден конкретен случај. На пр. ако со правните норми од областа на сообраќајот е забрането да се свртува на левата страна од коловозот, а не е ништо решено за десната страна тогаш е логично да се заклучи по пат на аргументум а контрарио дека е дозволено да се оди по десната страна на коловозот. Ваквиот начин на толкување не е крајно сигурен затоа што во практиката се доаѓа до случаеви од негова примена бидејќи се случува со нормата нешто де е оставено како нерегулирано. Освен во случај на постоење на правни празнини овој вид на толкување се применува и во случај на постоење на односи меѓу општ и поединечен закон. За специјалните случаеви предвидени во посебните норми се предвидува специјалниот, а не општиот закон. Меѓутоа, во случаевите кога тие не се предвидени и регулирани со посебните закони врз основа на спротивност се применува општата норма содржана во општиот закон.

       Овој вид на толкување може во одделни случаеви да се појавува како: аргументум а маиори ад минус (заклучување од поголемо кон помало) и како аргументум а маинори ад минус (заклучување од помало кон поголемо). Заклучувањето од поголемо кон помало е таков начин на толкување со кој се овозможува да се изврши проширување на содржинатана диспозицијата на нормата, над степен што ни се овозможува со јазичното толкување. Всушност, тука се поаѓа од поставката ако се може повеќе следи дека се може и помалце. Заклучувањето од помало кон поголемо е ист како претходниот, но во спротивен правец. Ако со претходниот вид се оди од поголемо кон помало кај овој вид на толкување заклучувањето оди од помалце кон повеќе. Значи разликата помеѓу нив е очигледна. Ако субјектот може помалце не може повеќе, така на пр. ако со нормата е определено дека субјектот може да заклучи договор за заем со одрден износ тогаш се заклучува дека не може заем над поголем износ. Поинаку кажано овој вид на толкување се исцрпува со синтагмата “кој може помалце не може повеќе“

       Тесно толкување на случаевите – во основата на правната логика лежи принципот, според кој, исклучоците во правото треба да се толкуваат тесно. Се работи за исклучоци и појави кои се издвојуваат од општите појави и општите случаеви и тие се во помал број од општите. Тоа само покажува дека тие имаат потесен карактер и како такви треба на нив да му се дава такво соодветно значење. Но, она што е тешко е прашањето како да се утврди поимот “исклучок“. Секоја конкретизација на определен начин е исклучок од општото. Затоа во правото е најдобро ако точно се набројани сите случаеви кои чинат исклучоци.

В. Системско толкување

            Системското толкување е таков вид на толкување со помош на кое правото значење на правните норми се врши со поврзување на правните норми со другите норми од системот на правото. Со оглед на тоа што правните норми се бројни и разновидни кои регулираат и различни општествени односи во практиката се наметнува потребата од нивното поврзување помеѓу себе и создавање на одредени целини. Во такви случаеви предмет на толкување е одредена правна норма која не може да се толкува автономно и изолирано од другите правни норми. Самата природа на системот на правото и односите кои ги регулира укажува на неопходноста од поврзување при создавањето на целини. Во таа улога овој вид на толкување добива посебно место и значење. Само на таков начин може да се утврди и правото значење на нормата. Поврзувањето на сите овие и други видови на норми се врши со помош на т.н. систематско толкување. Ова толкување, поврзувањето на нормите го врши според нивната внатрешна и содржинска поврзаност. Така на пример, ако се врши толкување на нормите кои се однесуваат во бракот, семејството, односи родители – деца, потребно е нивно поврзување со цел полесно и посоодветно да се утврди нивното вистинско значење.

Г. Историско толкување

          Историјата како наука и учителка на живото (Historia est magistra vitae) помага правните норми да се согледаат во нивното историско пајавување, нивната условеност и крајно нивната трансформација. Правото е позната како историска категорија која настана на определен степен од општествениот развој при дадени историски услови. При создавањето на правните норми особено оние од повисок хиерархиски ранг како што се оние содржани во уставот и закон се вршат правни анализи, се водат јавни дискусии, се анкетира јавното мислење и се оценуваат конкретните општествени, економски и политички прилики. Сето тоа е во фокусот на на внимание кое се врши со помош на т.н. историско толкување. Со неговата помош правото значење на нормите се утврдува со примена на историски елементи и околкности од кои настанала нормата и како таа со текот на развојот се менувала и нестанувала. Поради тоа ова толкување има и свој социолошки карактер. Историското толкување има свое големо практично значење од причина што ни еден друг вид на толкување не може да смета на полн успех во утврдувањето на правото значење на нормите без да се имаат во вид историските компоненти на правото. Со неговата примена јасно можат да се согледаат општествените фактори кои довеле до настанување на нормата и целта што се сакала со неа да се постигне.

Д. Телеолошко толкување

             Донесувањето на секоја правна норма е условено од постигнување на одредена цел. Токму тоа е и функцијата на ова толкување. Целите на правните норми се различни како што е различна и нивната природа. Ако правните норми се создадени од државата целта е обезбедување на функционирањето на јавната власт. Ако правните норми се донесени од други субјекти целта е обезбедување на нивниот приватен или договорен интерес. Телеолошкото толкување има свои допирни точки со сите други видови на толкување особено со историското. Називот телеолошко толкување доаѓа од старогрчкиот збор телос што значи цел. Целта на нормата е она што е најважно во неа, преку остварувањето на целта содржана во нормата се врши остварување на целта на правото како целина. Правото како категорија и општа функција на правниот поредок во една земја својата цел единствено може да ја остварува со помош на остварувањето на целта содржана во бројни општи и поединечни нирми. Со хармонично дејствување на сите органи преку примената на тие норми се остварува и заедничката цел на правото и правниот поредок. Заради сето ова првобитно толкување има свое посебно значење и своја вредност. Заедно со јазичното толкување тие треба да се постојано присутни при секојдневната примена на правните норми. Само со нивно заедничко дејствување можат да се исправат евентуалните грешки кои се продукт на другите видови на толкување. Ако е неспорна констатација дека при примената на правната норма се врши остварување на одредена цел, тогаш е неспорна и констатација дека улогата на толкувачот е точно да ја определи улогата на толкувачот е точно да ја определи примени и оствари таа цел на конкретен случај.

ГЛАВА XIV

ОДНОСИТЕ ПОМЕЃУ ДРЖАВАТА, ПРАВОТО И ДРУГИТЕ ОПШТЕСТВЕНИ ПОЈАВИ

         Изнесените обележја за општеството, државата и правото го наметнуваат проблемот и прашањата за нивните меѓусебни односи. Со други зборови за да се сознае дали државата и правото имаат посебни обележја што нив ги издвојува од останатите општествени појави, потребно е да се проанализираат односите помеѓу општеството од една страна и државата и правото од друга страна како и меѓусебните односи помеѓу државата и правото. Бројни теоретичари од областа на правото се занимавале со проучување на овие односи чии што теоретски ставови главно се класифицирани во две големи групи: материјалистички и идеалистички. Претставниците на теоријата на материјализмот истакнуваат дека и државата и правото се продукт на определени материјални појави. Сосема спротивно од тоа претставниците на идеалистичката теорија истакнуваат дека и државата и право се продукт на определени духовни категории. Според оваа теорија и државата и правото и нивното настанување и нивниот развој се бара вон општеството и општествените односи. Во основа ваквите гледишта се неточни затоа што не можат да издржат посериозна научна критика и научна аргументација. Далеку поголема научна врдност и научна тежина имаат материјалистичките теории. Нивните мислења и ставови во основа се точни, кога се тврди дека и државата и правото се општествени творби и тие се манифестација на конкретни општецтвени односи според тоа, нивната појава и нивниот развој е врзан за тие односи.

Современите теории се повеќе тргнуваат од овие неспорни елементи и факти содржани во материјалистичката теорија. Разликите кои подоцна се јавуваат и настануваат во нивните рамки во основа се сведуваат само на тоа дали државата и правото се израз само на владеачката класа или на целокупното општество. Но, дури и оние теории кои прифаќаат постоење на владеачка класа и класна борба истакнуваат дека државата и правото се инструменти со чија помош се штити јавниот, заедничкиот и поединечниот интерес на граѓаните.

      Во однос на односите помеѓу државата и правото исто така постојат бројни проучувања и бројни теории. Во рамките на тие проучувања во фокусот е истакнување на нивната поврзаност, условеност и нивното заедничко влијание. Според одделни автори (Димитривеќ) овие сфаќања можат да се групираат во три групи: 

       1. Првата група на теории и мислења се од таква природа кои го истакнуваат посебното значење држават, дури и и вршат нејзино пренагласување. Во таа насока се истакнува дека државата е независна категорија од правото, таа настана неазависно од правото, според тоа таа е примарна, а правото е секундарна категорија. Државата го создава правото, таа е нејзин творец и таа не е врзана за него туку правото е врзано за државата. Очигледно е дека суштината на оваа теорија е во оправдувањето на јакнењето на државата и нејзиниот империум, а слабеење па дури и губење на сите останати категории вклучително и граѓанските слободи и права.

       2. Втората група на теории сосема спротивно од првата ја нагласува улогата на правото, истакнувајќи го него над самата држава. Според оваа теорија правото се појавува пред државата и тоа е примарно, а државата е секундарна категорија. Правото постоело и во општествата во кои немало држава. Со настанувањето државата само е должна да го применува правото и со својот апарат на принуда да обезбедува извршување на правните норми и почитување на правата и слободите на граѓаните и другите субјекти. 

       3.Третата група на теории се всушност мислењата кои настојуваат да ги амортизираат екстремните гледишта на првата и втората група на теории. Оваа теорија истакнува дека и државата и правото се појави кои настанале во општеството и се развивале во него. Според неа, нема примат ни едната ни другата категорија. Напротив се поаѓа од фактот дека со создавањето на државата паралелно започнува и создавањето на правото. Нивната меѓусебна условеност е нераскинлива. Ако државата го создава и го обезбедува применувањето на правото, правото е тоа кое ја норминира улогата на државата, ја норминира надлежноста на државните органи и употребата на физичката принуда.

1.Однос држава и право

    Прифаќајќи го ставот за меѓусебната условеност помеѓу државата и правото, подетално ќе се задржиме на односите кои настануваат помеѓу овие две категории. Уште на почетокот ќе истакнеме деа тие се бројни и разновидни по својата природа. Улогата на државата во однос на правото се манифестира преку две секвенци. Првата е таа што се јавува како најглавен творец на правото и втората секвенца е што таа се јавува како најглавен применувач на правото. Наспроти тоа, пак, улогата на правото во однос на државата исто така се манифестира преку две својства

Прво:  со правото се обезбедува организација на државата во целина и нејзините органи

Второ:  со правото се регулира функцијата на државата и нејзините органи. Сите овие наведени обележја во односите помеѓу државата и правото ја наметнуваат непосредната констатација за нивната меѓусебна поврзаност. Државата као организиран апарат во современите услови ги донесува различните видови на правни акти почнувајќи од најважните општи акти (Уставот и законот) завршувајќи со поединечните акти (судските, управните и актите на организациите кои вршат јавни овластувања). Освен државата, во современите услови се повеќе е забележлива тенденцијата како творци на правото да се појавуваат и други субјекти. Во услови на современа пазарна економија бројни се субјектите кои се јавуваат во улога на донесување на одделни видови на акти посебно изразени како договор.

Во однос на примената на правото улогата на државата е уште поголема во однос на онаа кога таа го создава правото. Тоа произлегува од самата суштина на државата и на правото. Државата е единствен субјект кој што ги санкционира нормите и обезбедува нејзино применување. Иако примената на правото немора и секогаш да завршува со санкции (санкција не се применува ако субјектите на правото се однесуваат според правилата утврдени во неа). 

Самата примена на правото е сложена и одговорна задача. Таа примена ја вршат како државните така и недржавните субјекти. Кога правото се применува одстрана на државата начелата на владеењето на правото и правната сигурност ја налагаат потребата и можноста државните органи пред се да се однесуваат во функција на зачувување и остварување на тие начела. 

Во поглед на примената на правото  од страна на недржавните субјекти, во практиката можат да настанат следните ситуации. Ако субјектите се однесувале според пропишаната диспозиција, не мора, не мора да дојде до примена на санкцијата. До примена на санкцита ќе дојде само тогаш кога субјектите не се однесувале според пропишаната диспозиција.

       Улогата на правото во однос на државата како што беше споменато се однесува на регулирање на нејзината организација и нејзините органи. Во однос на  организацијата улогата на правото е со своите норми да ги одреди видовите на државните органи, нивните меѓусебни односи и нивните надлежности. Затоа со право се вели дека државата е правно организирана, а во основа е правна организација. Ако правото не ја регулира државата тогаш се јавува состојба на неред, несигурност и хаос во државата. Улогата на правото во однос на државата е во регулирањето на нејзината функциа и дејност. Секој одделен вид од групата на државни органи било да се тоа од областа на законодавството, извршната или судската власт има пропишана надлежност и утврдени задачи во правните норми. Во колку таа надлежност е попрецизно и поуспешно утврдена во толку и работа на државните органи е поекспедитивна. Правното регулирање на надлежностите на државните органи се остварува од највисоките до најниските (во хоризотала и вертикална линија) и со ралични видови на правни акти.

Државата по правило е сложен механизам составен од бројни органи и организации. Постојат органи од повисок и понизок ранг, на пр. Имаме првостепени и второстепени управни органи, првостепени и второстепени судски органи. Во нивните односи се применува начелото на хиерархија и субординација. 

Хиерархијата во зависност од нејзината природа може да биде од поголем или помал степен. Со донесувањето на повисоките општи акти и поединежните акти се остварува правото и должноста на повисоките спрема пониските органи и обратно. Со дозволеноста на правото на жалба како правен лек се остварува една од функционалните поврзаности помеѓу пониските и повисоките органи. Но, хиерархијата во државната организација не представува и покорност на пониските спрема повисоките органи, туку тоа е нужен однос заради остварување на функционалното единство помеѓу нив. 

Освен во државната организација, хиерархијата како правна категорија има своја примена и во системот на правото. Во таа смисла постојат правни акти од повисок и од понизок ранг. Односите помеѓу актите и нивните доносители можат различно да се набљудуваат. Но она што е важно посебно за државата и правото претставува опсервацијата применета низ призмата на односите помеѓу повисоките и пониските органи и актите што тие ги донесуваат. Правните акти донесени од страна на повисоките органи имаат појака правна сила од актите кои ги донесуваат пониските органи. На врвот од правната хиерархија стои уставот, потоа доаѓа законот, а по нив доаѓаат подуставните и подзаконските акти. Сите тие помеѓу себе треба да се усогласени. Тој однос на усогласеност во правото се нарекува хиерархија. Хиерархијата ја обезбедува поврзаноста помеѓу државните органи со нивните правни акти почнувајќи од најниските државни, а завршувајќи со највисоките државни органи. Според тоа хиерархијата во државната организација и надлежноста е во согласност и со хиерархијата која се остварува и во правните акти и норми што тие ги донесуваат. Заедничко обележје за хиерархијата во државната организација и правите акти е обезбедување на принципите на уставноста и законитоста како фундаменти на правниот поредок во целина. Но, бидејќи правните акти можат да се донесуваат и од страна на недржавните субјекти се поставува прашањето за хиерархијата на нивните акти со актите на државните органи. Иако, тие не се создаваат од државните органи сепак тие се зависни од нив и се наоѓаат во определен хиерархиски однос. Тоа е од проста причина што овластувањето за нивното донесување се наоѓа во државните прописи тие ја одредуваат основата и обемот на овластувањето, а со тоа се воспоставува врзаност на државните акти и субјекти за актите на државните органи. Поради тоа и кај актите на недржавните субјекти постои определена зависност и степен на хиерархија во однос на актите на државните органи. Таа зависност е само потврда на начелото и потребата од обезбедување на принципите на уставноста, законитоста и правниот поредо во целина. 

